**Διακήρυξη**

**Ανοικτού Ηλεκτρονικού Διαγωνισμού άνω των ορίων**

**για το Έργο Αναβάθμισης του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ)**

|  |  |  |
| --- | --- | --- |
| **Κωδ. ΟΠΣ ΤΑ:** | **5190259** | |
|  | **Ταμείο Ανάκαμψης και Ανθεκτικότητας** | |
| **Προϋπολογισμός-Εκτιμώμενη αξία σύμβασης:** | Προϋπολογισμός Έργου - εκτιμώμενη αξία σύμβασης: **245.967,74€ μη περιλαμβανομένου ΦΠΑ**, προϋπολογισμός με ΦΠΑ: 305.000,00 €, ΦΠΑ 24% 59.032,26€   * Εκτιμώμενη αξία σύμβασης χωρίς το δικαίωμα προαίρεσης (αρχικό έργο) :   **220.161,29 € μη περιλαμβανομένου ΦΠΑ** (Προϋπολογισμός με ΦΠΑ: 273.000,00€, ΦΠΑ 24% 52.838,71€)   * Εκτιμώμενη αξία δικαιώματος προαίρεσης υπηρεσιών βελτιώσεων και περαιτέρω προσαρμογών/αναπτύξεων: **έως 25.806,45€ μη περιλαμβανομένου ΦΠΑ** (Προϋπολογισμός με ΦΠΑ 32.000,00€, ΦΠΑ 24% 6.193,55€) | |
| **CPV:** | **72000000-5 Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη** | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής.** | |
| **Ημερομηνία Διενέργειας:** | **18-07-2023** | |
| **Ημερομηνία Ανάρτησης στο ΚΗΜΔΗΣ** | | **22-06-2023** |
| **Ημερομηνία Ανάρτησης στο ΕΣΗΔΗΣ** | | **22-06-2023** |
| **Ημερομηνία Αποστολής Διακήρυξης σε Ε.Ε. (Υπ. Επίσημων Εκδόσεων)** | | **16-06-2023** |
| **Ημερομηνία Δημοσίευσης Διακήρυξης σε Ε.Ε.** | | **21-06-2023** |
| **Ημερομηνία Ανάρτησης στον Διαδικτυακό τόπο της Αναθέτουσας Αρχής www.ktpae.gr** | | **22-06-2023** |

|  |  |  |
| --- | --- | --- |
|  |  |  |

Εικόνα που περιέχει κείμενο, γραμματοσειρά, στιγμιότυπο οθόνης, Μπελ ηλεκτρίκ

Περιγραφή που δημιουργήθηκε αυτόματα

| **Συνοπτικά στοιχεία Έργου** | |
| --- | --- |
| **ΤΙΤΛΟΣ ΕΡΓΟΥ** | **Αναβάθμιση του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ)** |
| **ΑΝΑΘΕΤΟΥΣΑ ΑΡΧΗ** | **«Κοινωνία της Πληροφορίας Μ.Α.Ε.»** (**ΚτΠ Μ.Α.Ε.**) |
| **ΦΟΡΕΑΣ ΛΕΙΤΟΥΡΓΙΑΣ** | **«Κοινωνία της Πληροφορίας Μ.Α.Ε.»** (**ΚτΠ Μ.Α.Ε.**) |
| **ΚΥΡΙΟΣ ΤΟΥ ΕΡΓΟΥ** | **ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ** |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | **ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ** |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Τόπος παράδοσης: **η Αναθέτουσα Αρχή.**  Τόπος παροχής υπηρεσιών: **ΓΕΝΙΚΗ ΓΡΑΜΜΑΤΕΙΑ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ ΔΗΜΟΣΙΑΣ ΔΙΟΙΚΗΣΗΣ** |
| **ΕΙΔΟΣ ΣΥΜΒΑΣΗΣ** | **CPV:** 72000000-5 Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη |
| **ΕΙΔΟΣ ΔΙΑΔΙΚΑΣΙΑΣ** | Ηλεκτρονικός Ανοικτός **Διεθνής** άνω των ορίων Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής |
| **ΠΡΟΥΠΟΛΟΓΙΣΜΟΣ – ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | Προϋπολογισμός Έργου - εκτιμώμενη αξία σύμβασης: **245.967,74€ μη περιλαμβανομένου ΦΠΑ**, προϋπολογισμός με ΦΠΑ: 305.000,00 €, ΦΠΑ 24% 59.032,26€   * Εκτιμώμενη αξία σύμβασης χωρίς το δικαίωμα προαίρεσης (αρχικό έργο) :   **220.161,29 € μη περιλαμβανομένου ΦΠΑ** (Προϋπολογισμός με ΦΠΑ: 273.000,00€, ΦΠΑ 24% 52.838,71€)  Εκτιμώμενη αξία δικαιώματος προαίρεσης υπηρεσιών βελτιώσεων και περαιτέρω προσαρμογών/αναπτύξεων: **έως 25.806,45€ μη περιλαμβανομένου ΦΠΑ** (Προϋπολογισμός με ΦΠΑ 32.000,00€, ΦΠΑ 24% 6.193,55€) |
| **ΧΡΗΜΑΤΟΔΟΤΗΣΗ ΕΡΓΟΥ** | Το έργο συγχρηματοδοτείται από την Ευρωπαϊκή Ένωση – NextGeneration EU, στο Πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0»  Οι δαπάνες του Έργου θα βαρύνουν το Πρόγραμμα Δημοσίων Επενδύσεων (ΠΔΕ), και συγκεκριμένα την ΣΑΤΑ ΤΑ063 (Κωδ. Έργου: 2022ΤΑ06300055) |
| **ΔΙΑΡΚΕΙΑ ΣΥΜΒΑΣΗΣ** | **Τριάντα (30) μήνες ή μέχρι τις 31-12-2025** |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **16-06-2023** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | Tο αργότερο **δεκαπέντε (15)** ημέρες πριν την καταληκτική ημερομηνία υποβολής προσφορών |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **22-06-2023, ημέρα Πέμπτη** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | Ηλεκτρονική Υποβολή: **18-07-2023**, ημέρα **Τρίτη** και ώρα **14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη www.promitheus.gov.gr του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Υποβολή:  Η έδρα της ΚτΠ Μ.Α.Ε. |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **22-06-2023** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **24-07-2023**, ημέρα **Δευτέρα** και ώρα **14:00** |

Περιεχόμενα

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 7](#_Toc133241439)

[1.1 Στοιχεία Αναθέτουσας Αρχής 7](#_Toc133241440)

[1.2 Στοιχεία Διαδικασίας-Χρηματοδότηση 8](#_Toc133241441)

[1.3 Συνοπτική Περιγραφή φυσικού και οικονομικού αντικειμένου της σύμβασης 8](#_Toc133241442)

[1.4 Θεσμικό πλαίσιο 9](#_Toc133241443)

[1.5 Προθεσμία παραλαβής προσφορών και διενέργεια διαγωνισμού 14](#_Toc133241444)

[1.6 Δημοσιότητα 14](#_Toc133241445)

[1.7 Αρχές εφαρμοζόμενες στη διαδικασία σύναψης 15](#_Toc133241446)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 16](#_Toc133241447)

[2.1 Γενικές Πληροφορίες 16](#_Toc133241448)

[2.1.1 Έγγραφα της σύμβασης 16](#_Toc133241449)

[2.1.2 Επικοινωνία - Πρόσβαση στα έγγραφα της Σύμβασης 16](#_Toc133241450)

[2.1.3 Παροχή Διευκρινίσεων 16](#_Toc133241451)

[2.1.4 Γλώσσα 17](#_Toc133241452)

[2.1.5 Εγγυήσεις 17](#_Toc133241453)

[2.1.6 Προστασία Προσωπικών Δεδομένων 18](#_Toc133241454)

[2.2 Δικαίωμα Συμμετοχής - Κριτήρια Ποιοτικής Επιλογής 18](#_Toc133241455)

[2.2.1 Δικαίωμα συμμετοχής 18](#_Toc133241456)

[2.2.2 Εγγύηση συμμετοχής 19](#_Toc133241457)

[2.2.3 Λόγοι αποκλεισμού 20](#_Toc133241458)

[2.2.4 Καταλληλότητα άσκησης επαγγελματικής δραστηριότητας 24](#_Toc133241459)

[2.2.5 Οικονομική και χρηματοοικονομική επάρκεια 24](#_Toc133241460)

[2.2.6 Τεχνική και επαγγελματική ικανότητα 24](#_Toc133241461)

[2.2.7 Στήριξη στην ικανότητα τρίτων – Υπεργολαβία 25](#_Toc133241462)

[2.2.8 Κανόνες απόδειξης ποιοτικής επιλογής 26](#_Toc133241463)

[2.2.8.1 Προκαταρκτική απόδειξη κατά την υποβολή προσφορών 27](#_Toc133241464)

[2.2.8.2 Αποδεικτικά μέσα - Δικαιολογητικά προσωρινού αναδόχου 28](#_Toc133241465)

[2.3 Κριτήρια Ανάθεσης 37](#_Toc133241466)

[2.3.1 Κριτήριο Ανάθεσης 37](#_Toc133241467)

[2.3.2 Βαθμολόγηση και Κατάταξη Προσφορών 40](#_Toc133241468)

[2.4 Κατάρτιση - Περιεχόμενο Προσφορών 41](#_Toc133241469)

[2.4.1 Γενικοί όροι υποβολής προσφορών 41](#_Toc133241470)

[2.4.2 Χρόνος και Τρόπος υποβολής προσφορών 42](#_Toc133241471)

[2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά» 45](#_Toc133241472)

[2.4.3.1 Δικαιολογητικά Συμμετοχής 45](#_Toc133241473)

[2.4.3.2 Τεχνική Προσφορά 46](#_Toc133241474)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 47](#_Toc133241475)

[2.4.5 Χρόνος ισχύος των προσφορών 47](#_Toc133241476)

[2.4.6 Λόγοι απόρριψης προσφορών 48](#_Toc133241477)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 50](#_Toc133241478)

[3.1 Αποσφράγιση και αξιολόγηση προσφορών 50](#_Toc133241479)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 52](#_Toc133241480)

[3.3 Κατακύρωση - σύναψη σύμβασης 54](#_Toc133241481)

[3.4 Προδικαστικές Προσφυγές - Προσωρινή και Οριστική Δικαστική Προστασία 55](#_Toc133241482)

[3.5 Ματαίωση Διαδικασίας 58](#_Toc133241483)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 59](#_Toc133241484)

[4.1 Εγγυήσεις (καλής εκτέλεσης, προκαταβολής) 59](#_Toc133241485)

[4.2 Συμβατικό Πλαίσιο - Εφαρμοστέα Νομοθεσία 59](#_Toc133241486)

[4.3 Όροι εκτέλεσης της σύμβασης 60](#_Toc133241487)

[4.4 Υπεργολαβία 62](#_Toc133241488)

[4.5 Τροποποίηση σύμβασης κατά τη διάρκειά της 63](#_Toc133241489)

[4.5.1 Δικαίωμα προαίρεσης 63](#_Toc133241490)

[4.6 Δικαίωμα μονομερούς λύσης της σύμβασης 64](#_Toc133241491)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 65](#_Toc133241492)

[5.1 Τρόπος πληρωμής 65](#_Toc133241493)

[5.2 Κήρυξη οικονομικού φορέα εκπτώτου - Κυρώσεις 66](#_Toc133241494)

[5.3 Διοικητικές προσφυγές κατά τη διαδικασία εκτέλεσης των συμβάσεων 67](#_Toc133241495)

[5.4 Δικαστική επίλυση διαφορών 67](#_Toc133241496)

[6. ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ 69](#_Toc133241497)

[6.1 Παρακολούθηση της σύμβασης 69](#_Toc133241498)

[6.2 Διάρκεια σύμβασης 69](#_Toc133241499)

[6.3 Παραλαβή του αντικειμένου της σύμβασης 69](#_Toc133241500)

[6.4 Απόρριψη παραδοτέων – Αντικατάσταση 70](#_Toc133241501)

[ΠΑΡΑΡΤΗΜΑΤΑ 71](#_Toc133241502)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 71](#_Toc133241503)

[Ι.1 Περιβάλλον του Έργου 71](#_Toc133241504)

[I.1.1 Εμπλεκόμενοι στην υλοποίηση του αντικειμένου του Έργου 71](#_Toc133241505)

[I.1.1.1 Φορέας Υλοποίησης – Αναθέτουσα Αρχή 71](#_Toc133241506)

[I.1.1.2 Φορέας Χρηματοδότησης 72](#_Toc133241507)

[I.1.1.3 Κύριος του Έργου – Φορέας Λειτουργίας 73](#_Toc133241508)

[I.1.1.4 Όργανα και Επιτροπές (Διακυβέρνηση του Έργου) 73](#_Toc133241509)

[I.1.2 Περιγραφή του Προγράμματος Smart Readiness Voucher Scheme 74](#_Toc133241510)

[I.1.2.1 Σκοπιμότητα και αναμενόμενα οφέλη 75](#_Toc133241511)

[I.1.2.2 Επιλέξιμα κτήρια 75](#_Toc133241512)

[Ι.2 Αντικείμενο, στόχοι και κρίσιμοι παράγοντες επιτυχίας του Έργου 76](#_Toc133241513)

[I.2.1 Αντικείμενο του έργου 76](#_Toc133241514)

[I.2.2 Κρίσιμοι παράγοντες επιτυχίας 76](#_Toc133241515)

[I.2.3 Ορισμοί Σχετικοί με τις έννοιες του έργου 77](#_Toc133241516)

[Ι.3 Διαδικασίες 78](#_Toc133241517)

[I.3.1 Έλεγχος επιλεξιμότητας κτιρίου από Διαχειριστή 78](#_Toc133241518)

[I.3.2 Επιβεβαίωση επιλεξιμότητας κτιρίου από τον Εγκαταστάτη 78](#_Toc133241519)

[Ι.4 Λειτουργικές και τεχνικές προδιαγραφές Έργου 79](#_Toc133241520)

[I.4.1 Απαιτήσεις αρχιτεκτονικής 79](#_Toc133241521)

[I.4.1.1 Γενικές αρχές σχεδιασμού 79](#_Toc133241522)

[I.4.1.2 Ειδικές αρχές σχεδιασμού 80](#_Toc133241523)

[I.4.1.3 Διεπαφή Χρήστη 80](#_Toc133241524)

[I.4.1.4 Λογική αρχιτεκτονική 81](#_Toc133241525)

[I.4.1.5 Υποδομή φιλοξενίας 82](#_Toc133241526)

[I.4.1.6 Διαλειτουργικότητα 82](#_Toc133241527)

[I.4.2 Αναβάθμιση του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ) 83](#_Toc133241528)

[I.4.2.1 Χρήστες / Ρόλοι συστήματος 83](#_Toc133241529)

[I.4.2.2 Μηχανισμός εισαγωγής στοιχείων από παρόχους μέσω αρχείων 84](#_Toc133241530)

[I.4.2.2.1 Περιγραφή στοιχείων και προδιαγραφές αρχείων 84](#_Toc133241531)

[I.4.2.2.2 Διαδικασία εισαγωγής αρχείων στο σύστημα 97](#_Toc133241532)

[I.4.2.3 Μηχανισμός εισαγωγής στοιχείων από Εγκαταστάτες 98](#_Toc133241533)

[I.4.2.3.1 Περιγραφή στοιχείων και προδιαγραφές αρχείων 98](#_Toc133241534)

[I.4.2.3.2 Διαδικασία εισαγωγής στοιχείων στο σύστημα 98](#_Toc133241535)

[I.4.2.4 Περιοχές παρέμβασης Παρόχων 98](#_Toc133241536)

[I.4.2.5 Διασυνδέσεις με τρίτα συστήματα 98](#_Toc133241537)

[I.4.2.5.1 Διασύνδεση με Ψηφιακό Μητρώο Εγκαταστατών (ΨΜΕ) 98](#_Toc133241538)

[I.4.2.5.2 Διασύνδεση με ΟΠΣ Smart Readiness 99](#_Toc133241539)

[Ι.4.2.5.2.1 Αναζήτηση Κτιρίου - Δημόσια πρόσβαση 99](#_Toc133241540)

[Ι.4.2.5.2.2 Αναζήτηση Κτιρίου - Διαβαθμισμένη πρόσβαση 99](#_Toc133241541)

[Ι.4.2.5.2.3 Ενημέρωση ΠΣ ΧΕΜΔ με στοιχεία κτηρίων 100](#_Toc133241542)

[I.4.2.5.3 Διασύνδεση με ΣΗΛΥΑ (ΕΕΤΤ) 101](#_Toc133241543)

[I.4.2.6 Υποσύστημα Επιχειρησιακής Ευφυίας 101](#_Toc133241544)

[Ι.5 Μη λειτουργικές απαιτήσεις 102](#_Toc133241545)

[I.5.1 Ασφάλεια 102](#_Toc133241546)

[I.5.2 Διαθεσιμότητα 102](#_Toc133241547)

[I.5.3 Ευχρηστία 102](#_Toc133241548)

[I.5.4 Προσβασιμότητα 104](#_Toc133241549)

[I.5.5 Πνευματικά Δικαιώματα 104](#_Toc133241550)

[Ι.6 Υπηρεσίες Έργου 105](#_Toc133241551)

[I.6.1 Εκπόνηση Μελέτης Διαλειτουργικότητας 105](#_Toc133241552)

[I.6.2 Υπηρεσίες Πιλοτικής και Δοκιμαστικής Λειτουργίας 105](#_Toc133241556)

[I.6.3 Υπηρεσίες Ολοκλήρωσης Συστημάτων 106](#_Toc133241557)

[I.6.4 Υπηρεσίες Εγγύησης 107](#_Toc133241558)

[I.6.4.1 Τήρηση Εγγυημένου Επιπέδου Υπηρεσιών – Ρήτρες 110](#_Toc133241559)

[I.6.4.2 Προγραμματισμένες Διακοπές Υπηρεσίας 113](#_Toc133241560)

[I.6.5 Παροχή βελτιώσεων και προσαρμογών 113](#_Toc133241561)

[Ι.7 Χρονοδιάγραμμα και φάσεις έργου 114](#_Toc133241562)

[I.7.1 Χρονοδιάγραμμα 116](#_Toc133241563)

[I.7.2 Φάσεις υλοποίησης έργου 116](#_Toc133241564)

[I.7.2.1 Φάση Α: Μελέτη Διαλειτουργικότητας 116](#_Toc133241565)

[I.7.2.2 Φάση Β: 1η έκδοση συστήματος, έναρξη παραγωγικής λειτουργίας 117](#_Toc133241566)

[I.7.2.3 Φάση Γ: Περίοδος Εγγύησης Καλής Λειτουργίας 117](#_Toc133241567)

[Ι.8 Μεθοδολογία διοίκησης και υλοποίησης έργου 118](#_Toc133241568)

[I.8.1 Σχήμα διοίκησης και υλοποίησης του αντικειμένου του Έργου 118](#_Toc133241569)

[I.8.2 Μεθοδολογία Διοίκησης του έργου 118](#_Toc133241570)

[I.8.3 Επικοινωνία Αναδόχου – Φορέα Ανάθεσης – Φορέα λειτουργίας – Κυρίου του έργου και εμπλεκομένων φορέων 119](#_Toc133241571)

[I.8.4 Διαχείριση της ποιότητας του Έργου 120](#_Toc133241572)

[I.8.5 Τόπος υλοποίησης – παράδοσης του Έργου 121](#_Toc133241573)

[ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 122](#_Toc133241574)

[ΠΑΡΑΡΤΗΜΑ ΙΙ – Πίνακες Συμμόρφωσης 123](#_Toc133241575)

[1. Γενικές Απαιτήσεις 123](#_Toc133241576)

[2. Λειτουργικές και τεχνικές προδιαγραφές Έργου 123](#_Toc133241577)

[3. Υπηρεσίες 124](#_Toc133241578)

[4. Οργάνωση Έργου 124](#_Toc133241579)

[ΠΑΡΑΡΤΗΜΑ ΙΙI – ΕΕΕΣ 125](#_Toc133241580)

[ΠΑΡΑΡΤΗΜΑ IV – Υποδείγματα Εγγυητικών Επιστολών 126](#_Toc133241581)

[ΠΑΡΑΡΤΗΜΑ V – Υπόδειγμα Τεχνικής Προσφοράς 129](#_Toc133241582)

[ΠΑΡΑΡΤΗΜΑ VI – Υπόδειγμα Οικονομικής Προσφοράς 130](#_Toc133241583)

[1. Πληροφοριακό Σύστημα 130](#_Toc133241584)

[1.1 Έτοιμο Λογισμικό 130](#_Toc133241585)

[1.2 Λογισμικό Εφαρμογών 130](#_Toc133241586)

[2. Υπηρεσίες 131](#_Toc133241587)

[3. Άλλες Δαπάνες 131](#_Toc133241588)

[4. Συγκεντρωτικός Πίνακας Οικονομικής Προσφοράς 131](#_Toc133241589)

[ΠΑΡΑΡΤΗΜΑ VII – Υπόδειγμα Βιογραφικού Σημειώματος 132](#_Toc133241590)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## 1.1 Στοιχεία Αναθέτουσας Αρχής

|  |  |
| --- | --- |
| Επωνυμία | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. |
| ΑΦΜ | 999983307 |
| Κωδικός Ηλεκτρονικής Τιμολόγησης | 1053.E00553.00005 |
| Ταχυδρομική διεύθυνση | Λεωφ. Συγγρού 194 |
| Πόλη | Καλλιθέα |
| Ταχυδρομικός Κωδικός | 176 71 |
| Χώρα | ΕΛΛΑΔΑ |
| Κωδικός ΝUTS | GR 300 |
| Τηλέφωνο | 213 1300700 |
| Φαξ | 213 1300801 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Δήμητρα Παγώνη |
| Γενική Διεύθυνση στο διαδίκτυο (URL) | <http://www.ktpae.gr> |
| Διεύθυνση του προφίλ αγοραστή στο διαδίκτυο (URL) | https://www.ktpae.gr/ |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας Μονοπρόσωπη Ανώνυμη Εταιρία του Δημόσιου Τομέα (μη Κεντρική Αναθέτουσα Αρχή) και ανήκει στην Κεντρική Κυβέρνηση – Υποτομέας Νομικά Πρόσωπα Κεντρικής Κυβέρνησης και Δημόσιες Επιχειρήσεις.

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι «Γενικές Δημόσιες Υπηρεσίες».

Εφαρμοστέο εθνικό δίκαιο είναι το Ελληνικό.

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στην διεύθυνση (URL) : μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής <http://www.ktpae.gr>

Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

β) Οι προσφορές πρέπει να υποβάλλονται ηλεκτρονικά στην διεύθυνση : [www.promitheus.gov.gr](http://www.promitheus.gov.gr/)

## 1.2 Στοιχεία Διαδικασίας-Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16.

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης.

Η παρούσα σύμβαση χρηματοδοτείται από την Ευρωπαϊκή Ένωση – NextGeneration EU, στο Πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» (κωδικός Δράσης: 16818 / Άξονας 2.1) με βάση την Απόφαση Ένταξης με αρ. πρωτ. 17200/23-02-2023 και έχει λάβει κωδικό ΟΠΣ ΤΑ: 5190259.

Οι δαπάνες του Έργου μη περιλαμβανομένων των δικαιωμάτων προαίρεσης θα βαρύνουν το Πρόγραμμα Δημοσίων Επενδύσεων, στη ΣΑΤΑ ΤΑ063 (Κωδ. Έργου 2022ΤΑ06300055).

## 1.3 Συνοπτική Περιγραφή φυσικού και οικονομικού αντικειμένου της σύμβασης

Στο πλαίσιο των υπηρεσιών του έργου θα παρασχεθούν από τον Ανάδοχο υπηρεσίες:

* **Διαλειτουργικότητας των προς ανάπτυξη συστημάτων και υποσυστημάτων με τα λοιπά απαιτούμενα μητρώα του κράτους**
* **Υπηρεσίες Ανάπτυξης Νέων Συστημάτων**
* **Υπηρεσίες Ολοκλήρωσης Συστημάτων**
* **Πιλοτικής Λειτουργίας και Δοκιμαστικής Λειτουργίας**
* **Εγγύησης Καλής Λειτουργίας και Συντήρησης**

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

**72000000-5 Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη**

Το αντικείμενο της παρούσας σύμβασης δεν υποδιαιρείται σε τμήματα, λόγω της αρχιτεκτονικής του έργου και της συμπληρωματικότητας και των αλληλεξαρτήσεων, ήτοι των υψηλών απαιτήσεων διαλειτουργικότητας που είναι αναγκαίο να εξασφαλίζονται αφενός μεταξύ των λειτουργικών ενοτήτων (υποσυστημάτων) που θα αναπτυχθούν στο πλαίσιο του παρόντος έργου και αφετέρου με τρίτα συστήματα άλλων φορέων (βλ. Παράρτημα Ι, παρ. I.4.2.5 Διασυνδέσεις με τρίτα συστήματα). Προσφορές γίνονται αποδεκτές για το σύνολο των υπηρεσιών που περιγράφονται.

Η εκτιμώμενη αξία της σύμβασης ανέρχεται σε διακόσιες σαράντα πέντε χιλιάδες εννιακόσια εξήντα επτά ευρώ και εβδομήντα τέσσερα λεπτά (245.967,74€) μη περιλαμβανομένου ΦΠΑ, (προϋπολογισμός με ΦΠΑ: 305.000,00 €, ΦΠΑ 24% 59.032,26€) και αναλύεται ως εξής :

- Εκτιμώμενη αξία σύμβασης χωρίς το δικαίωμα προαίρεσης (αρχικό έργο) :

220.161,29 € μη περιλαμβανομένου ΦΠΑ (Προϋπολογισμός με ΦΠΑ: 273.000,00 €, ΦΠΑ 24% 52.838,71 €)

- Εκτιμώμενη αξία δικαιώματος προαίρεσης υπηρεσιών βελτιώσεων και περαιτέρω προσαρμογών/αναπτύξεων:

έως 25.806,45 € μη περιλαμβανομένου ΦΠΑ (Προϋπολογισμός με ΦΠΑ 32.000,00 €, ΦΠΑ 24% 6.193,55 €)

|  |  |  |  |
| --- | --- | --- | --- |
| **Περιγραφή** | **Προϋπολογισμός** | **ΦΠΑ 24%** | **Προϋπολογισμός** |
| **(χωρίς ΦΠΑ)** | **(με ΦΠΑ)** |
| **Εκτιμώμενη αξία σύμβασης χωρίς το δικαίωμα προαίρεσης (αρχικό έργο) :** | **220.161,29€** | **52.838,71€** | **273.000,00 €** |
| **Δικαίωμα Προαίρεσης Υπηρεσιών βελτιώσεων και περαιτέρω προσαρμογών/αναπτύξεων** | **25.806,45 €** | **6.193,55 €** | **32.000,00 €** |
| **ΣΥΝΟΛΟ** | **245.967,74 €** | **59.032,26 €** | **305.000,00 €** |

Η διάρκεια της σύμβασης ορίζεται σε **τριάντα (30) μήνες ή μέχρι τις 31/12/2025**.

Αναλυτική περιγραφή του αντικειμένου της σύμβασης δίδεται στο [ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης](#_ΠΑΡΑΡΤΗΜΑ_Ι_–).

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας – τιμής.

## 1.4 Θεσμικό πλαίσιο

Η ανάθεση και εκτέλεση της σύμβασης διέπονται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως[[1]](#footnote-2):

1. Τον Κανονισμό (ΕΕ) αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17).
2. Τον Κανονισμό (ΕΕ) αριθ. 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021 για τη θέσπιση Μέσου Τεχνικής Υποστήριξης (L 57/1).
3. Τον Κανονισμό (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (L 193/1).
4. Την υπ’ αριθ. 2021/0159/17-06-2021 Πρόταση της Ευρωπαϊκής Επιτροπής για την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας (στο εξής το «Σ.Α.Α.»).
5. Την από 13 Ιουλίου 2021 εκτελεστική απόφαση του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1).
6. Τον Ν. 4772/2021 «Διενέργεια Γενικών Απογραφών έτους 2021 από την Ελληνική Στατιστική Αρχή, επείγουσες ρυθμίσεις για την αντιμετώπιση των επιπτώσεων της πανδημίας του κορωνοϊού COVID- 19, επείγουσες δημοσιονομικές και φορολογικές ρυθμίσεις και άλλες διατάξεις» (ΦΕΚ 17/A/05-02-2021)
7. Τον Ν. 4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (ΦΕΚ 130/Α/23-07-2021) και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας.
8. Τον Ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (ΦΕΚ 135/Α/02-08-2021).
9. Τα Α. 270 έως και Α.281 του Ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (ΦΕΚ 207/Α/27-10-2020) και ιδίως το Α.272 για την σύσταση στο Υπουργείο Οικονομικών της αυτοτελούς Ειδικής Υπηρεσίας Συντονισμού Ταμείου Ανάκαμψης.
10. Τον Ν. 4413/2016 «Ανάθεση και εκτέλεση συμβάσεων παραχώρησης Εναρμόνιση με την Οδηγία 2014/23/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 σχετικά με την ανάθεση συμβάσεων παραχώρησης (ΕΕ L 94/1/28-03-2014) και άλλες διατάξεις» (ΦΕΚ 148/Α/08-08-2016).
11. Την υπ’ αριθ. 134453/23-12-2015 κοινή απόφαση των Υπουργών Οικονομίας, Ανάπτυξης και Τουρισμού και Οικονομικών «Ρυθμίσεις για τις πληρωμές των δαπανών του Προγράμματος Δημοσίων Επενδύσεων - ΠΔΕ» (ΦΕΚ 2857/Β/28-12-2015), όπως εκάστοτε ισχύει.
12. Την υπ’ αριθ. 35259/24-03-2021 κοινή απόφαση των Υπουργών Οικονομικών και Ανάπτυξης και Επενδύσεων «Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης» (ΦΕΚ 1197/Β/29-03-2021).
13. Την υπ’ αριθ. 119126EΞ2021/29-09-2021 (ΦΕΚ 4498/Β/29-09-2021) απόφαση του Αναπληρωτή Υπουργού Οικονομικών περί καθορισμού του Συστήματος Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας, όπως ισχύει.
14. Την υπ’ αριθ. 119138 ΕΞ 2021/29-09-2021 (ΦΕΚ 4499/Β/30-09-2021), με θέμα «Συμπλήρωση και εξειδίκευση των Αρμοδιοτήτων της Ειδικής Υπηρεσίας Συντονισμού Ταμείου Ανάκαμψης του Υπουργείου Οικονομικών».
15. Το εγκεκριμένο Εγχειρίδιο Διαδικασιών του Συστήματος Διαχείρισης και Ελέγχου του Ταμείου Ανάκαμψης και Ανθεκτικότητας (Απόφαση Υπ. Οικονομικών με Αριθ. Πρωτ: 120141ΕΞ2021 / ΥΠΟΙΚ 30-09-2021 - ΑΔΑ: 6ΝΞ3Η-ΨΘ0), όπως τροποποιήθηκε με την υπ’ αριθ. 52415 ΕΞ 2022 Απόφαση του Αναπληρωτή Υπ. Οικονομικών (ΦΕΚ 1927/Β/19-04-2022).
16. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει δυνάμει των διατάξεων του Ν. 4782/2021 (ΦΕΚ 36/Β/09-03-2021).
17. Την με Αριθ. 64233 Απόφαση των Υπουργών Ανάπτυξης και Επενδύσεων – Επικρατείας “Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2453/Β/09-06-2021).
18. Την με Αριθ. 76928 Απόφαση των Υπουργών Ανάπτυξης και Επενδύσεων και Επικρατείας ”Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (ΦΕΚ 3075/Β/13-07-2021).
19. Τον Ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/Α/23-09-2020).
20. Τον Ν. 4700/2020 «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» (ΦΕΚ 127/A/29-06-2020).
21. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
22. Τον Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (ΦΕΚ 107/Α/09-05-2013).
23. Τον N. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του Ν. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις» (ΦΕΚ 204/Α/15-09-2011).
24. Τον N. 3213/2003 “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (ΦΕΚ 309/A/31-12-2003), όπως τούτος τροποποιήθηκε και ισχύει.
25. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993), όπως τούτος τροποποιήθηκε και ισχύει δυνάμει των διατάξεων του Ν. 4481/2017 (ΦΕΚ 100/Α/2017).
26. Τον Ν. 3310/2005 «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» (ΦΕΚ 30/Α/14-02-2005) σε συνδυασμό με την υπ’ αριθ. 1108437/2565/ΔΟΣ/15.11.2005 απόφαση του Υφυπουργού Οικονομίας και Οικονομικών «Καθορισμός χωρών στις οποίες λειτουργούν εξωχώριες εταιρίες» (1590/Β/16-11-2005).
27. Το Α.88 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/31-07-1990).
28. Την υπ’ αριθ. 20977 Κοινή Απόφαση των Υπουργών Ανάπτυξης και Επικρατείας «Δικαιολογητικά για την τήρηση των μητρώων του Ν.3310/2005, όπως τροποποιήθηκε με το Ν. 3414/2005» (ΦΕΚ 1673/B/23-08-2007).
29. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019).
30. Τον Ν. 4912/2022 Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης” (ΦΕΚ 59/A/17-03-2022)
31. Τον Ν. 4601/2019 “Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις” (ΦΕΚ 44/Α/09-03-2019).
32. Το Π.Δ. 39/2017 “Κανονισμός εξέτασης Προδικαστικών Προσφυγών ενώπιων της Αρχής Εξέτασης Προδικαστικών Προσφυγών” (ΦΕΚ 64/Α/04-05-2017).
33. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005).
34. Την αριθ. 63446/2021 Κ.Υ.Α. “Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων” (2338/Β/02-06-2021).
35. Τον Ν. 4635/2019 (ιδίως των άρθρων 85 επ.) “Επενδύω στην Ελλάδα και άλλες διατάξεις” (ΦΕΚ 167/Α/30-10-2019).
36. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία» ΦΕΚ (34/Α/23-03-2015).
37. Τον Ν. 2859/2000 “Κύρωση Κώδικα Φόρου Προστιθέμενης Αξίας” (ΦΕΚ 248/Α/07-11-2000).
38. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119).
39. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/Α/29-08-2019).
40. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).
41. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.
42. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).
43. Το Α.39 του Ν. 4578/2018 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).
44. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως δημοσιεύτηκε στο Γ.Ε.ΜΗ. στις 14-10-2021 και εγκρίθηκε με την υπ’ αρ. 38427 ΕΞ 2021 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Μ.Α.Ε." και κωδικοποίηση αυτού» (ΦΕΚ 5111/Β/04-11-2021).
45. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αρ. 43345 ΕΞ 2021 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (Β’ 164)» ΦΕΚ 2060/Β’/2021))» (ΦΕΚ 5807/Β/10-12-2021).
46. Την υπ’ αριθ. 4151/05-08-2022 Απόφαση του Υπουργού Επικρατείας με θέμα: "Ανανέωση της θητείας του Προέδρου και των Μελών του Διοικητικού Συμβουλίου της Ανώνυμης Εταιρείας «Κοινωνία της Πληροφορίας ΜΟΝΟΠΡΟΣΩΠΗ Α.Ε.»" (ΦΕΚ 752/ΥΟΔΔ/24.08.2022).
47. Τη ΣΑΤΑ ΤΑ063 (Κωδ. Έργου: 2022ΤΑ06300055) του Υπουργείου Ψηφιακής Διακυβέρνησης με την οποία εγκρίθηκε η Ένταξη του Έργου «Ετοιμότητα υποδομών για έξυπνα κτίρια», με κωδικό ΟΠΣ ΤΑ 5190259, στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU.
48. Την από 29-09-2022 (Α.Π ΚτΠ Α.Ε.: 19218/31-10-2021) Προγραμματική Συμφωνία μεταξύ του Υπουργείου Ψηφιακής Διακυβέρνησης και της ΚτΠ Μ.Α.Ε., με την οποία ορίζεται η ΚτΠ Μ.Α.Ε. Δικαιούχος για την εκτέλεση του Έργου: «Ετοιμότητα υποδομών για έξυπνα κτίρια».
49. Το υπ’ αριθ. πρωτ.: 182309 ΕΞ 2022/13-12-2022 (Α.Π ΚτΠ Μ.Α.Ε. 22086/13-12-2022) έγγραφο του Υπουργείου Οικονομικών/ΕΥΣΤΑ με θέμα: ‘Ένταξη του Έργου «Ετοιμότητα υποδομών για έξυπνα κτίρια» (κωδικός ΟΠΣ ΤΑ 5190259) στο Ταμείο Ανάκαμψης και Ανθεκτικότητας’ (ΑΔΑ: 68Ο1Η-ΧΛΥ).
50. Την υπ’ αριθ. πρωτ. 121536/15-12-2022 (Α.Π ΚτΠ Μ.Α.Ε. 22305/15-12-2022) Απόφαση του Υπουργείου Ανάπτυξης και Επενδύσεων περί έγκρισης της ένταξης στο ΠΔΕ 2022 του έργου με θέμα: ‘Ένταξη του Έργου «Ετοιμότητα υποδομών για έξυπνα κτίρια» (Κωδικός ΟΠΣ ΤΑ 5190259) στο Ταμείο Ανάκαμψης και Ανθεκτικότητας.’ (ΑΔΑ: 6Τ4Ι46ΜΤΛΡ-2ΩΜ).
51. Την υπ’ αριθ. πρωτ. 17200/23-02-2023 (Α.Π. ΚτΠ Μ.Α.Ε. 3764/23-02-2023) Απόφαση του Υπουργείου Ανάπτυξης και Επενδύσεων περί έγκρισης της ένταξης/ τροποποίησης στο ΠΔΕ 2023 με τίτλο «Ετοιμότητα υποδομών για έξυπνα κτίρια» (ΑΔΑ: ΨΟΜΡ46ΜΤΛΡ-ΓΚΖ).
52. Το υπ’ αριθ. πρωτ. 2357/09-05-2023 (Α.Π. ΚτΠ Μ.Α.Ε. 10044/10-05-2023) έγγραφο του Υπουργείου Ψηφιακής Διακυβέρνησης με θέμα: “Παροχή σύμφωνης γνώμης επί του τεύχους διακήρυξης για το υποέργο «Αναβάθμιση του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ)» του έργου «Ετοιμότητα υποδομών για έξυπνα κτίρια» - «Smart Readiness»», στο πλαίσιο της Προγραμματικής Συμφωνίας «Ετοιμότητα Υποδομών για Έξυπνα Κτίρια (‘’Smart Readiness’’)»”.
53. Το υπ’ αριθ. πρωτ. 85025 ΕΞ 2023/02-06-2023 (Α.Π ΚτΠ Μ.Α.Ε. 12110/02-06-2023) έγγραφο της ΕΥΣΤΑ με θέμα: “Έγκριση Διακήρυξης για το Υποέργο «Αναβάθμιση του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ)» Α/Α 8 του Έργου «Ετοιμότητα υποδομών για έξυπνα κτίρια» (Κωδικός ΟΠΣ ΤΑ 5190259).”.
54. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 856/25-08-2022 Συνεδρίασή του, με θέμα Εκλογή Διευθύνοντος Συμβούλου (Θέμα 1).
55. Την Απόφαση του ΔΣ της ΚτΠ Μ.Α.Ε. κατά την υπ’ αριθ. 857/26-08-2022 Συνεδρίασή του, με θέμα γενικές εξουσιοδοτήσεις προς Διευθύνοντα Σύμβουλο (Θέμα 2.2).
56. Την Απόφαση του Διευθύνοντος Συμβούλου της ΚτΠ Μ.Α.Ε. με Αριθ. Πρωτ. 22683/20-12-2022 και θέμα «Εξουσιοδότηση δικαιώματος υπογραφής σε Γενικούς Διευθυντές και Διευθυντές της ΚτΠ Μ.Α.Ε.».
57. Την Απόφαση του Διοικητικού Συμβουλίου της ΚτΠ Μ.Α.Ε. κατά την υπ’ αριθ. 910/10-05-2023 Συνεδρίασή του (Θέμα 5.1).
58. Την από 02-06-2023 (Α/Α 393827 Docutracks) Εισήγηση από τη Γενική Διεύθυνση Έργων/ Διεύθυνση Δράσεων Κρατικών Ενισχύσεων / Τμήμα Προγραμματισμού της ΚτΠ Μ.Α.Ε. (ΟΕ: 09-06-2023, με Α/Α 394264 Docutracks).
59. Την υπ’ αριθ. πρωτ. 13185/16-06-2023 Απόφαση της ΚτΠ Μ.Α.Ε. με θέμα: “Διενέργεια Ηλεκτρονικού Ανοικτού Διεθνούς Άνω των Ορίων Διαγωνισμού με κριτήριο ανάθεσης “την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας - τιμής” για το Υποέργο 8: «Αναβάθμιση του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ)» του συνολικού Έργου: «Ετοιμότητα υποδομών για έξυπνα κτίρια (Smart Readiness)» (κωδικός Δράσης: 16818 με τίτλο «Συνδεσιμότητα για τους πολίτες, τις επιχειρήσεις, το κράτος / Άξονας 2.1»), με κωδικό ΟΠΣ ΤΑ: 5190259”

## 1.5 Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **18-07-2023**, ημέρα **Τρίτη** και ώρα **14:00** και η ημερομηνία έναρξης υποβολής προσφορών είναι η **22-06-2023**, ημέρα Πέμπτη.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης www.promitheus.gov.gr του ως άνω συστήματος, **τέσσερις (4) εργάσιμες ημέρες** μετά την καταληκτική ημερομηνία υποβολής των προσφορών **ήτοι 24-07-2023,** ημέρα **Δευτέρα** και ώρα **14:00.**

## 1.6 Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **16-06-2023** στην Υπηρεσία Εκδόσεων της Ευρωπαϊκής Ένωσης και δημοσιεύθηκε στις **21-06-2023**.

**Β. Δημοσίευση σε εθνικό επίπεδο**

Η προκήρυξη και το πλήρες κείμενο της παρούσας Διακήρυξης καταχωρήθηκαν στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις **22-06-2023**.

Τα έγγραφα της σύμβασης της παρούσας Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ, η οποία έλαβε Συστημικό Αύξοντα Αριθμό: **196516** και αναρτήθηκαν στη Διαδικτυακή Πύλη (www.promitheus.gov.gr) του ΟΠΣ ΕΣΗΔΗΣ.

Περίληψη της παρούσας Διακήρυξης όπως προβλέπεται στην περίπτωση (ιστ) της παραγράφου 3 του άρθρου 76 του Ν.4727/23-09-2020 (ΦΕΚ/Α/184/23.09.2020), αναρτήθηκε στο διαδίκτυο, στον ιστότοπο <http://et.diavgeia.gov.gr/> (ΠΡΟΓΡΑΜΜΑ ΔΙΑΥΓΕΙΑ) στις **22-06-2023.**

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : http://www.ktpae.gr στη θέση Διαγωνισμοί στις **22-06-2023.**

## 1.7 Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

β) δεν θα ενεργήσουν αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν.

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# 2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## 2.1 Γενικές Πληροφορίες

### 2.1.1 Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

1. η Προκήρυξη της Σύμβασης, όπως αυτή έχει αποσταλεί προς δημοσίευση στην Επίσημη Εφημερίδα της Ευρωπαϊκής Ένωσης
2. το Ευρωπαϊκό Ενιαίο Έγγραφο Σύμβασης [ΕΕΕΣ]
3. η παρούσα Διακήρυξη με τα Παραρτήματα που αποτελούν αναπόσπαστο μέρος αυτής
4. οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά

### 2.1.2 Επικοινωνία - Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr/)).

### 2.1.3 Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο **δεκαπέντε (15) ημέρες** πριν την καταληκτική ημερομηνία υποβολής προσφορών και απαντώνται αντίστοιχα, στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του ΕΣΗΔΗΣ, η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr/)). Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικό πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που είτε υποβάλλονται με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο **έξι (6) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές. Η διάρκεια της παράτασης θα είναι ανάλογη με τη σπουδαιότητα των πληροφοριών ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ.

### 2.1.4 Γλώσσα

Τα έγγραφα της σύμβασης έχουν συνταχθεί στην ελληνική γλώσσα. Σε περίπτωση ασυμφωνίας μεταξύ των τμημάτων των εγγράφων της σύμβασης που έχουν συνταχθεί σε περισσότερες γλώσσες, επικρατεί η ελληνική έκδοση.

Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής[[2]](#footnote-3) συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό *περιεχόμενο,* δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια, που είναι δυνατόν να διαβαστούν σε κάθε γλώσσα και δεν είναι απαραίτητη η μετάφραση τους, μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική*.*

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### 2.1.5 Εγγυήσεις

Οι εγγυητικές επιστολές των παραγράφων [2.2.2](#_2.2_Δικαίωμα_Συμμετοχής) και [4.1](#_4.1_Εγγυήσεις_(καλής) εκδίδονται από πιστωτικά ιδρύματα ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/ 2016 (Α΄13), που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία υποβολής προσφορών, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος της παρούσας.

Επισημαίνεται ότι εγγυήσεις που εκδίδονται από το Τ.Μ.Ε.Δ.Ε και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### 2.1.6 Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων.

## 2.2 Δικαίωμα Συμμετοχής - Κριτήρια Ποιοτικής Επιλογής

### 2.2.1 Δικαίωμα συμμετοχής

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης[[3]](#footnote-4).

1. Απαγορεύεται η συμμετοχή στην διαδικασία σύναψης της παρούσας σύμβασης οικονομικών φορέων, με οποιονδήποτε τρόπο, εφόσον εμπίπτουν στις απαγορεύσεις του Κανονισμού (ΕΕ) 2022/576 για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (L 111/1) και συγκεκριμένα αν ο οικονομικός φορέας είναι : α) Ρώσος υπήκοος ή φυσικό ή νομικό πρόσωπο, οντότητα ή φορέας που έχει την έδρα του στη Ρωσία, ή β) νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50 % οντότητα αναφερόμενη στο στοιχείο α) της παρούσας παραγράφου ή γ) φυσικό ή νομικό πρόσωπο, οντότητα ή φορέας που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10 % της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται κατά την έννοια της οδηγίας 2014/24 και του ν. 4412/2016.

**3.** Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

**4.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### 2.2.2 Εγγύηση συμμετοχής

**2.2.2.1.** Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, ποσού **«2% προϋπολογισθείσας δαπάνης χωρίς ΦΠΑ» ήτοι ποσό τεσσάρων χιλιάδων εννιακοσίων δέκα εννέα ευρώ και τριάντα πέντε λεπτά (4.403,22 €)**.

Οι εγγυητικές επιστολές συντάσσονται σύμφωνα με το σχετικό υπόδειγμα του Παραρτήματος IV της παρούσας.

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου [2.4.5](#_2.4.5__Χρόνος) της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. [3.1](#_3.1__Αποσφράγιση) της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

**2.2.2.2.** Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες, σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016. [[4]](#footnote-5)

μετά από :

αα) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

ββ) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής προστασίας ή την έκδοση απόφασης επ’ αυτών,

γγ) την ολοκλήρωση του προσυμβατικού ελέγχου από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020 (Α’ 127), εφόσον απαιτείται.

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες σε περίπτωση:

α) λήξης του χρόνου ισχύος της προσφοράς και μη ανανέωσης αυτής και

β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ενδίκων βοηθημάτων ή έχει λάβει χώρα παραίτηση από το δικαίωμα άσκησης αυτών ή αυτά έχουν απορριφθεί αμετακλήτως.

**2.2.2.3.** Η εγγύηση συμμετοχής καταπίπτει, εάν ο προσφέρων: α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους [2.2.3](#_2.2.3__Λόγοι) έως [2.2.7](#_2.2.8__Στήριξη), γ) δεν προσκομίσει εγκαίρως τα προβλεπόμενα από την παρούσα δικαιολογητικά (παράγραφοι [2.2.](#_2.2.9_Κανόνες_απόδειξης)8 και [3.2](#_3.2_Πρόσκληση_υποβολής)) ή δ) δεν προσέλθει εγκαίρως για υπογραφή της σύμβασης, ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί, ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου [2.2.3](#_2.2.3__Λόγοι) ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

### 2.2.3 Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

**2.2.3.1.** Όταν υπάρχει σε βάρος του αμετάκλητη[[5]](#footnote-6) καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση**.

**2.2.3.2.** Στις ακόλουθες περιπτώσεις :

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμό.

**2.2.3.3.** Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις:

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων,

(β) εάν τελεί υπό πτώχευσηή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην αποκλείει έναν οικονομικό φορέα ο οποίος βρίσκεται σε μία εκ των καταστάσεων που αναφέρονται στην περίπτωση αυτή, υπό την προϋπόθεση ότι αποδεικνύει ότι ο εν λόγω φορέας είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

(γ) εάν, με την επιφύλαξη της παραγράφου 3β του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, σύμφωνα με όσα ορίζονται στο άρθρο 48 του ν. 4412/2016, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου [2.2.8.2](#_2.2.9.2_Αποδεικτικά_μέσα) της παρούσας,

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός**.

**2.2.3.4.** Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.

**2.2.3.5.** Οικονομικός φορέας που εμπίπτει σε μια από τις καταστάσεις που αναφέρονται στις παραγράφους [2.2.3.1](#logos2_2_3_1) και [2.2.3.4](#logos2_2_3_4), εκτός από την περ. β αυτής, μπορεί να προσκομίζει στοιχεία, προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.

**2.2.3.6.** Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.

**2.2.3.7.** Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

**Κριτήρια Ποιοτικής Επιλογής & αποδεικτά στοιχεία**

### 2.2.4 Καταλληλότητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος*.*

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.

### 2.2.5 Οικονομική και χρηματοοικονομική επάρκεια

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2020, 2021, 2022) ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις κατ’ ελάχιστον ίσο με το 100% του προϋπολογισμού του υπό ανάθεση Έργου, για το οποίο υποβάλλει προσφορά.

Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης*.*

### 2.2.6 Τεχνική και επαγγελματική ικανότητα

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς που συμμετέχουν (ή σε περίπτωση ένωσης/κοινοπραξίας εταιρειών σωρευτικά τα μέλη της ένωσης/ κοινοπραξίας) απαιτείται:

α) Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.

Συγκεκριμένα απαιτείται κατά τα τελευταία τρία (3) έτη να έχουν συμμετάσχει σε τουλάχιστον τρία (3) ολοκληρωμένα έργα αθροιστικού προϋπολογισμού ίσου τουλάχιστον με το 100% του έργου χωρίς ΦΠΑ, τα οποία συνδυαστικά να καλύπτουν όλα τα ακόλουθα πεδία:

* Ανάπτυξη Χάρτη Κάλυψης ευρυζωνικών υποδομών και υπηρεσιών με χρήση διαδικτυακών εφαρμογών και λογισμικού GIS
* Υλοποίηση και Υποστήριξη εφαρμογών για την παρακολούθηση της ανάπτυξης ευρυζωνικών υποδομών
* Σχεδιασμό, ανάπτυξη, εγκατάσταση, υποστήριξη πληροφοριακού συστήματος που να διαλειτουργεί με άλλα συστήματα μέσω web services API

Δεδομένου ότι, τα ανωτέρω στοιχεία θεωρούνται καίρια για την επιλογή των υποψηφίων, θα πρέπει αυτά να είναι όσον το δυνατόν πιο αναλυτικά, ώστε να δίνουν σαφή εικόνα για το αντικείμενο και την κλίμακα των έργων, καθώς και για την εν γένει εμπειρία του οικονομικού φορέα.

β) να διαθέτουν Προσωπικό επαρκές σε πλήθος και δεξιότητες (επαγγελματικά προσόντα) για την ανάληψη του εν λόγω έργου. Ο οικονομικός φορέας υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης του Έργου, το γνωστικό αντικείμενο που θα καλύψει ο Υπεύθυνος και η Ομάδα Έργου, καθώς και το χρόνο απασχόλησης ανά Φάση του προσωπικού (Υπεύθυνος Έργου – Ομάδα έργου) στο Έργο.

Συγκεκριμένα, η Ομάδα Έργου πρέπει να αποτελείται τουλάχιστον από:

- **έναν (1) Υπεύθυνο Έργου** πανεπιστημιακής εκπαίδευσης, με 15ετή τουλάχιστον επαγγελματική εμπειρία σε Διαχείριση Έργων, ο οποίος να διαθέτει τουλάχιστον:

* πτυχίο και μεταπτυχιακό τίτλο σπουδών από εκπαιδευτικό ίδρυμα της ημεδαπής ή ισότιμο της αλλοδαπής νομίμως αναγνωρισμένο τίτλο σπουδών, κατεύθυνσης Διοίκησης Επιχειρήσεων, Πληροφορικής, Οικονομικών, Θετικών ή Τεχνολογικών Επιστημών
* συμμετοχή σε τουλάχιστον ένα (1) έργο, την τελευταία τριετία, που να αφορά στην ανάλυση και τον σχεδιασμό σύνθετων πληροφοριακών συστημάτων που παρέχουν διαδικτυακές υπηρεσίες και διαλειτουργούν με τρίτα συστήματα με χρήση Web services

- **έναν (1) Αναπληρωτή Υπεύθυνο Έργου**, πανεπιστημιακής εκπαίδευσης με 10ετή τουλάχιστον επαγγελματική εμπειρία σε Διαχείριση Έργων, ο οποίος να διαθέτει τουλάχιστον:

* πτυχίο τριτοβάθμιας εκπαίδευσης, της ημεδαπής ή ισότιμο της αλλοδαπής νομίμως αναγνωρισμένο τίτλο σπουδών, κατεύθυνσης Διοίκησης Επιχειρήσεων, Πληροφορικής, Οικονομικών, Θετικών ή Τεχνολογικών Επιστημών
* συμμετοχή σε τουλάχιστον ένα (1) έργο, την τελευταία τριετία, που να αφορά στην ανάλυση και τον σχεδιασμό σύνθετων πληροφοριακών συστημάτων που παρέχουν διαδικτυακές υπηρεσίες και διαλειτουργούν με τρίτα συστήματα με χρήση Web services

- **έναν (1) Υπεύθυνο Ανάπτυξης Εφαρμογών**, πανεπιστημιακής εκπαίδευσης, ο οποίος θα διαθέτει πτυχίο ΑΕΙ και μεταπτυχιακό τίτλο σπουδών από εκπαιδευτικό ίδρυμα, της ημεδαπής ή ισότιμο της αλλοδαπής νομίμως αναγνωρισμένο, κατεύθυνσης Πληροφορικής, Θετικών ή Τεχνολογικών Επιστημών με 10ετή εμπειρία στην ανάπτυξη και σχεδιασμό διαδικτυακών εφαρμογών.

- **δύο (2) στελέχη σε ρόλο Προγραμματιστή Εφαρμογών (Developer)** πανεπιστημιακής ή τεχνολογικής εκπαίδευσης στην Πληροφορική, καθένας εκ των οποίων να διαθέτει τουλάχιστον 4ετή γενική επαγγελματική εμπειρία στην ανάπτυξη διαδικτυακών εφαρμογών

### 2.2.7 Στήριξη στην ικανότητα τρίτων – Υπεργολαβία

**2.2.7.1. Στήριξη στην ικανότητα τρίτων**

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου [2.2.5](#_2.2.5__Οικονομική)) και τα σχετικά με την τεχνική και επαγγελματική ικανότητα (της παραγράφου [2.2.6](#_2.2.6_Τεχνική_και)), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Η αναθέτουσα αρχή ελέγχει αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου [2.2.3](#_2.2.3__Λόγοι). Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση από την σχετική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

**2.2.7.2. Υπεργολαβία**

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου [2.2.3](#_2.2.3__Λόγοι) της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου [2.2.3](#_2.2.3__Λόγοι).

### 2.2.8 Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους [2.2.1](#_2.2.1_Δικαίωμα_συμμετοχής) έως [2.2.](#_2.2.8__Στήριξη)7, κρίνονται κατά την υποβολή της προσφοράς δια του ΕΕΕΣ κατά τα οριζόμενα στην παράγραφο [2.2.8.1](#_2.2.9.1_Προκαταρκτική_απόδειξη), κατά την υποβολή των δικαιολογητικών της παραγράφου [2.2.8.2](#_2.2.9.2_Αποδεικτικά_μέσα) και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο [2.2.](#_2.2.8__Στήριξη)7 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους [2.2.8.1](#_2.2.9.1_Προκαταρκτική_απόδειξη) και [2.2.8.2](#_2.2.9.2_Αποδεικτικά_μέσα), ότι δεν συντρέχουν οι λόγοι αποκλεισμού της παραγράφου [2.2.3](#_2.2.3__Λόγοι) της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι [2.2.5](#_2.2.5__Οικονομική) και [2.2.6](#_2.2.6_Τεχνική_και) ).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους [2.2.8.1](#_2.2.9.1_Προκαταρκτική_απόδειξη) και [2.2.8.2](#_2.2.9.2_Αποδεικτικά_μέσα), ότι δεν συντρέχουν οι λόγοι αποκλεισμού της παραγράφου [2.2.3](#_2.2.3__Λόγοι) της παρούσας.

Αν επέλθουν μεταβολές στις προϋποθέσεις τις οποίες οι προσφέροντες δηλώσουν ότι πληρούν, σύμφωνα με το παρόν άρθρο, οι οποίες επέλθουν ή για τις οποίες λάβουν γνώση μετά την συμπλήρωση του ΕΕΕΣ και μέχρι την ημέρα της έγγραφης πρόσκλησης για την σύναψη του συμφωνητικού οι προσφέροντες οφείλουν να ενημερώσουν αμελλητί την αναθέτουσα αρχή.

#### 2.2.8.1 Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου [2.2.3](#_2.2.3__Λόγοι) και β) πληρούν τα σχετικά κριτήρια επιλογής των παραγράφων [2.2.4](#_2.2.4_Καταλληλόλητα_άσκησης), [2.2.5](#_2.2.5__Οικονομική), και [2.2.6](#_2.2.6_Τεχνική_και) της παρούσης, προσκομίζουν κατά την υποβολή της προσφοράς τους ως δικαιολογητικό συμμετοχής,

α) υπεύθυνη δήλωση του ν. 1599/1986 με το ακόλουθο περιεχόμενο: «*Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι : (α) ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία· (β) ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου· (γ) ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο(α) ή (β) παραπάνω, (δ) δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ».*

β) το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα Παράρτημα III, το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1[[6]](#footnote-7) του ως άνω Κανονισμού.

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής».**

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο [2.2.3](#_2.2.3__Λόγοι) της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης.

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και παραγράφου [2.2.3](#_2.2.3__Λόγοι) της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου [2.2.3.3](#logos2_2_3_3) της παρούσης, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

#### 2.2.8.2 Αποδεικτικά μέσα [[7]](#footnote-8)-

**Α.** Για την απόδειξη της μη συνδρομής λόγων αποκλεισμού κατ’ άρθρο [2.2.3](#_2.2.3__Λόγοι) και της πλήρωσης των κριτηρίων ποιοτικής επιλογής κατά τις παραγράφους [2.2.4](#_2.2.4_Καταλληλόλητα_άσκησης), [2.2.5](#_2.2.5__Οικονομική) και [2.2.6](#_2.2.6_Τεχνική_και), οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο [3.2](#__RefHeading___Toc491950129) από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο [2.4.2.5](#logos2_4_2_5) και [3.2](#__RefHeading___Toc491950129) της παρούσας.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο [2.1.4](#_2.1.4__Γλώσσα).

**Β.** **1.** Για την απόδειξη της μη συνδρομής των λόγων αποκλεισμού της παραγράφου [2.2.3](#_2.2.3__Λόγοι) οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους [2.2.3.1](#logos2_2_3_1) και [2.2.3.2](#logos2_2_3_2) περ. α’ και β’, καθώς και στην περ. β΄ της παραγράφου [2.2.3.4](#logos2_2_3_4), τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους [2.2.3.1](#logos2_2_3_1) και [2.2.3.2](#logos2_2_3_2) περ. α’ και β’, καθώς και στην περ. β΄ της παραγράφου 2.2.3.4. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

**α)** για την παράγραφο [2.2.3.1](#logos2_2_3_1) απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο [2.2.3.1](#logos2_2_3_1),

**β)** για την παράγραφο [2.2.3.2](#logos2_2_3_2) πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του[[8]](#footnote-9)

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου [2.2.3.2](#logos2_2_3_2) περίπτωση α’ αποδεικτικό ενημερότητας εκδιδόμενο από την Α.Α.Δ.Ε.

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου [2.2.3.2](#logos2_2_3_2) περίπτωση α’ πιστοποιητικό εκδιδόμενο από τον e-ΕΦΚΑ. Επιπλέον προσκομίζεται υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο οικονομικός φορέας έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές.

**iii)** Για την παράγραφο [2.2.3.2](#logos2_2_3_2) περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο [2.2.3.3](#logos2_2_3_3) περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**δ)** Για τις λοιπές περιπτώσεις της παραγράφου [2.2.3.3](#logos2_2_3_3), υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

**ε)** για την παράγραφο 2.2.3.7. υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας.

Όλα τα ανωτέρω έγγραφα πρέπει να είναι επικυρωμένα από την κατά νόμον αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013, καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω Κώδικα, κατά τα αναφερόμενα στην περίπτωση α της παραγράφου 4 του άρθρου 4 του ν. 3310/2005. Επιπλέον ο προσωρινός ανάδοχος, πέραν των ως άνω δικαιολογητικών ονομαστικοποίησης, προσκομίζει κατά το στάδιο κατακύρωσης υπεύθυνη δήλωση ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

**B.2.** Για την απόδειξη της απαίτησης της παραγράφου [2.2.4](#_2.2.4_Καταλληλόλητα_άσκησης) (απόδειξη καταλληλότητας για την άσκηση επαγγελματικής δραστηριότητας) οι οικονομικοί φορείς προσκομίζουν τα αναφερόμενα στον κατωτέρω πίνακα:

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 1.1 | Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.  Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ. |

Επισημαίνεται ότι, τα δικαιολογητικά που αφορούν στην απόδειξη της απαίτησης του άρθρου [2.2.4](#_2.2.4_Καταλληλόλητα_άσκησης) (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3.** Για την απόδειξη της οικονομικής και χρηματοοικονομικής επάρκειας της παραγράφου [2.2.5](#_2.2.5__Οικονομική) οι οικονομικοί φορείς προσκομίζουν τα αναφερόμενα στον κατωτέρω πίνακα:

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2020-2021-2022), κατ’ ελάχιστον ίσο με το 100% του προϋπολογισμού του υπό ανάθεση Έργου, για το οποίο υποβάλλει προσφορά.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **2.1** | Ισολογισμούς σύμφωνα με την περί εταιρειών νομοθεσία της χώρας όπου είναι εγκατεστημένοι, των τελευταίων τριών (3) κλεισμένων διαχειριστικών χρήσεων, σε περίπτωση που υποχρεούται στην έκδοση Ισολογισμών ή φορολογικά έγγραφα για την επιβεβαίωση του κύκλου εργασιών του ή Ένορκη Βεβαίωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών τραπεζική βεβαίωση για την πιστοληπτική ικανότητα του οικονομικού φορέα (ημεδαπού ή αλλοδαπού) ή/ και αποσπάσματα οικονομικών καταστάσεων, τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχουν τεθεί στο άρθρο [2.2.5](#_2.2.5__Οικονομική).  Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο. |

**Β.4.** Για την απόδειξη της τεχνικής ικανότητας της παραγράφου [2.2.6](#_2.2.6_Τεχνική_και) οι οικονομικοί φορείς προσκομίζουν τα αναφερόμενα στον κατωτέρω πίνακα:

|  |  |
| --- | --- |
| **3** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο σύμφωνα με την παρ.** [2.2.6](#_2.2.6_Τεχνική_και) **επαγγελματική εμπειρία και δραστηριότητα στην παροχή υπηρεσιών, που καλύπτει όλα τα ακόλουθα πεδία:**   * Ανάπτυξη Χάρτη Κάλυψης ευρυζωνικών υποδομών και υπηρεσιών με χρήση διαδικτυακών εφαρμογών και λογισμικού GIS * Υλοποίηση και Υποστήριξη εφαρμογών για την παρακολούθηση της ανάπτυξης ευρυζωνικών υποδομών * Σχεδιασμό, ανάπτυξη, εγκατάσταση, υποστήριξη πληροφοριακού συστήματος που να διαλειτουργεί με άλλα συστήματα μέσω web services API   Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 3.1 | Κατάλογο των κυριότερων συναφών έργων που υλοποίησε επιτυχώς κατά τα τρία (3) τελευταία έτη, σύμφωνα με το ακόλουθο Υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟ-ΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου **«ΣΤΟΙΧΕΙΟ ΤΕΚΜΗΡΙΩΣΗΣ»**:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή. * Εάν ο Πελάτης είναι ιδιώτης, ως στοιχείο τεκμηρίωσης υποβάλλεται δήλωση είτε του ιδιώτη όπως εκπροσωπείται από το Νόμιμο Εκπρόσωπο, είτε του υποψηφίου οικονομικού φορέα. |
| **4.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παράγραφο** [**2.2.6**](#_2.2.6_Τεχνική_και)**, η οποία να αποτελείται τουλάχιστον από:**  - **έναν (1) Υπεύθυνο Έργου**  - **έναν (1) Αναπληρωτή Υπεύθυνο Έργου**  - **έναν (1) Υπεύθυνο Ανάπτυξης Εφαρμογών**  - **δύο (2) στελέχη σε ρόλο Προγραμματιστή Εφαρμογών (Developer)**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 4.1 | Πίνακα των **υπαλλήλων του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Εταιρεία (σε περίπτωση Ένωσης / Κοινοπραξίας) | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (1)** | | | |  |  |   Πίνακα των **στελεχών των Υπεργολάβων** **του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (2)** | | | |  |  |   Πίνακα των **εξωτερικών συνεργατών του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  | | --- | --- | --- | --- | --- | | Α/Α | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  | |  |  |  |  |  | |  |  |  |  |  | | **ΜΕΡΙΚΟ ΣΥΝΟΛΟ (3)** | | |  |  |   \*ως **Ποσοστό Συμμετοχής** του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1,2,3)  Ο Οικονομικός Φορέας, συμπληρωματικά με τον παραπάνω Πίνακα, θα πρέπει να καταθέσει υπεύθυνες δηλώσεις συνεργασίας, των εξωτερικών συνεργατών και των υπεργολάβων. Οι εξωτερικοί Συνεργάτες και οι υπεργολάβοι, θα δηλώνουν ότι το έργο (αντικείμενο της παρούσας Διακήρυξης), καθώς και οι υποχρεώσεις που απορρέουν από αυτό, τελούν σε γνώση τους. |
| 4.2 | Βιογραφικά σημειώματα της Ομάδας Έργου (βάσει του υποδείγματος / βλ. «ΠΑΡΑΡΤΗΜΑ VΙΙ– Υπόδειγμα Βιογραφικού Σημειώματος» |

**Β.6.** **Για την απόδειξη της νόμιμης σύστασης και εκπροσώπησης:**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Β.8.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) δ) και ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.9.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.7 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της Σύμβασης.

Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση.

Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει.

**Β.10.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.11. Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους.**

## 2.3 Κριτήρια Ανάθεσης

### 2.3.1 Κριτήριο Ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

|  |  |  |  |
| --- | --- | --- | --- |
| **ΚΡΙΤΗΡΙΑ ΑΞΙΟΛΟΓΗΣΗΣ** | | **Συντελεστής βαρύτητας (%)** | **Σχετικές παράγραφοι της Διακήρυξης** |
| **1.** | **Προδιαγραφές Τεχνικής Λύσης** | **70%** |  |
| 1.1 | Κατανόηση του Έργου, Προτεινόμενη Αρχιτεκτονική και Χαρακτηριστικά Λύσης | 25% | I.2, Ι.4.1.1, Ι.4.1.2, Ι.4.1.3, Ι.4.1.4, I.5 |
| 1.2 | Διαλειτουργικότητα (εσωτερική – εξωτερική, τεχνολογική ομοιογένεια) | 5% | Ι.4.1.6, I.4.2.5 |
| 1.3 | Προτεινόμενες Τεχνολογίες (εργαλεία – frameworks) που θα αξιοποιηθούν στην υλοποίηση του έργου. Ομοιογένεια της προτεινόμενης αρχιτεκτονικής και της τεχνολογικής πλατφόρμας που θα προτείνει ο Ανάδοχος (τεχνολογίες, βάσεις δεδομένων, γλώσσες προγραμματισμού, κλπ.) | 10% | - |
| 1.4 | Έτοιμα Προϊόντα Λογισμικού | 5% | Ι.4.2.6 |
| 1.5 | Μητρώα – Συστήματα – Υποσυστήματα Έργου | 25% | Ι.4.2.1 έως Ι.4.2.4 |
| 2 | **Προδιαγραφές Υπηρεσιών** | **(25%)** |  |
| 2.1 | Υπηρεσίες Ανάπτυξης Νέων & Ολοκλήρωσης Συστημάτων | 18% | Ι.6.3, Ι.6.5 |
| 2.2 | Υπηρεσίες Πιλοτικής και Δοκιμαστικής Λειτουργίας | 2% | Ι.6.2 |
| 2.3 | Υπηρεσίες Εγγύησης-Συντήρησης, Τεχνικής Υποστήριξης και Τήρησης Επιπέδου Υπηρεσιών | 4% | Ι.6.4 |
| 2.4 | Λοιπές Παρεχόμενες Υπηρεσίες | 1% | Ι.6.1 |
| 3 | **Μεθοδολογία Οργάνωσης, Διοίκησης και Υλοποίησης Έργου** | **(5%)** |  |
| 3.1 | Οργάνωση Υλοποίησης Έργου (Φάσεις, Παραδοτέα, Ορόσημα,  Χρονοδιάγραμμα) | 3% | Ι.7 |
| 3.2 | Σχήμα Διοίκησης και Υλοποίησης Έργου | 2% | Ι.8 |
| **ΣΥΝΟΛΟ** | | **100%** |  |

**Επεξήγηση Κριτηρίων Αξιολόγησης**

Ανά κατηγορία και κριτήριο αξιολογούνται:

**ΟΜΑΔΑ 1 - ΠΡΟΔΙΑΓΡΑΦΕΣ ΤΕΧΝΙΚΗΣ ΛΥΣΗΣ**

*1.1: Κατανόηση του Έργου, Προτεινόμενη Αρχιτεκτονική και Χαρακτηριστικά Λύσης*

Αξιολογούνται:

• η συνολική αντίληψη του Αναδόχου όσον αφορά στο αντικείμενο του έργου, τους σκοπούς και τους στόχους του, τους κρίσιμους παράγοντες επιτυχίας και τους κινδύνους, καθώς και κυρίως στους τρόπους και τις μεθόδους αντιμετώπισής τους,

• η τεκμηριωμένη αντίληψη του Αναδόχου σχετικά με τις παραμέτρους που συνθέτουν την υφιστάμενη κατάσταση τόσο σε επιχειρησιακό, όσο και σε τεχνολογικό επίπεδο,

• ο βαθμός της σαφήνειας, περιεκτικότητας και σφαιρικότητας της αντίληψης και κατανόησης των απαιτήσεων, της περιγραφόμενης πολυπλοκότητας των στόχων και των ορίων της έκτασης του αντικειμένου του έργου, όπως τεκμηριώνεται στην προσφορά,

• η κατανόηση του περιβάλλοντος του έργου και συγκεκριμένα των εμπλεκομένων μερών, των ωφελούμενων, των παραγόντων, των παραγόντων που προσθέτουν αδράνεια ή μπορεί να συμβάλλουν στη επιτάχυνση των διαδικασιών, καθώς και κυρίως τα μέτρα που θα ληφθούν για την αξιοποίηση της δυναμικής των εμπλεκόμενων μερών προς όφελος του έργου,

• η αναγνώριση των πιθανών κινδύνων που σχετίζονται με την υλοποίηση των ενεργειών, καθώς και η προσέγγιση της ανάλυσης, η ρεαλιστική αξιολόγησή τους και η διαμόρφωση κατάλληλων προτάσεων για τη μείωση της έκθεσης στον κίνδυνο

* Αξιολογείται ο βαθμός σαφήνειας, απλότητας, πρακτικότητας και αποτελεσματικότητας της προτεινόμενης λύσης σχετικά με την ικανοποίηση των απαιτήσεων για το πληροφοριακό σύστημα που ζητείται, καθώς και η κάλυψη των σχετικών απαιτήσεων και των σχετικών Πινάκων Συμμόρφωσης.

*1.2: Διαλειτουργικότητα (εσωτερική – εξωτερική, τεχνολογική ομοιογένεια)*

Αξιολογούνται:

* Η κάλυψη των λειτουργικών και τεχνικών απαιτήσεων του Έργου σχετικά με τη διαλειτουργικότητα με εξωτερικά και εσωτερικά συστήματα

• η τεκμηριωμένη και ολοκληρωμένη πρόταση σχετικά με την υλοποίηση της διασύνδεσης με τρίτα συστήματα (χρήση ανοιχτών προτύπων, διεθνώς καθιερωμένων τεχνολογιών, κλπ) σύμφωνα και με τις σχετικές απαιτήσεις,

• η τεχνολογική προσέγγιση της υλοποίησης της διαλειτουργικότητας

*1.3: Προτεινόμενες Τεχνολογίες (εργαλεία – frameworks) που θα αξιοποιηθούν στην υλοποίηση του έργου. Ομοιογένεια της προτεινόμενης αρχιτεκτονικής και της τεχνολογικής πλατφόρμας που θα προτείνει ο Ανάδοχος (τεχνολογίες, βάσεις δεδομένων, γλώσσες προγραμματισμού, κλπ.)*

Αξιολογούνται:

* Οι προτεινόμενες τεχνολογίες, τα ανοικτά πρότυπα
* Η ανάλυση και ο βαθμός σαφήνειας και της περιεκτικότητας της παρουσίασης του προτεινόμενου τεχνολογικού περιβάλλοντος

*1.4: Έτοιμα Προϊόντα Λογισμικού*

Αξιολογούνται:

* Η κάλυψη των λειτουργικών και τεχνικών απαιτήσεων του Έργου,

• η ωριμότητα των προσφερόμενων έτοιμων προϊόντων σε σχέση με λειτουργικά και τεχνικά χαρακτηριστικά.

• ο βαθμός ολοκλήρωσης των προσφερόμενων έτοιμων προϊόντων λογισμικού σε σχέση με την προτεινόμενη αρχιτεκτονική και τις λοιπές νέες εφαρμογές

* Ο βαθμός ετοιμότητας των προσφερομένων προϊόντων και η εύκολη προσαρμογή και παραμετροποίησή τους στις ανάγκες του έργου

• επιπλέον λειτουργίες που παρέχουν που είναι χρήσιμες στο λειτουργικό και επιχειρησιακό σκέλος του έργου.

*1.5: Μητρώα – Συστήματα – Υποσυστήματα Έργου*

Αξιολογούνται:

* Ο βαθμός κατανόησης των απαιτήσεων, όπως αποτυπώνονται στη διακήρυξη, και η ένταξη αυτών στο ενιαίο επιχειρησιακά και τεχνολογικά ομογενοποιημένο σύστημα
* Η λεπτομερής ανάλυση των λειτουργικών χαρακτηριστικών των εφαρμογών σε σχέση με τις λειτουργικές απαιτήσεις
* Επιπλέον λειτουργικά χαρακτηριστικά συναφή με τις απαιτήσεις των υποσυστημάτων του έργου

**ΟΜΑΔΑ 2 – ΠΡΟΔΙΑΓΡΑΦΕΣ ΥΠΗΡΕΣΙΩΝ**

Η συγκεκριμένη ομάδα κριτηρίων καλείται να αξιολογήσει:

* την έκταση, το είδος, την καταλληλότητα, την πληρότητα, τη διακριτότητα, τη διαθεσιμότητα και τα ποιοτικά χαρακτηριστικά των προτεινόμενων υπηρεσιών που προσφέρονται στο πλαίσιο του έργου, σε ότι αφορά:
  + στις υπηρεσίες Ανάπτυξης και Ολοκλήρωσης νέων συστημάτων
  + στις υπηρεσίες Πιλοτικής και Δοκιμαστικής λειτουργίας
  + στην προσφορά υπηρεσιών κατά την περίοδο της Εγγύησης πέραν των ζητούμενων στην παρούσα,
  + στην λεπτομερή ανάλυση όλων των αναφερομένων υπηρεσιών των σχετικών κεφαλαίων Ι.6

**ΟΜΑΔΑ 3 – ΜΕΘΟΔΟΛΟΓΙΑ ΟΡΓΑΝΩΣΗΣ, ΔΙΟΙΚΗΣΗΣ & ΥΛΟΠΟΙΗΣΗΣ**

***3.1:*** *Ανάλυση του αντικειμένου της σύμβασης σε ενότητες εργασιών και σύνδεσή τους με τα ελάχιστα απαιτούμενα παραδοτέα και το χρονοδιάγραμμα που περιγράφεται στις τεχνικές προδιαγραφές.*

Αξιολογούνται:

* η σαφήνεια και πληρότητα ανάλυσης των προσφερόμενων υπηρεσιών του Υποψήφιου Αναδόχου, σε συνάρτηση με τον προσφερόμενο ανθρωποχρόνο,
* ο ρεαλιστικός χρονοπρογραμματισμός των παρεχόμενων εργασιών του υποψήφιου Αναδόχου με βάση τις επιχειρησιακές απαιτήσεις του Κυρίου του Έργου,
* η ορθολογική ανάλυση του αντικειμένου του έργου σε Ενότητες Εργασίας και επιμέρους δραστηριότητες / ενέργειες υλοποίησης του Έργου και των μεταξύ τους αλληλεξαρτήσεων, λαμβάνοντας υπόψη το φυσικό αντικείμενο και το χρονοδιάγραμμα υλοποίησής του,
* η ανάλυση, δομή και οργάνωση των παραδοτέων και η σύνδεσή τους με τις Ενότητες Εργασίας, σε σχέση με την προτεινόμενη Μεθοδολογία, τη ρεαλιστικότητα της προσέγγισης και την ολοκληρωμένη αντίληψη του υποψήφιου Αναδόχου για το Έργο,
* η λίστα με τα ορόσημα του Έργου, που αφορούν κρίσιμα σημεία/στιγμιότυπα του χρονοδιαγράμματος του Έργου, στα οποία το Έργο απεμπλέκεται από κάποιο σημαντικό ρίσκο ή/και επιτυγχάνει κάποιο σημαντικό (ενδιάμεσο) στόχο.

***3.2:*** *Μεθοδολογία Διοίκησης - Προτεινόμενο σχήμα Διοίκησης Έργου.*

Αξιολογούνται:

* ο βαθμός επάρκειας, σαφήνειας και αποτελεσματικότητας του τρόπου διακυβέρνησης του έργου. Ελέγχεται κατά πόσον από την προσφορά είναι ευδιάκριτα τα όρια λογοδοσίας όλων των ρόλων, καθ’ όλον τον κύκλο ζωής του έργου και κατά πόσο ο τρόπος αξιοποίησης εξωτερικών συνεργατών, ή υπεργολάβων συντελεί στην ομαλή διακυβέρνηση χωρίς να αυξάνεται η πολυπλοκότητα,
* η καταλληλότητα και η επάρκεια των διαδικασιών και των μηχανισμών επικοινωνίας της Ομάδας Έργου με τα αρμόδια εμπλεκόμενα τμήματα/μονάδες και τα στελέχη της ΑΑ, αλλά και με τους λοιπούς φορείς που εμπλέκονται στην υλοποίηση/εκτέλεση του Έργου με στόχο τόσο τη μεταφορά τεχνογνωσίας στα στελέχη της ΑΑ όσο και την αποτελεσματικότερη υλοποίηση του έργου,
* η αποτελεσματικότητα της προτεινόμενης μεθοδολογίας διοίκησης και διασφάλισης ποιότητας.

### 2.3.2 Βαθμολόγηση και Κατάταξη Προσφορών

**2.3.2.1 Βαθμολόγηση Τεχνικών Προσφορών**

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα της παρ. [2.3.1](#_2.3.1__Κριτήριο).

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς (Βi) υπολογίζεται με βάση τον παρακάτω τύπο :

(Βi) = σ1χΚ1 + σ2χΚ2 +……+σνχΚν

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

**2.3.2.2 Α. Κατάταξη Προσφορών**

Πλέον συμφέρουσα από οικονομική άποψη προσφορά είναι εκείνη που παρουσιάζει **το μεγαλύτερο Λi** ο οποίος υπολογίζεται με βάση τον παρακάτω τύπο:

**Λi = 80 \* ( Βi / Βmax ) + 20 \* (Kmin/Ki)**

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το συνολικό συγκριτικό κόστος της Προσφοράς με τη μικρότερη τιμή

Κi το συνολικό συγκριτικό κόστος της Προσφοράς i

Λi το αποτέλεσμα της ανωτέρω πράξης, το οποίο στρογγυλοποιείται στα δύο (2) δεκαδικά ψηφία.

**2.3.2.3 Διαμόρφωση συγκριτικού κόστους Προσφοράς**

Το συγκριτικό κόστος Κ κάθε Προσφοράς περιλαμβάνει το συνολικό κόστος για το Έργο, χωρίς ΦΠΑ (βλ. [Παράρτημα VI: Υπόδειγμα Οικονομικής Προσφοράς](#_ΠΑΡΑΡΤΗΜΑ_VI_–), [Πίνακας 4: Συγκεντρωτικός Πίνακας Οικονομικής Προσφοράς](#_Συγκεντρωτικός_Πίνακας_Οικονομικής))

όπως προκύπτει από τους Πίνακες Οικονομικής Προσφοράς του υποψηφίου Οικονομικού Φορέα.

Σε περίπτωση ισοψηφίας, επικρατέστερη είναι η προσφορά με το μεγαλύτερο Βi (βαθμολογία τεχνικής προσφοράς υποψηφίου), ενώ σε περίπτωση πλήρους ισοβαθμίας (Λi, Βi) διενεργείται δημόσια κλήρωση παρουσία όλων των ενδιαφερομένων.

**Διευκρινίσεις:**

1. το κόστος εγγύησης καλής λειτουργίας περιλαμβάνεται στον προϋπολογισμό του Έργου.

## 2.4 Κατάρτιση - Περιεχόμενο Προσφορών

### 2.4.1 Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης, για όλες τις περιγραφόμενες υπηρεσίες.

Δεν επιτρέπονται εναλλακτικές προσφορές.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής[[9]](#footnote-10).

Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής, υποβάλλοντας έγγραφη ειδοποίηση προς την αναθέτουσα αρχή μέσω της λειτουργικότητας «Επικοινωνία» του ΕΣΗΔΗΣ.[[10]](#footnote-11)

### 2.4.2 Χρόνος και Τρόπος υποβολής προσφορών

**2.4.2.1.** Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη, στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στον ν.4412/2016, ιδίως στα άρθρα 36 και 37 και στην κατ’ εξουσιοδότηση και στην κατ’ εξουσιοδότηση της παρ. 5 του άρθρου 36 του ν.4412/2016 εκδοθείσα **υπ΄αριθμ. 64233/08.06.2021 (Β΄2453/ 09.06.2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης με θέμα «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)», εφεξής «Κ.Υ.Α. ΕΣΗΔΗΣ Προμήθειες και Υπηρεσίες»**.

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

**2.4.2.2.** Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της.

**2.4.2.3.** Οι οικονομικοί φορείς υποβάλλουν με την προσφορά τους τα ακόλουθα σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

**(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά»**, στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

**(β) έναν ηλεκτρονικό (υπο)φάκελο με την ένδειξη «Οικονομική Προσφορά»**, στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4.** Εφόσον οι Οικονομικοί Φορείς καταχωρίσουν τα στοιχεία, μεταδεδομένα και συνημμένα ηλεκτρονικά αρχεία, που αφορούν δικαιολογητικά συμμετοχής-τεχνικής προσφοράς και οικονομικής προσφοράς τους στις αντίστοιχες ειδικές ηλεκτρονικές φόρμες του ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφάκελο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν[[11]](#footnote-12).

Οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ V – Υπόδειγμα Τεχνικής Προσφοράς & ΠΑΡΑΡΤΗΜΑ VI – Υπόδειγμα Οικονομικής Προσφοράς δεδομένου ότι δεν έχουν αποτυπωθεί πλήρως στις ηλεκτρονικές φόρμες του ΕΣΗΔΗΣ και στη συνέχεια υπογράφονται ηλεκτρονικά και υποβάλλονται στο ΕΣΗΔΗΣ.

**2.4.2.5.** Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής:

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27[[12]](#footnote-13) του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων. [[13]](#footnote-14)

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF**.**

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι:

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999[[14]](#footnote-15),

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Σημειώνεται ότι, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. [3.1](#_3.1__Αποσφράγιση) της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### 2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά»

### 2.4.3.1 Δικαιολογητικά Συμμετοχής

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό α και β στοιχεία:

**α) το Ευρωπαϊκό Ενιαίο Έγγραφο Σύμβασης (ΕΕΕΣ)**, όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

**β) την εγγύηση συμμετοχής**, όπως προβλέπεται στο άρθρο 72 του Ν.4412/2016 και τις παραγράφους [2.1.5](#_2.1.5__Εγγυήσεις) και [2.2.2](#_2.2.2__Εγγύηση) αντίστοιχα της παρούσας διακήρυξης.

**γ) ) την υπεύθυνη δήλωση** της παρ. 2.2.8.1. της παρούσας

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη [www.promitheus.gov.gr/](http://www.promitheus.gov.gr/) του ΕΣΗΔΗΣ και αποτελεί αναπόσπαστο τμήμα της διακήρυξης (Παράρτημα III).

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης ([www.promitheus.gov.gr/](http://www.promitheus.gov.gr/)) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου [2.4.2.5](#logos2_4_2_5) της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**ΕΕΕΣ**

Οι υποψήφιοι οικονομικοί υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης).

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης [ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)](#_ΠΑΡΑΡΤΗΜΑ_ΙΙI_–) .

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

β. ΕΕΕΣ – Στήριξη Οικονομικού Φορέα στις ικανότητες άλλων φορέων

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλεται χωριστό ΕΕΕΣ, που συμπληρώνεται και υπογράφεται ψηφιακά από τον τρίτο/ους, συμπληρώνοντας:

• τις ενότητες των Α και Β του Μέρους ΙΙ , το Μέρος ΙΙΙ , το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

γ. ΕΕΕΣ - Ενώσεις οικονομικών φορέων Κοινοπραξίες κλπ

Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

δ. ΕΕΕΣ - Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

### 2.4.3.2 Τεχνική Προσφορά

H τεχνική προσφορά θα πρέπει να περιλαμβάνει όλα τα έγγραφα / στοιχεία που αναφέρονται στο [ΠΑΡΑΡΤΗΜΑ V «Υπόδειγμα Τεχνικής Προσφοράς»](#_ΠΑΡΑΡΤΗΜΑ_V_–) της παρούσας και να καλύπτει όλες τις απαιτήσεις και τις προδιαγραφές των ΠΑΡΑΡΤΗΜΑΤΩΝ Ι «Αναλυτική Περιγραφή Φυσικού και Οικονομικού Αντικειμένου της Σύμβασης» και ΙΙ «Πίνακες Συμμόρφωσης», περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλότητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στα ως άνω Παραρτήματα.

Καθώς οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το ΠΑΡΑΡΤΗΜΑ V – Υπόδειγμα Τεχνικής Προσφοράς της παρούσας Διακήρυξης (σε συμπιεσμένη μορφή και κατά προτίμηση σε ένα (1) αρχείο pdf).

Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### 2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο [ΠΑΡΑΡΤΗΜΑ VI – Υπόδειγμα Οικονομικής Προσφοράς](#_ΠΑΡΑΡΤΗΜΑ_VI_–) της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά».

Η τιμή δίνεται σε ευρώ ανά μονάδα μέτρησης.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΠΕΚΑ (πρώην ΟΓΑ).

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. [5.1](#_5.1_Τρόπος_πληρωμής) της παρούσας διακήρυξης.

### 2.4.5 Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της διενέργειας του διαγωνισμού.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο [2.2.2](#_2.2.2__Εγγύηση). της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια. Σε περίπτωση αιτήματος της αναθέτουσας αρχής για παράταση της ισχύος της προσφοράς, για τους οικονομικούς φορείς, που αποδέχτηκαν την παράταση, πριν τη λήξη ισχύος των προσφορών τους, οι προσφορές ισχύουν και τους δεσμεύουν για το επιπλέον αυτό χρονικό διάστημα.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρατείναν τις προσφορές τους και αποκλείονται οι λοιποί οικονομικοί φορείς.

Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία να παρατείνουν την προσφορά τους.

### 2.4.6 Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

α) η οποία αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα, με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους [2.4.1](#_2.4.1_Γενικοί_όροι) (Γενικοί όροι υποβολής προσφορών), [2.4.2](#_2.4.2__Χρόνος) (Χρόνος και τρόπος υποβολής προσφορών), [2.4.3](#_2.4.3_Περιεχόμενα_Φακέλου) (Περιεχόμενο φακέλων δικαιολογητικών συμμετοχής, τεχνικής προσφοράς), [2.4.4](#_2.4.4_Περιεχόμενα_Φακέλου) (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), [2.4.5](#_2.4.5__Χρόνος) (Χρόνος ισχύος προσφορών), [3.1](#_3.1__Αποσφράγιση) (Αποσφράγιση και αξιολόγηση προσφορών), [3.2](#__RefHeading___Toc491950129) (Πρόσκληση υποβολής δικαιολογητικών προσωρινού αναδόχου) της παρούσας,β)

β) η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. [3.1.2](#logos3_1_2) της παρούσας διακήρυξης,,

γ) για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο [3.1.2](#logos3_1_2) της παρούσας και τα άρθρα 102 και 103 του ν. 4412/2016,

δ) η οποία είναι εναλλακτική προσφορά

ε) η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου [2.2.3.3](#logos2_2_3_3) περ.γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,

στ) η οποία είναι υπό αίρεση,

ζ) η οποία θέτει όρο αναπροσαρμογής,

η) για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,

θ) εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,

ι) η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης,

ια) η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,

ιβ) εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου [2.2.3](#_2.2.3__Λόγοι) της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους [2.2.4](#_2.2.4_Καταλληλόλητα_άσκησης), περί κριτηρίων επιλογής,

ιγ) εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία.

# 3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## 3.1 Αποσφράγιση και αξιολόγηση προσφορών

**3.1.1 Ηλεκτρονική αποσφράγιση προσφορών**

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής, ήτοι η επιτροπή διενέργειας/επιτροπή αξιολόγησης, **εφεξής Επιτροπή Διαγωνισμού**, προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», τέσσερις (4) εργάσιμες ημέρες μετά την καταληκτική ημερομηνία προσφορών ήτοι **24-07-2023** και ώρα **14:00**.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

**3.1.2 Αξιολόγηση προσφορών**

Μετά την ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Ειδικότερα :

α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παρ. 1 του άρθρου 72 του ν. 4412/2016. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες με επιμέλεια αυτής μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο [3.4](#_3.4_Προδικαστικές_Προσφυγές) της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Μετά την έκδοση της ανωτέρω απόφασης η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016 και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων [2.3.1](#_2.3.1__Κριτήριο) και [2.3.2](#_2.3.2__Βαθμολόγηση) της παρούσας.

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο [3.4](#_3.4_Προδικαστικές_Προσφυγές) της παρούσας.

γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράς[[15]](#footnote-16),η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσααρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη προσφέροντα, στον οποίον πρόκειται να γίνει η κατακύρωση («προσωρινός ανάδοχος»), να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παρ. [3.2](#__RefHeading___Toc491950129) της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο [3.3](#_3.3_Κατακύρωση_-) της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της ΕΑΔΗΣΥ πρώην ΑΕΠΠ σύμφωνα με όσα προβλέπονται στην παράγραφο [3.4](#_3.4_Προδικαστικές_Προσφυγές) της παρούσας[[16]](#footnote-17).

## 3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο [2.2.8.2](#_2.2.9.2_Αποδεικτικά_μέσα). της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου [2.2.3](#_2.2.3__Λόγοι) της διακήρυξης, καθώς και για την πλήρωση των κριτηρίων ποιοτικής επιλογής των παραγράφων [2.2.4](#_2.2.4_Καταλληλόλητα_άσκησης) - 2.2.7 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο [2.4.2.5](#logos2_4_2_5) της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου [2.4.2.5](#logos2_4_2_5).

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ’ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο [2.2.3](#_2.2.3__Λόγοι) (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους [2.2.4](#_2.2.4_Καταλληλόλητα_άσκησης) έως [2.2.7](#_2.2.8__Στήριξη) (κριτήρια ποιοτικής επιλογής) της παρούσας.

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός ανάδοχος είχε δηλώσει μετο Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου [2.2.3](#_2.2.3__Λόγοι) της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους [2.2.4](#_2.2.4_Καταλληλόλητα_άσκησης) - [2.2.7](#_2.2.8__Στήριξη) της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω5.1.1. (παράγραφος [3.1.2](#logos3_1_2)) και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Επισημαίνεται ότι, η αναθέτουσα αρχή, αιτιολογημένα και κατόπιν γνώμης της αρμόδιας επιτροπής του διαγωνισμού, μπορεί να κατακυρώσει τη σύμβαση για ολόκληρη ή μεγαλύτερη ή μικρότερη ποσότητα των παρεχόμενων υπηρεσιών από αυτή που καθορίζεται στην παρούσα σε ποσοστό και ως εξής: εκατόν είκοσι τοις εκατό (120%)[[17]](#footnote-18) στην περίπτωση της μεγαλύτερης ποσότητας και ογδόντα τοις εκατό (80%)[[18]](#footnote-19) στην περίπτωση μικρότερης ποσότητας.

## 3.3 Κατακύρωση - σύναψη σύμβασης

**3.3.1.** Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της ΕΑΔΗΣΥ πρώην ΑΕΠΠ, σύμφωνα με την παράγραφο [3.4](#_3.4_Προδικαστικές_Προσφυγές) της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

**3.3.2.** Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της ΕΑΔΗΣΥ πρώην ΑΕΠΠ και σε περίπτωση άσκησης αίτησης αναστολής κατά της απόφασης της ΕΑΔΗΣΥ πρώην ΑΕΠΠ, εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της παρ. [4 του άρθρου 372 του ν. 4412/2016,](http://www.eaadhsy.gr/n4412/n4412fulltextlinks.html" \l "art372_4)

[γ)](http://www.eaadhsy.gr/n4412/n4412fulltextlinks.html" \l "art372_4) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) ο προσωρινός ανάδοχος, υποβάλλει, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο [άρθρο 79Α](http://www.eaadhsy.gr/n4412/art79a) του ν. 4412/2016, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του [άρθρου 104](http://www.eaadhsy.gr/n4412/n4412fulltextlinks.html#art104) του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο.

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο [3.5](#_3.5_Ματαίωση_Διαδικασίας) της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.[[19]](#footnote-20)

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

## 3.4 Προδικαστικές Προσφυγές - Προσωρινή και Οριστική Δικαστική Προστασία

Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ΕΑΔΗΣΥ, σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης[[20]](#footnote-21).

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 όπως τροποποιήθηκε με το άρθρο 135 Ν. 4782/2021 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΕΑΔΗΣΥ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΕΑΔΗΣΥ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής, η αναθέτουσα αρχή, μέσω της λειτουργίας «Επικοινωνία»:

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην ΕΑΔΗΣΥ πρώην ΑΕΠΠ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής.

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής.

Β. Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της ΕΑΔΗΣΥ πρώην ΑΕΠΠ και την ακύρωσή της ενώπιον του αρμοδίου Δικαστηρίου της παρ. 3 του αρθ. 372 Ν.4412/2016, όπως ισχύει το Διοικητικό Εφετείο Πειραιώς της έδρας της αναθέτουσας Αρχής . Το αυτό ισχύει και σε περίπτωση σιωπηρής απόρριψης της προδικαστικής προσφυγής από την ΕΑΔΗΣΥ . Δικαίωμα άσκησης του ως άνω ένδικου βοηθήματος έχει και η αναθέτουσα αρχή αν η ΕΑΔΗΣΥ κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της ΕΑΔΗΣΥ πρώην ΑΕΠΠ λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της ΕΑΔΗΣΥ ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.[[21]](#footnote-22)

Η ως άνω αίτηση κατατίθεται στο αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.[[22]](#footnote-23)

Αντίγραφο της αίτησης με κλήση κοινοποιείται με τη φροντίδα του αιτούντος προς την ΕΑΔΗΣΥ την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης, του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. [[23]](#footnote-24) Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

## 3.5 Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# 4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 4.1 Εγγυήσεις (καλής εκτέλεσης, προκαταβολής)

Εγγύηση καλής εκτέλεσης και εγγύηση προκαταβολής :

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό 4% επί της εκτιμώμενης αξίας της σύμβασης, μη συμπεριλαμβανομένου ΦΠΑ και των δικαιωμάτων προαίρεσης, με χρόνο ισχύος <τριάντα > (30) μήνες ή μέχρι τις 31/12/2025 και η οποία κατατίθεται μέχρι και την υπογραφή του συμφωνητικού

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. παράγραφο [2.1.5](#_2.1.5__Εγγυήσεις) της παρούσας) και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός σύμφωνα με το αντίστοιχο υπόδειγμα που περιλαμβάνεται στο [ΠΑΡΑΡΤΗΜΑ IV](#_ΠΑΡΑΡΤΗΜΑ_IV_–) της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης.

Στην περίπτωση χορήγησης προκαταβολής, σύμφωνα με την παράγραφο [5.1.1](#logos5_1_1) της παρούσας, απαιτείται από τον ανάδοχο «εγγύηση προκαταβολής» για ποσό ίσο με αυτό της προκαταβολής, σύμφωνα με το υπόδειγμα που περιλαμβάνεται στο [ΠΑΡΑΡΤΗΜΑ IV](#_ΠΑΡΑΡΤΗΜΑ_IV_–) της Διακήρυξης. Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο [5.1](#_5.1_Τρόπος_πληρωμής) της παρούσας (τρόπος πληρωμής).

Η εγγύηση καλής εκτέλεσης επιστρέφεται στο σύνολό της μετά από την ποσοτική και ποιοτική παραλαβή του συνόλου του αντικειμένου της σύμβασης.

Η απόσβεση της προκαταβολής πραγματοποιείται σύμφωνα με τα αναφερόμενα στην παρ. [5.1](#_5.1_Τρόπος_πληρωμής) Τρόπος Πληρωμής και η εγγύηση προκαταβολής επιστρέφεται μετά από την οριστική ποσοτική και ποιοτική παραλαβή των υπηρεσιών.

Σε περίπτωση που στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης και προκαταβολής γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου. Αν οι υπηρεσίες είναι διαιρετές και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά το ποσόν που αναλογεί στην αξία του τμήματος της υπηρεσίας που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

## 4.2 Συμβατικό Πλαίσιο - Εφαρμοστέα Νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

## 4.3 Όροι εκτέλεσης της σύμβασης

Κατά την εκτέλεση της σύμβασης ο ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Κατά την εκτέλεση της σύμβασης ο Ανάδοχος θα πρέπει να τηρεί τις υποχρεώσεις που προκύπτουν από τη Στρατηγική Δημοσιότητας και τον Οδηγό Επικοινωνίας του Ταμείου Ανάκαμψης, καθώς και τις υποχρεώσεις που απορρέουν από το Σύστημα Διαχείρισης Ελέγχου του Ταμείου Ανάκαμψης (<https://greece20.gov.gr/epikoinwnia-dimosiotita/>), σύμφωνα με τα αναφερόμενα στην παρ. [Ι.5.12](#I_5_12) της παρούσας.

Ο ανάδοχος δεσμεύεται ότι:

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης,

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νόμιμων ή εξουσιοδοτημένων εκπροσώπων του καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης.

Οι υποχρεώσεις και οι απαγορεύσεις της ρήτρας αυτής ισχύουν, αν ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του αναδόχου όσο και των υπεργολάβων του.

Κατά την εκτέλεση της σύμβασης ο ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.

Κατά την εκτέλεση της σύμβασης ο ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο αντιστοίχων προσόντων ή εμπειρίας. Ο Ανάδοχος υποχρεούται να ειδοποιήσει την ΚτΠ Μ.Α.Ε. εγγράφως δεκαπέντε (15) ημέρες πριν από την αντικατάσταση.

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν τουλάχιστον ίση εμπειρία και ίσα προσόντα με τα αντικαθιστάμενα.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής**.**. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Αναθέτουσας Αρχής και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Όλα τα έγγραφα, στοιχεία και πληροφορίες που λαμβάνει ο Ανάδοχος από την Εταιρεία στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την Εταιρεία, είναι εμπιστευτικά.

Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου

Σε περίπτωση αθέτησης από τον Ανάδοχο της ως άνω υποχρέωσής του, η Εταιρεία διατηρεί το δικαίωμα να καταγγείλει τη Σύμβαση κατά τα οριζόμενα στο άρθρο 13 ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής.

Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της Σύμβασης ή τα Προϊόντα που παραδίδει ή τις Υπηρεσίες που παρέχει στην Εταιρεία δυνάμει της Σύμβασης χωρίς την προηγούμενη έγκριση της Εταιρείας, και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι της Εταιρείας δυνάμει της Σύμβασης. Δεν θα δεσμεύει την Εταιρεία με οποιοδήποτε τρόπο χωρίς την προηγούμενη γραπτή της συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο Ανάδοχος δεν υπόκειται στις υποχρεώσεις του παρόντος άρθρου σε ότι αφορά στην τεχνογνωσία που ενδεχομένως αποκτά εξαιτίας της εκτέλεσης του Αντικειμένου της Σύμβασης.

Όλα τα αποτελέσματα-μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα, που θα αποκτηθούν ή θα αναπτυχθούν από τον Ανάδοχο με δαπάνες του, θα αποτελούν αποκλειστική ιδιοκτησία της Εταιρείας (εκτός και εάν ήδη υπάρχουν κατοχυρωμένα πνευματικά δικαιώματα), η οποία θα μπορεί να τα διαχειρίζεται και να τα εκμεταλλεύεται.

Τα αποτελέσματα θα είναι πάντοτε στη διάθεση των νόμιμων εκπροσώπων της Εταιρείας κατά τη διάρκεια ισχύος της σύμβασης και εάν βρίσκονται στη κατοχή του Αναδόχου, θα παραδοθούν στην Εταιρεία κατά την καθ΄ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση /διαχείρισή τους.

Ο Ανάδοχος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Εταιρεία.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον ο ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46)

Ειδικότερα :

α. Οι πληροφορίες της Εταιρείας οι οποίες θα τύχουν οποιασδήποτε μορφής επεξεργασία από τον Ανάδοχο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) ενδέχεται να περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46).

β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο Ανάδοχος στην Εταιρεία, δυνάμει της παρούσας Σύμβασης και μόνο στην έκταση που επιβάλλει ο σκοπός της επεξεργασίας σύμφωνα το αντικείμενο των υπηρεσιών που έχει αναλάβει να παρέχει.

γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες της Εταιρείας. Ο Ανάδοχος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, από τον Ανάδοχο, ανήκουν κατ' αποκλειστικότητα στην Εταιρεία.

ε. Ο Ανάδοχος βεβαιώνει και εγγυάται στην Εταιρεία ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.

Εάν μετά την κατακύρωση του Διαγωνισμού και πριν από την παράδοση έτοιμου λογισμικού βάσει του αντικειμένου της σύμβασης, στο πλαίσιο πρότασης επικαιροποίησης, έχουν ανακοινωθεί νεότερες εκδόσεις, αποδεδειγμένα ισχυρότερες και καλύτερες από εκείνες που προσφέρθηκαν και αξιολογήθηκαν, τότε ο Ανάδοχος υποχρεούται, και η ΚτΠ Μ.Α.Ε. δύναται να αποδεχθεί, να τις προμηθεύσει αντί των προσφερθέντων, με την προϋπόθεση ότι δεν επέρχεται οποιαδήποτε πρόσθετη οικονομική επιβάρυνση.

## 4.4 Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

Σε περίπτωση που ο ανάδοχος έχει στηριχθεί στις ικανότητες του υπεργολάβου όσον αφορά τη χρηματοοικονομική επάρκεια-τεχνική και επαγγελματική ικανότητα, σύμφωνα με τις απαιτήσεις της διακήρυξης, υποχρεούται να συνυποβάλλει μαζί με την παραπάνω γνωστοποίηση τα στοιχεία του νέου υπεργολάβου που καλύπτει τις σχετικές απαιτήσεις, καθώς και τα απαραίτητα δικαιολογητικά και τεκμηριωτικό υλικό.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο [2.2.3](#_2.2.3__Λόγοι) και με τα αποδεικτικά μέσα της παραγράφου [2.2.8.2](#_2.2.9.2_Αποδεικτικά_μέσα) της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## 4.5 Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016, κατόπιν γνωμοδότησης του αρμοδίου οργάνου της αναθέτουσας αρχής.

Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο [5.2](#_5.2_Κήρυξη_οικονομικού) της παρούσας, όπως και σε περίπτωση καταγγελίας για όλους λόγους της παραγράφου [4.6](#_4.6_Δικαίωμα_μονομερούς), πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης). Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

### 4.5.1 Δικαίωμα προαίρεσης

Η αναθέτουσα αρχή διατηρεί δικαίωμα προαίρεσης (σύμφωνο προαίρεσης Αστικού Κώδικα) το οποίο δύναται να ασκήσει με μονομερή δήλωση κατά τη διάρκεια εκτέλεσης της σύμβασης και υπό την προϋπόθεση σύμφωνης γνώμης της αρμόδιας Υπηρεσίας Συντονισμού του Ταμείου ανάκαμψης (ΕΥΣΤΑ) για την άσκησή του, συγκεκριμένα :

Πριν την λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης έως του ποσού των 25.806,45 € μη περιλαμβανομένου ΦΠΑ με βάση την Οικονομική Προσφορά του Αναδόχου, για τις υπηρεσίες βελτιώσεων και προσαρμογών (όπως αυτές περιγράφονται στο Παράρτημα Ι, παρ. [Ι.6.5](#_Παροχή_βελτιώσεων_και)), με χρονοδιάγραμμα υλοποίησης έως τη λήξη της σύμβασης.

Στην συγκεκριμένη περίπτωση, υφίσταται μονομερές διαπλαστικό δικαίωμα της Αναθέτουσας Αρχής/Κυρίου του Έργου να θέσει σε ενέργεια τη συμβατική σχέση, και μόνο με σχετική δήλωσή της προς τον ανάδοχο της αρχικής σύμβασης, ο οποίος θα υποχρεούται να υλοποιήσει το αντικείμενο της προαίρεσης με τις τιμές μονάδας της οικονομικής του προσφοράς.

Η χρήση του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει το εν λόγω δικαίωμα, παρά μόνο εφόσον το κρίνει αναγκαίο.

Στην περίπτωση ενεργοποίησης του δικαιώματος προαίρεσης δεν προβλέπεται αναπροσαρμογή της αμοιβής του Αναδόχου. Ο Ανάδοχος δεσμεύεται για το αμετάβλητο της προσφοράς του για οποιοδήποτε λόγο, με βάση την οικονομική του προσφορά.

## 4.6 Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο [2.2.3.1](#logos2_2_3_1) και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. [2.2.3.1](#logos2_2_3_1) της παρούσας,

# 5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## 5.1 Τρόπος πληρωμής

**5.1.1.** Η πληρωμή του αναδόχου θα πραγματοποιηθεί με έναν από τους παρακάτω τρόπους πληρωμής που θα δηλώσει ο υποψήφιος οικονομικός φορέας στον υποφάκελο της οικονομικής προσφοράς του.

Στην περίπτωση που δεν έχει επιλεγεί με σαφήνεια ένας από τους κάτωθι τρόπους πληρωμής, θεωρείται ότι ο υποψήφιος Ανάδοχος αποδέχεται τον τρόπο πληρωμής που θα επιλέξει η Αναθέτουσα Αρχή και ειδικότερα τον 2ο τρόπο πληρωμής από τους κατωτέρω.

**Τρόποι Πληρωμής:**

1. Το **55%** της συμβατικής αξίας μετά την έναρξη παραγωγικής λειτουργίας του έργου και **45%** με την ολοκλήρωση της περιόδου Εγγύησης Καλής Λειτουργίας και την οριστική παραλαβή του έργου στις 31/12/2025.
2. α) Χορήγηση έντοκης προκαταβολής μέχρι ποσοστού **27.5%** της συμβατικής αξίας χωρίς Φ.Π.Α., με την κατάθεση ισόποσης εγγύησης η οποία θα καλύπτει τη διαφορά μεταξύ του ποσού της εγγύησης καλής εκτέλεσης και του ποσού της καταβαλλόμενης προκαταβολής, σύμφωνα με τα οριζόμενα στο άρθρο 72§1 περ. δ του ν. 4412/2016 όπως ισχύει και ‎[4.1](#_4.1_Εγγυήσεις_(καλής) της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής.

β) Καταβολή του **27.5%** της συμβατικής αξίας χωρίς ΦΠΑ με την έναρξη παραγωγικής λειτουργίας

γ) Καταβολή του **15%** της συμβατικής αξίας χωρίς ΦΠΑ στις 31/12/2023

δ) Καταβολή του **15%** της συμβατικής αξίας χωρίς ΦΠΑ στις 31/12/2024

ε) Καταβολή του υπόλοιπου **15%** της συμβατικής αξίας χωρίς ΦΠΑ με τη λήξη της περιόδου Εγγύησης Καλής Λειτουργίας και την οριστική παραλαβή του έργου στις 31/12/2025, αφού παρακρατηθεί ο με τον παραπάνω τρόπο υπολογισθείς τόκος.

Η προκαταβολή, όπου προβλέπεται, δύναται να χορηγηθεί και τμηματικά.

Η πληρωμή του συμβατικού τιμήματος θα γίνεται με την προσκόμιση των νομίμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**5.1.2.** Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,1% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικήςσύμβασης Υπέρ της Ενιαίας Αρχής Δημοσίων Συμβάσεων (άρθρο 7, παρ. 3 του νόμου 4912/2022).

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΠΕΚΑ (πρώην ΟΓΑ).

## 5.2 Κήρυξη οικονομικού φορέα εκπτώτου - Κυρώσεις

**5.2.1.** Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν:

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας, με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία που καθορίζεται με απόφαση της Αναθέτουσας Αρχής η οποία δεν μπορεί να είναι μικρότερη των δεκαπέντε (15) ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε στον έκπτωτο από τη σύμβαση ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον ανάδοχο μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας εφόσον προβλέπεται προκαταβολή.

Επιπλέον, σε βάρος του αναδόχου μπορεί να επιβληθεί και προσωρινός αποκλεισμός του από το σύνολο των συμβάσεων προμηθειών ή υπηρεσιών των φορέων που εμπίπτουν στις διατάξεις του ν. 4412/2016, κατά τα ειδικότερα προβλεπόμενα στο άρθρο 74, περί αποκλεισμού οικονομικού φορέα από δημόσιες συμβάσεις.**5.2.2.** Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

Ποινικές ρήτρες δύναται να επιβάλλονται και για πλημμελή εκτέλεση των όρων της σύμβασης.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

## 5.3 Διοικητικές προσφυγές κατά τη διαδικασία εκτέλεσης των συμβάσεων

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων [5.2](#_5.2_Κήρυξη_οικονομικού) (Κήρυξη οικονομικού φορέα εκπτώτου - Κυρώσεις) και [6.4](#_6.4__Απόρριψη) (Απόρριψη παραδοτέων – Αντικατάσταση), καθώς και κατ΄ εφαρμογή των συμβατικών όρων να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις.

Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου της περίπτωσης δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

## 5.4 Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016[[24]](#footnote-25). Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της ενδικοφανούς διαδικασίας που προβλέπεται στο άρθρο 205 του ν. 4412/2016 και την παράγραφο [5.3](#_5.3_Διοικητικές_προσφυγές) της παρούσας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

# 6. ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ

## 6.1 Παρακολούθηση της σύμβασης

**6.1.1** Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από ειδική Επιτροπή (τριμελή ή πενταμελή) η οποία θα ορισθεί με απόφαση της αναθέτουσας αρχής και η οποία θα εισηγείται, στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Με υπόδειξη του Κυρίου του Έργου μπορεί να ορίζονται εκπρόσωποί του, οι οποίοι θα συμμετέχουν στην Επιτροπή Παρακολούθησης της σύμβασης.

Η αρμόδια Επιτροπή Παρακολούθησης δύναται να θα αποστέλλει έγγραφα οδηγιών και εντολών προς τον ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης, καθώς και τον έλεγχο συμμόρφωσης του αναδόχου με τους όρους αυτής.

## 6.2 Διάρκεια σύμβασης

**6.2.1.** Η συνολική διάρκεια της σύμβασης ορίζεται σε **τριάντα** **(30) μήνες** και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στο [ΠΑΡΑΡΤΗΜΑ Ι «Αναλυτική Περιγραφή Φυσικού και Οικονομικού Αντικειμένου της Σύμβασης»](#_ΠΑΡΑΡΤΗΜΑ_Ι_–) της παρούσας **ή μέχρι τις 31/12/2025**. Επισημαίνεται ότι στη συνολική διάρκεια περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της οριστικής παραλαβής του έργου.

**6.2.2.** Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής, ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και το άρθρο [5.2.2](#logos5_2_2) της παρούσας.

## 6.3 Παραλαβή του αντικειμένου της σύμβασης

**6.3.1** Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής (τριμελής ή πενταμελής) που συγκροτείται, σύμφωνα με το άρθρο 221, κατά τα αναλυτικώς αναφερόμενα στο Παράρτημα [Ι.6](#I_6) της παρούσας όπου περιγράφεται το χρονοδιάγραμμα υλοποίησης και παράδοσης ανά φάση υλοποίησης.

**6.3.2** Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της διαδικασίας, η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων, σύμφωνα με τις παραγράφους 3 και 4. Τα ανωτέρω εφαρμόζονται και σε τμηματικές παραλαβές.

**6.3.3** Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

**6.3.4** Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

**6.3.5** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

**6.3.6** Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινομένου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπομένων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## 6.4 Απόρριψη παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή/και παραδοτέων με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο [5.2.2](#logos5_2_2) της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

# Περιβάλλον του Έργου

## Εμπλεκόμενοι στην υλοποίηση του αντικειμένου του Έργου

Για την υλοποίηση του Έργου της παρούσας Διακήρυξης εμπλέκονται οι ακόλουθοι:

|  |  |  |
| --- | --- | --- |
| Φορέας Διαχείρισης | ΕΥΣΤΑ | http://www.greece20.gov.gr/ |
| Φορέας Υλοποίησης | Κοινωνία της Πληροφορίας Μ.Α.Ε | https://www.ktpae.gr/ |
| Φορέας Χρηματοδότησης | Υπουργείο Ψηφιακής Διακυβέρνησης | https://mindigital.gr/ |
| Κύριος του Έργου | Υπουργείο Ψηφιακής Διακυβέρνησης | https://mindigital.gr/ |
| Φορέας Λειτουργίας του Έργου | Κοινωνία της Πληροφορίας Μ.Α.Ε | https://www.ktpae.gr/ |
| Όργανα & Επιτροπές Παρακολούθησης, Διακυβέρνησης και Ελέγχου του Έργου | - | Βλ. κεφ. [Ι.1.1.4](#I_1_1_4). |

Το έργο θα εκτελεστεί σε εφαρμογή της υπ. Αριθμ. 1421 Κοινής Υπουργικής Απόφασης με θέμα: «: Όροι και ρυθμίσεις σχετικά με το Πρόγραμμα «Ετοιμότητα Υποδομών για έξυπνα κτίρια» (SMART READINESS)» (ΦΕΚ 942/Β’/23-02-2021).

Ο Ανάδοχος, στο πλαίσιο της υλοποίησης του έργου, θα λειτουργήσει υπό την καθοδήγηση και εποπτεία της του Φορέα Υλοποίησης και του Κυρίου του Έργου. Ο Υποψήφιος ανάδοχος θα πρέπει να περιγράψει αναλυτικά στην προσφορά του μεθοδολογία διαχείρισης των stakeholders και να προτείνει, δεσμευτικά για τον ίδιο, μοντέλο συνεργασίας με τους εμπλεκόμενους φορείς με στόχο το τελικό παραδοτέο να εξυπηρετεί τις ανάγκες της ως άνω ΚΥΑ, από την πλευρά του συνόλου των εμπλεκομένων στο έργο.

## Φορέας Υλοποίησης – Αναθέτουσα Αρχή

Η «**Κοινωνία της Πληροφορίας Μ.Α.Ε**.», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 343/Β/07-02-2020) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας, όπως ορίζεται στην τελευταία τροποποίηση του καταστατικού αυτής (ΦΕΚ 343/Β/07-02-2020), είναι:

α) Η εκτέλεση δράσεων και έργων βελτίωσης της διοικητικής ικανότητας της δημόσιας διοίκησης στο πλαίσιο εφαρμογής οποιουδήποτε επιχειρησιακού προγράμματος, απ’ όπου κι εάν αυτό χρηματοδοτείται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητάς της.

β) Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της δημόσιας διοίκησης στο πλαίσιο εφαρμογής των επιχειρησιακών προγραμμάτων του ΕΣΠΑ ή άλλων ευρωπαϊκών συγχρηματοδοτούμενων προγραμμάτων, ή/και εθνικών προγραμμάτων, απ’ όπου κι εάν αυτά χρηματοδοτούνται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξη της δημόσιας διοίκησης για την εκτέλεση σχετικών έργων.

γ) Η υποστήριξη του Υπουργείου Ψηφιακής Διακυβέρνησης ως βασικός επιτελικός βραχίονας υλοποίησης της στρατηγικής, των έργων και δράσεων του Υπουργείου στο πλαίσιο του Ψηφιακού Μετασχηματισμού της Δημόσιας Διοίκησης της χώρας.

δ) Η υποστήριξη ή/και διαχείριση της λειτουργίας συστημάτων πληροφορικής και επικοινωνίας της δημόσιας διοίκησης, όπως προβλέπεται ήδη στο ν. 2860/2000 (άρθρο 24 παράγραφος 6γ).

ε) Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από επιχειρησιακά προγράμματα του ΕΣΠΑ ή από άλλα συγχρηματοδοτούμενα ευρωπαϊκά προγράμματα, ή/και εθνικά προγράμματα με χρηματοδότηση μέσω του Προγράμματος Δημοσίων Επενδύσεων ή/και μέσω του τακτικού προϋπολογισμού.

στ) Η χωρίς αντάλλαγμα υποστήριξη των ενδιάμεσων φορέων διαχείρισης για δράσεις κρατικών ενισχύσεων στο πλαίσιο του ΕΣΠΑ, ή/και άλλων συγχρηματοδοτούμενων προγραμμάτων, ή/και εθνικών προγραμμάτων δράσεων κρατικών ενισχύσεων χρηματοδοτούμενα από κάθε πηγή χρηματοδότησης (λ.χ. ενωσιακή ή/και εθνική) ύστερα από αίτηση του φορέα και υπογραφή σχετικής προγραμματικής συμφωνίας με την εταιρεία.

ζ) Η ανάληψη ως δικαιούχου ή ενδιάμεσου φορέα της υλοποίησης πράξεων σχετικών με Τεχνολογίες Πληροφορικής και Επικοινωνιών που απευθύνονται σε πολίτες ή σε επιχειρήσεις (κρατικές ενισχύσεις) και χρηματοδοτούνται από συγχρηματοδοτούμενα προγράμματα ή/ και εθνικά προγράμματα χρηματοδοτούμενα από το Πρόγραμμα Δημοσίων Επενδύσεων ή/και από κάθε άλλη πηγή.

η) Η ανάληψη της υλοποίησης ενεργειών τεχνικής βοήθειας που χρηματοδοτούνται από επιχειρησιακά προγράμματα του ΕΣΠΑ ή/και από άλλα συγχρηματοδοτούμενα προγράμματα ή/και εθνικά προγράμματα με πηγή χρηματοδότησης ενωσιακούς ή/και εθνικούς πόρους ή/ και μέσω του Προγράμματος Δημοσίων Επενδύσεων.

θ) Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της δημόσιας διοίκησης, την αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο ελληνικό διοικητικό περιβάλλον.

ι) Η συλλογή και επεξεργασία ποιοτικών και ποσοτικών στοιχείων για τα θέματα που σχετίζονται με την πρόοδο της Ελλάδας σε θέματα κοινωνίας της πληροφορίας και ψηφιακής σύγκλισης στους τομείς των τεχνολογιών πληροφορικής και ηλεκτρονικών επικοινωνιών, καθώς και σε άλλους τομείς, η εξέλιξη των οποίων διέπεται από τεχνολογίες πληροφορικής και ηλεκτρονικών επικοινωνιών.

ια) Η διάχυση βέλτιστων πρακτικών και η συμμετοχή σε διεθνείς οργανισμούς και έργα, που σχετίζονται με τους παραπάνω τομείς, καθώς και η κατάρτιση σχετικών μελετών και προτάσεων προς την πολιτεία και κάθε άλλο ενδιαφερόμενο.

## Φορέας Χρηματοδότησης

Φορέας Χρηματοδότησης είναι το Υπουργείο Ψηφιακής Διακυβέρνησης (Φορέας Κεντρικής Κυβέρνησης).

## Κύριος του Έργου – Φορέας Λειτουργίας

Κύριος του έργου είναι το Υπουργείο Ψηφιακής Διακυβέρνησης και Φορέας Λειτουργίας είναι η «Κοινωνία της Πληροφορίας Μ.Α.Ε.» (ΚτΠ Μ.Α.Ε.).

## Όργανα και Επιτροπές (Διακυβέρνηση του Έργου)

Η πορεία εκτέλεσης και λειτουργίας του Έργου παρακολουθείται και συντονίζεται από παρακάτω επιμέρους επιτροπές/ομάδες που θα δρουν σε διαφορετικά επίπεδα.

**Επιτροπή Εποπτείας Προγραμματικής Συμφωνίας (ΕΕΠΣ)**

Η ΕΕΠΣ αναλαμβάνει το συντονισμό και την παρακολούθηση όλων των εργασιών που απαιτούνται για την εκτέλεση της Προγραμματικής Συμφωνίας (ΠΣ) που έχει συναφθεί μεταξύ της ΚτΠ ΜΑΕ και του ΥΠΨΔ στο πλαίσιο του έργου. Η Επιτροπή εισηγείται στα αρμόδια όργανα των συμβαλλομένων μερών κάθε αναγκαίο μέτρο και ενέργεια για την υλοποίηση του έργου και της προγραμματικής συμφωνίας:

Η ΕΕΠΣ είναι αρμόδια για να εισηγηθεί στον κύριο του Έργου για την έκδοση σχετικών αποφάσεων σε θέματα που αφορούν:

* Την επίλυση Επιχειρησιακών θεμάτων που άπτονται της προετοιμασίας των εμπλεκόμενων Φορέων για την ομαλή υλοποίηση του Έργου και την αποτελεσματική αξιοποίησή του.
* Την Επίλυση επιχειρησιακών θεμάτων που επηρεάζουν και τις τεχνικές επιλογές του Έργου
* Τη μετάθεση/παράταση του χρονοδιαγράμματος του Έργου
* Την τροποποίηση της σύμβασης του Έργου

**Ομάδα Διοίκησης Έργου (ΟΔΕ)**

Στο πλαίσιο της ΠΣ που έχει συναφθεί μεταξύ της ΚτΠ ΑΕ και του ΥΠΨΔ στο πλαίσιο του έργου, για τη διοίκηση και διαχείριση της υλοποίησης του Έργου, τα συμβαλλόμενα μέρη ορίζουν Ομάδα Διοίκησης Έργου (ΟΔΕ), η οποία αποτελείται από τους:

* Επικεφαλής της ΟΔΕ (Integrated Project Team (IPT) Leader) – (ορίζεται από τον Κύριο του Έργου)
* Εκπρόσωπο των Χρηστών (User Representative) - (ορίζεται από τον Κύριο του Έργου), εκπροσωπεί τους χρήστες για τον σχεδιασμό και υλοποίηση του έργου
* Υπεύθυνου Έργου (Project Manager) - (ορίζεται από την ΚτΠ Μ.Α.Ε.)
* Νομικό Σύμβουλο / Ειδικό Συμβάσεων (Legal/Contracting Expert) - (ορίζεται από την ΚτΠ Μ.Α.Ε.)
* Οικονομικό Υπεύθυνο (Financial Expert) - (ορίζεται από την ΚτΠ Μ.Α.Ε.)

Η ΟΔΕ θα αποτελεί τον κύριο μηχανισμό συντονισμού και διοίκησης σε επίπεδο "σχεδιασμού & υλοποίησης" συνιστώντας παράλληλα και τον κεντρικό επικοινωνιακό κόμβο μεταξύ των πολυάριθμων εμπλεκόμενων μερών (Κύριος του Έργου και Φορέων Λειτουργίας, ΕΕΠΣ, ΕΠΕ, ΚτΠ ΑΕ). Η ΟΔΕ θα συνδράμει τις Επιτροπές Παρακολούθησης και Παραλαβής του έργου και θα εισηγείται για την αρτιότητα των παραδοτέων, λαμβάνοντας υπόψη τα ορόσημα υλοποίησης της σύμβασης.

Ο Επικεφαλής της ΟΔΕ (Integrated Project Team (IPT) Leader) είναι υπεύθυνος για τη διοίκηση και τον συντονισμό των επιμέρους εμπλεκόμενων φορέων κατά το σχεδιασμό και την υλοποίηση του έργου.

**Επιτροπή Παρακολούθησης Έργου (ΕΠΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 216 του Ν. 4412/2016, ορίζεται «Επιτροπή Παρακολούθησης Έργου» (ΕΠΕ) (τριμελής ή πενταμελής), αρμοδιότητα της οποίας αποτελεί η παρακολούθηση της πορείας υλοποίησης του Έργου.

**Επιτροπή Παραλαβής Έργου (ΕΠΕ)**

Για την παραλαβή των παρεχόμενων υπηρεσιών ή/και παραδοτέων του Έργου, θα οριστεί «Επιτροπή Παραλαβής Έργου (ΕΠΕ) (τριμελής ή πενταμελής)», σύμφωνα με το άρθρο 221 του ν. 4412/2016.

**Θεματικές Ομάδες Εργασίας**

Η προετοιμασία και παρακολούθηση της υλοποίησης του Έργου δύναται να υποστηρίζεται από τη λειτουργία Θεματικών Ομάδων Εργασίας, οι οποίες στελεχώνονται από τον Κύριο του Έργου με τη συμμετοχή εκπροσώπων από τους συνεργαζόμενους φορείς.

## Περιγραφή του Προγράμματος Smart Readiness Voucher Scheme

Το Υπουργείο Ψηφιακής Διακυβέρνησης, στο πλαίσιο υλοποίησης του Εθνικού Ευρυζωνικού Σχεδίου 2021-2027, προγραμματίζει την υλοποίηση Προγράμματος για την αναβάθμιση των ψηφιακών υποδομών σε υφιστάμενα κτίρια μέσω ενός σχήματος ενίσχυσης για την αντιστάθμιση του κόστους εγκατάστασης υποδομών σε κτίρια προκειμένου να καταστούν «έξυπνα» (Smart Readiness Voucher Scheme). Το Πρόγραμμα έχει συμπεριληφθεί στο Εθνικό Σχέδιο Ανάκαμψης και Ανθεκτικότητας.

Η Ελλάδα εξακολουθεί να παρουσιάζει σημαντική υστέρηση σε σχέση με άλλα κράτη μέλη της Ευρωπαϊκής Ένωσης όσον αφορά στην διαθεσιμότητα και διείσδυση των ευρυζωνικών δικτύων υπερ-υψηλών ταχυτήτων. Πιο συγκεκριμένα, με βάση τον δείκτη DESI για το έτος 2021, η κάλυψη σταθερών δικτύων υπερ-υψηλών ταχυτήτων (VHCN) ανέρχεται σε 10% έναντι 59% του Ευρωπαϊκού μέσου όρου ενώ η διείσδυση ευρυζωνικών υπηρεσιών ταχύτητας 100 Mbps ή μεγαλύτερης ανέρχεται σε 3% έναντι 34% του Ευρωπαϊκού μέσου όρου. Οι επιδόσεις αυτές κατατάσσουν την Ελλάδα στην 27η θέση μεταξύ των κρατών – μελών όσον αφορά στον υπο-δείκτη Συνδεσιμότητας του δείκτη DESI. Οι υλοποιούμενες αλλά και ανακοινωμένες ιδιωτικές και δημόσιες επενδύσεις αναμένεται να αντιμετωπίσουν σε σημαντικό βαθμό το έλλειμα όσον αφορά στη διαθεσιμότητα δικτύων και υπηρεσιών υπερ-υψηλών ταχυτήτων καλύπτοντας σχεδόν το σύνολο της χώρας, Ωστόσο, παρά την αυξημένη διαθεσιμότητα, φαίνεται ότι η μειωμένη ζήτηση εξακολουθεί να παραμένει βασικό πρόβλημα θέτοντας εν αμφιβόλω τον επενδυτικό σχεδιασμό των παρόχων.

Ένα ουσιαστικό πρόβλημα που αντιμετωπίζει η ελληνική αγορά και αποτελεί τροχοπέδη στην βελτίωση της διείσδυσης των ευρυζωνικών υπηρεσιών υπερ-υψηλών ταχυτήτων είναι η απουσία σύγχρονων υποδομών που επιτρέπουν την παροχή ευρυζωνικών υπηρεσιών υπερ-υψηλών ταχυτήτων στο μεγαλύτερο μέρος του υφιστάμενου κτιριακού αποθέματος της χώρας. Η πολυπλοκότητα και το υψηλό κόστος για την εγκατάσταση των αναγκαίων υποδομών σε συνδυασμό με το αυξημένο κόστος των ευρυζωνικών υπηρεσιών υπερ-υψηλών ταχυτήτων αποτελούν τους κύριους παράγοντες που οδηγούν σε μειωμένη ζήτηση για ευρυζωνικές υπηρεσίες υπερ-υψηλών ταχυτήτων. Η εξασφάλιση της πρόσβασης των πολιτών σε ευρυζωνικές υπηρεσίες υπερ-υψηλών ταχυτήτων είναι καίριας σημασίας καθώς όπως ανέδειξε η πανδημία του COVID-19 αλλά και η ενεργειακή κρίση, οι σύγχρονες οικονομίες και κοινωνίες είναι ιδιαίτερα ευάλωτες σε αντίστοιχα μείζονας σημασίας γεγονότα. Γεγονότα όπως αυτά αλλάζουν ριζικά τον τρόπο ζωής αλλά και τον ρόλο των ψηφιακών υπηρεσιών και υπηρεσιών συνδεσιμότητας οι οποίες αποτελούν, πλέον, αναπόσπαστο αγαθό για κάθε νοικοκυριό αλλά και εργαλείο για τη καθημερινή λειτουργία των επιχειρήσεων και της οικονομίας.

Το Πρόγραμμα Smart Readiness Voucher έρχεται να αντιμετωπίσει το πρόβλημα έλλειψης των αναγκαίων υποδομών σε υφιστάμενα κτίρια και δρα συμπληρωματικά με το Πρόγραμμα Gigabit Voucher προκειμένου να αρθούν εμπόδια που περιορίζουν την πρόσβαση των πολιτών σε ευρυζωνικές υπηρεσίες υπερ-υψηλών ταχυτήτων. Επιπλέον, η αναβάθμιση των υποδομών ενός κτιρίου προκειμένου να υποστηρίζονται ευρυζωνικές υπηρεσίες υπερ-υψηλών ταχυτήτων δίνει τη δυνατότητα να εκτελεστούν, παράλληλα, εργασίες που θα διευκολύνουν τη διασύνδεση με έξυπνους μετρητές των δικτύων κοινής ωφέλειας. Το Πρόγραμμα Smart Readiness στοχεύει στην «έξυπνη ετοιμότητα» αντιμετωπίζοντας ολιστικά το πρόβλημα του ελλείματος σύγχρονων υποδομών στα κτίρια της χώρας.

## Σκοπιμότητα και αναμενόμενα οφέλη

Ο σκοπός του Προγράμματος είναι η αναβάθμιση της «έξυπνης ετοιμότητας» του υφιστάμενου κτιριακού αποθέματος της χώρας μέσω της δημιουργίας σύγχρονων ψηφιακών υποδομών που θα διευκολύνουν την μετατροπή των κτιρίων σε «έξυπνα» αλλά και τη διασύνδεση τους με έξυπνους μετρητές των δικτύων κοινής ωφέλειας.

Ειδικότερα, οι στόχοι του Προγράμματος προσδιορίζονται ως ακολούθως:

* Προώθηση της διείσδυσης ευρυζωνικών υπηρεσιών υπερυψηλών ταχυτήτων τομέας στον οποίο η Ελλάδα κατατάσσεται στην τελευταία θέση μεταξύ των κρατών μελών της Ε.Ε. Μέσω της επιτυχούς υλοποίησης του Προγράμματος καθώς και άλλων συναφών δράσεων του Υπουργείου Ψηφιακής Διακυβέρνησης εκτιμάται ότι η διείσδυση των ευρυζωνικών υπηρεσιών υπερ-υψηλών ταχυτήτων στη χώρα μπορεί να υπερβεί το 10% εντός του χρονικού ορίζοντα του Προγράμματος, δημιουργώντας πλέον μία κρίσιμη μάζα συνδρομητών που μπορεί να στηρίξει την περαιτέρω διείσδυση των υπηρεσιών αλλά και τη βιώσιμη ανάπτυξη των δικτύων.
* Προετοιμασία για την εγκατάσταση έξυπνων μετρητών δικτύων κοινής ωφέλειας (ηλεκτρισμού, φυσικού αερίου) χωρίς την ανάγκη σημαντικών πρόσθετων εργασιών εκ μέρους των διαχειριστών δικτύων κοινής ωφέλειας.
* Προετοιμασία για την εγκατάσταση και επικοινωνία κατάλληλων αισθητήρων σχετικά με την ασφάλεια, τον έλεγχο καλής λειτουργίας και τη λήψη μετρήσεων που αφορούν στο περιβαλλοντικό αποτύπωμα των βασικότερων κοινόχρηστων εγκαταστάσεων των κτιρίων (λεβητοστάσιο κεντρικής θέρμανσης και ανελκυστήρας)

## Επιλέξιμα κτήρια

Επιλέξιμα κτίρια είναι οι μονοκατοικίες και οι πολυκατοικίες υπό τις ακόλουθες γενικές προϋποθέσεις:

* Βρίσκονται εντός της Περιοχής Παρέμβασης
* Δεν διαθέτουν ήδη ενδοκτιριακή οπτική καλωδίωση

Δεν είναι επιλέξιμα και εξαιρούνται από το Πρόγραμμα τα κτίρια ιδιοκτησίας του Δημοσίου, των Νομικών Προσώπων Δημοσίου Δικαίου (ΝΠΔΔ) και των Νομικών Προσώπων Ιδιωτικού Δικαίου (ΝΠΙΔ) του ευρύτερου Δημόσιου Τομέα.

# Αντικείμενο, στόχοι και κρίσιμοι παράγοντες επιτυχίας του Έργου

## Αντικείμενο του έργου

Η αναβάθμιση του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ) με την προσθήκη λειτουργιών και διασυνδέσεων όπως περιγράφονται στις παρακάτω ενότητες.

## Κρίσιμοι παράγοντες επιτυχίας

Ως κρίσιμοι παράγοντες επιτυχίας του έργου θεωρούνται οι εξής:

1. Πλήρης κατανόηση των στόχων και των απαιτήσεων του έργου από τον Ανάδοχο
2. Αποδοτική συνεργασία μεταξύ Αναθέτουσας Αρχής (ΟΔΕ, ΕΠΠΕ) και Αναδόχου καθ’ όλη τη διάρκεια υλοποίησης του έργου
3. Διαθεσιμότητα των στελεχών του κυρίου του Έργου και των εμπλεκομένων φορέων που θα εμπλακούν στις διάφορες φάσεις και εργασίες του έργου (μελέτη εφαρμογής, καταγραφή λειτουργικών απαιτήσεων, έλεγχος εφαρμογών κλπ.)
4. Έγκαιρη ολοκλήρωση των επιμέρους Φάσεων του έργου σύμφωνα με το χρονοδιάγραμμά του και αποφυγή καθυστερήσεων/αποκλίσεων κατά την έναρξη του έργου, την ολοκλήρωση των Φάσεων, την παραλαβή των παραδοτέων (είτε λόγω έλλειψης συντονισμού ή αργοπορημένης ανταπόκρισης από τους εμπλεκόμενους, είτε λόγω των τυποποιημένων διαδικασιών παρακολούθησης του έργου κλπ.).
5. Πολύ καλή τεχνογνωσία και εμπειρία του Αναδόχου σε θέματα σχεδιασμού και υλοποίησης ολοκληρωμένων λύσεων
6. Ειδική εμπειρία της ομάδας του Αναδόχου στο προϊόν του έργου, (Domain Know how)
7. Ομοιογένεια της προτεινόμενης αρχιτεκτονικής και της τεχνολογικής πλατφόρμας που θα προτείνει ο Ανάδοχος (τεχνολογίες, βάσεις δεδομένων, γλώσσες προγραμματισμού, κλπ.) για την εξασφάλιση μειωμένου χρόνου ανάπτυξης της τελικής έκδοσης και υψηλού επιπέδου αυτονομίας στη διαχείριση του προϊόντος του έργου, από το αρμόδιο προσωπικό.
8. Ευχρηστία, φιλικότητα και προσαρμοστικότητα του συστήματος (τελικό προϊόν), στην περαιτέρω ανάπτυξη, τροποποίηση και προσαρμογή του συστήματος από το προσωπικό της ΚΤΠ Μ.Α.Ε..
9. Έγκαιρη αντιμετώπιση των ενδεχόμενων αποκλίσεων κατά την υλοποίηση του έργου.
10. Υψηλή ποιότητα υπηρεσιών του Αναδόχου
11. Μεταφορά τεχνογνωσίας στα στελέχη της ΚτΠ Μ.Α.Ε. και των εμπλεκομένων χρηστών μέσω ολοκληρωμένης και επαρκούς εκπαίδευσης
12. Κατάλληλη προβολή του έργου, τόσο εσωτερικά προς το προσωπικό, όσο και προς stakeholders με έμφαση στους πολίτες και στους κτηνιάτρους.

Επισημαίνεται ότι οι παραπάνω κρίσιμοι παράγοντες επιτυχίας του έργου είναι ενδεικτικοί. Οι υποψήφιοι ανάδοχοι οφείλουν στην προσφορά τους να αναπτύξουν τη δική τους προσέγγιση πάνω στους παράγοντες επιτυχίας και στους κινδύνους του έργου.

Οι υποψήφιοι Ανάδοχοι οφείλουν με την προσφορά τους να καταθέσουν αναλυτικό πλάνο εντοπισμού – αναγνώρισης κινδύνων, που αφορούν τόσο τις δικές τους εργασίες όσο και τους εμπλεκόμενους στο έργο και να προτείνουν αναλυτικό πλάνο διαχείρισης των κινδύνων αυτών. Η ανάλυση κινδύνων που θα καταθέσει ο Υποψήφιος Ανάδοχος θα ληφθεί υπόψη κατά την αξιολόγηση της τεχνικής προσφοράς του. Επιπλέον, η ανάλυση κινδύνων που θα προταθεί από τον υποψήφιο που θα αναλάβει την εκτέλεση του έργου, θα ενσωματωθεί και επικαιροποιηθεί στη μελέτη εφαρμογής.

## Ορισμοί Σχετικοί με τις έννοιες του έργου

Στο πλαίσιο του Προγράμματος υιοθετούνται οι κάτωθι **βασικοί ορισμοί**:

|  |  |
| --- | --- |
| **Επιλέξιμα κτίρια** | Οι μονοκατοικίες και οι πολυκατοικίες υπό τις ακόλουθες προϋποθέσεις:   1. Βρίσκονται εντός της Περιοχής Παρέμβασης 2. Δεν διαθέτουν ήδη ενδοκτιριακή οπτική καλωδίωση   **Προσοχή:**  Δεν είναι επιλέξιμα και εξαιρούνται από το Πρόγραμμα τα κτίρια ιδιοκτησίας του Δημοσίου, των Νομικών Προσώπων Δημοσίου Δικαίου (ΝΠΔΔ) και των Νομικών Προσώπων Ιδιωτικού Δικαίου (ΝΠΙΔ) του ευρύτερου Δημόσιου Τομέα. |
| **Μονοκατοικία** | Το ενιαίο κτίριο που περιλαμβάνει μία ιδιοκτησία, που διατάσσεται σε μία ή περισσότερες στάθμες, ανεξαρτήτως χρήσης. |
| **Πολυκατοικία** | Το ενιαίο κτίριο που περιλαμβάνει περισσότερες από μία κτιριακές μονάδες - ιδιοκτησίες, σε οριζόντια ή/και κατακόρυφη διάταξη. ανεξαρτήτως χρήσης. |
| **Διαχειριστής** | Στο πλαίσιο εφαρμογής του Προγράμματος ως Διαχειριστής αναφέρεται για λόγους συντομίας:   1. Σε περίπτωση Πολυκατοικίας όπου υπάρχει ορισμένος Διαχειριστής βάσει Πρακτικού Γενικής Συνέλευσης των ιδιοκτητών, το φυσικό πρόσωπο που ασκεί τις αρμοδιότητες Διαχείρισης 2. Σε διαφορετική περίπτωση, το φυσικό πρόσωπο που θα ορισθεί ως Εκπρόσωπος του κτιρίου για το πρόγραμμα «SMART READINESS» και θα εξουσιοδοτηθεί να προβεί σε όλες τις απαιτούμενες ενέργειες για την υποβολή των απαιτούμενων στοιχείων και δικαιολογητικών και την εκπλήρωση των υποχρεώσεων που απορρέουν από τους όρους του Προγράμματος. |
| **Περιοχή Παρέμβασης (του Προγράμματος)** | Η περιοχή που περιλαμβάνει όλα τα κτήρια από τα οποία διέρχεται ή πρόκειται να διέρχεται έως το 2026, δίκτυο που αναπτύσσεται μέσω ιδιωτικών ή δημόσιων επενδύσεων που μπορεί να παρέχει ευρυζωνικές υπηρεσίες άμεσα αναβαθμίσιμες σε 1 Gbps καθώς και οποιοδήποτε άλλο κτήριο βρίσκεται σε απόσταση έως 1000 μέτρα από τα ως άνω κτήρια, όπως ειδικότερα περιγράφεται στην ενότητα 2.2 του παρόντος |
| **Εγκαταστάτης** | Το Φυσικό ή Νομικό Πρόσωπο που αναλαμβάνει τη πραγματοποίηση των επιλέξιμων εργασιών που επιχορηγούνται μέσω του Προγράμματος, έπειτα από την εγγραφή του στο Μητρώο Εγκαταστατών του Προγράμματος. |
| **Μητρώο Εγκαταστατών** | Το Μητρώο από το οποίο οι Δικαιούχοι του Προγράμματος θα μπορούν επιλέγουν τον Εγκαταστάτη που θα αναλάβει την πραγματοποίηση των επιλέξιμων εργασιών που επιχορηγούνται μέσω του Προγράμματος. |
| **Πάροχοι Ηλεκτρονικών Επικοινωνιών** | Οι επιχειρήσεις που είναι νόμιμα αδειοδοτημένες βάσει του Κανονισμού Γενικών Αδειών της ΕΕΤΤ για την παροχή υπηρεσιών ηλεκτρονικών επικοινωνιών |
| **Χάρτης Ευρυζωνικότητας και Μητρώο Δικτύων (ΧΕΜΔ)** | Το Πληροφοριακό Σύστημα του Υπουργείου Ψηφιακής Διακυβέρνησης όπου οι Πάροχοι Ηλεκτρονικών Επικοινωνιών υποβάλλουν στοιχεία σύμφωνα με την ΥΑ Αριθμ. οικ. 5847 ΕΞ 2023 |
| **Σήμα Έξυπνης Ετοιμότητας** | Έγγραφο σε μορφή pdf που αποδίδεται από το Φορέα Υλοποίησης και επιβεβαιώνει τη συμμετοχή του κτιρίου στο Πρόγραμμα. Το «Σήμα Έξυπνης Ετοιμότητας» περιλαμβάνει τα ακριβή στοιχεία του κτιρίου και τις κατηγορίες των εργασιών που πραγματοποιήθηκαν. Τα κτίρια που διαθέτουν «Σήμα Έξυπνης Ετοιμότητας» θα αποτυπώνονται διακριτά στο ΧΕΜΔ. |

# Διαδικασίες

## Έλεγχος επιλεξιμότητας κτιρίου από Διαχειριστή

Ο Διαχειριστής ελέγχει στη σχετική ιστοσελίδα του Προγράμματος εάν το κτίριο βρίσκεται εντός της περιοχής παρέμβασης. Ειδικότερα, ο Διαχειριστής πληκτρολογώντας τη διεύθυνσή ενδιαφέροντος (χωρίς απαραιτήτως να είναι πλήρης), οδηγείται σε ένα χάρτη επί του οποίου αποτυπώνεται ως «πινέζα» το σημείο στο οποίο καταλήγει η γεωκωδικοποίηση της διεύθυνσης, καθώς και το περίγραμμα «area» όλων των περιοχών που προκύπτουν από την ένωση των περιοχών κάλυψης όλων των παρόχων διευρυμένων κατά 1.000 μέτρα. Ο χρήστης προτρέπεται να επιβεβαιώσει την ακριβή θέση του κτιρίου του μετακινώντας την πινέζα επί του χάρτη, και στη συνέχεια το Πληροφοριακό Σύστημα απαντά αν το συγκεκριμένο σημείο είναι επιλέξιμο ή όχι. Σημειώνεται ότι δεν παρουσιάζεται καμία άλλη πληροφορία (ούτε τα ακριβή σημεία, ούτε άλλες πληροφορίες κάλυψης των παρόχων λαμβάνοντας υπόψη το επιχειρησιακό απόρρητο των παρόχων).

## Επιβεβαίωση επιλεξιμότητας κτιρίου από τον Εγκαταστάτη

Κατόπιν αποδοχής της σχετικής προσφοράς για την πραγματοποίηση των εργασιών από το Διαχειριστή, ο Εγκαταστάτης μπορεί να εκκινήσει τη διαδικασία αίτησης έκδοσης Voucher. Ο Εγκαταστάτης αφού ταυτοποιηθεί, επιλέγει το κτίριο για το οποίο επιθυμεί να υποβάλει Αίτηση Έκδοσης Voucher. Ειδικότερα, ο Εγκαταστάτης πληκτρολογώντας τη διεύθυνσή ενδιαφέροντος (χωρίς απαραιτήτως να είναι πλήρης), οδηγείται σε ένα χάρτη επί του οποίου αποτυπώνεται ως «πινέζα» το σημείο στο οποίο καταλήγει η γεωκωδικοποίηση της διεύθυνσης. Στη συνέχεια προτρέπεται να επιβεβαιώσει την ακριβή θέση του κτιρίου μετακινώντας την «πινέζα» επί του χάρτη, και ακολούθως εμφανίζονται τα ακόλουθα στοιχεία για μια ζώνη 50 μέτρων γύρω από τη δηλωθείσα θέση του κτιρίου:

* όλα τα κτίρια που έχουν δηλωθεί από όλους τους παρόχους («κουκίδες» στις θέσεις που αντιστοιχούν στις γεωγραφικές συντεταγμένες που έχουν δηλωθεί). Για τα κτίρια αυτά είναι διαθέσιμες επιπλέον οι πληροφορίες PROVIDER, COVERID και ADDRESS.
* το τμήμα του περιγράμματος «area» όλων των περιοχών που προκύπτουν από την ένωση των περιοχών κάλυψης όλων των παρόχων διευρυμένων κατά 1000 μέτρα.

Ο Εγκαταστάτης επιλέγει επί του χάρτη την «κουκίδα» (ή τις «κουκίδες» στην περίπτωση που το κτίριο έχει δηλωθεί ως καλυπτόμενο από περισσότερους από έναν παρόχους) που αντιστοιχεί στο κτίριο για το οποίο επιθυμεί να υποβάλει Αίτηση Έκδοσης Voucher (προσδιορίζοντας έτσι το/τα COVERID(s)). Σε περίπτωση που το κτίριο βρίσκεται εντός του περιγράμματος «area» αλλά δεν υπάρχει «κουκίδα» τοποθετεί την «πινέζα» κατά το δυνατόν στο κέντρο του περιγράμματος του κτιρίου για το οποίο επιθυμεί να υποβάλει Αίτηση Έκδοσης Voucher. Στην περίπτωση αυτή καλείται να επιβεβαιώσει ότι δεν υπάρχει δηλωμένη «κουκίδα» που αντιστοιχεί στο κτίριο.

# Λειτουργικές και τεχνικές προδιαγραφές Έργου

## Απαιτήσεις αρχιτεκτονικής

Ο ανάδοχος θα πρέπει να περιγράψει μεθοδολογικά τον τρόπο ολοκλήρωσης των νέων υποσυστημάτων που θα αναπτύξει, την μεθοδολογία που θα χρησιμοποιήσει, και τους τρόπους με τους οποίους θα γίνει η αλληλεπίδραση με τα υφιστάμενα μητρώα. Θα πρέπει επίσης να περιγράψει την μεθοδολογία ελέγχων και τα βήματα που θα ακολουθήσει.

### Γενικές αρχές σχεδιασμού

Η αρχιτεκτονική της λύσης θα πρέπει να είναι:

1. Αρθρωτή (modular) έτσι ώστε να δίνει την δυνατότητα εύκολης αναβάθμισης, επέκτασης ή αντικατάστασης διακριτών μερών του συστήματος στο μέλλον εφόσον κάτι τέτοιο κριθεί αναγκαίο.
2. Πολλαπλών επιπέδων (n-tier) έτσι ώστε να διασφαλίζεται η κατανομή φορτίου του συστήματος σε διάφορα επίπεδα και να επιτυγχάνεται ομαλότερη λειτουργία του συστήματος.
3. Ανοιχτή (open architecture) και να κάνει χρήση ανοικτών προτύπων έτσι ώστε σε συνδυασμό με την τεκμηρίωσή της να διασφαλίζεται ο πλήρης έλεγχος του σχεδιασμού και της λειτουργίας του συστήματος αλλά και η ευελιξία σε μελλοντικές επεκτάσεις του.
4. Να βασίζεται στην λειτουργία αυτόνομων μονάδων κώδικα οριζόντια για όλα τα υποσυστήματα, αλλά και το κεντρικό σύστημα με την χρήση Rest, ή Soap APIs και την χρήση message bus ή άλλου μηχανισμού.

Επίσης, το πληροφοριακό σύστημα και τα υποσυστήματα του θα πρέπει να ακολουθούν τις παρακάτω βασικές τεχνολογικές αρχές, σύμφωνα με το Πλαίσιο Παροχής Υπηρεσιών Ηλεκτρονικής Διακυβέρνησης (ΥΑΠ/Φ.40.4/1/989, ΦΕΚ 1301/Β/12-04-2012):

1. Διαφάνεια και εξωστρέφεια: Το σύστημα θα παρέχει λεπτομερώς καθορισμένες και τεκμηριωμένες διεπαφές (interfaces), προκειμένου να επιτρέπει την εύκολη ολοκλήρωση και αξιοποίηση των υπηρεσιών του από άλλα συστήματα.
2. Προσαρμοστικότητα (Flexibility): Το σύστημα θα επιτρέπει τη σχετικά απλή ή με λογικό κόστος προσαρμογή του σε νέες συνθήκες ή απαιτήσεις λειτουργίας, ιδιαίτερα όσον αφορά τον όγκο των συναλλαγών που εξυπηρετεί, το χρόνο απόκρισης του, την ασφάλεια που παρέχει κλπ.
3. Πρότυπα (Standards): Ο σχεδιασμός και η υλοποίηση του συστήματος θα στηρίζεται σε ευρέως διαδεδομένα πρότυπα, σύμφωνα με το Πλαίσιο Διαλειτουργικότητας & Υπηρεσιών Ηλεκτρονικών Συναλλαγών.
4. Κλιμάκωση (Scalability): Το σύστημα θα παρέχει επαρκείς δυνατότητες κλιμάκωσης και επέκτασης, π.χ. μέσω προσθήκης/ αναβάθμισης εξοπλισμού και λογισμικού, έτσι ώστε να μπορεί να εξυπηρετήσει μεγαλύτερο όγκο αιτημάτων ή χρηστών.
5. Απόδοση (Performance) και Απόκριση (Response): Το σύστημα θα είναι σε θέση να αποκρίνεται στα αιτήματα των χρηστών σε ελάχιστο χρόνο από την υποβολή των αιτημάτων, ακόμα και αν η ικανοποίηση ενός αιτήματος απαιτεί την επεξεργασία ενός πολύ μεγάλου όγκου δεδομένων.
6. Φιλικότητα προς το χρήστη (User-friendliness): Το σύστημα πρέπει να διαθέτει χαρακτηριστικά όπως η ύπαρξη απλών και κατανοητών διεπαφών (interfaces), η παροχή online βοήθειας κλπ.
7. Διαθεσιμότητα (Availability): Το σύστημα πρέπει να είναι συνεχώς διαθέσιμο και να μην παρουσιάζει προβλήματα στη λειτουργία του.
8. Ανοχή σφαλμάτων (Fault tolerance): Σε περίπτωση εμφάνισης προβλημάτων στη λειτουργία του συστήματος, πρέπει να διασφαλίζεται αφενός η ταχεία επαναφορά του σε κατάσταση κανονικής λειτουργίας αφετέρου η ακεραιότητα των δεδομένων του.
9. Συντήρηση (Maintenance) και αναβάθμιση (Upgrades): Το σύστημα θα σχεδιαστεί και θα υλοποιηθεί με τέτοιο τρόπο ώστε η λειτουργία, η συντήρηση και η αναβάθμισή του να μπορεί να ελεγχθεί/ εκτελεστεί από φορείς ή στελέχη που δεν συμμετείχαν στην υλοποίησή του. Κρίσιμο στοιχείο για τη διασφάλιση αυτής της παραμέτρου είναι η ύπαρξη αναλυτικής τεκμηρίωσης του συστήματος (υλικό τεκμηρίωσης της ανάλυσης, σχεδιασμός βάσεων δεδομένων, εγχειρίδια χρήσης, διαχείρισης, λειτουργίας κλπ.).

### Ειδικές αρχές σχεδιασμού

Διεθνώς έχουν καθιερωθεί μεθοδολογίες και πρακτικές ανάπτυξης «μοντέρνων» συστημάτων λογισμικού, ως απόρροια των αυξημένων αναγκών ευχρηστίας, ασφάλειας, και διαλειτουργικότητας.

Οι πρακτικές αυτές εκτός άλλων περιλαμβάνουν μεθοδολογίες και πρακτικές που αφορούν την ποιότητα του παραγόμενου συστήματος με την χρήση ποιοτικών στόχων και ελέγχων (Q&A), την εφαρμογή μοντέλων DevOps και continuous delivery και continuous integration (CI/CD), την χρήση Domain driven ή άλλων μεθοδολογιών, την εφαρμογή user centered σχεδιασμών.

Ο ανάδοχος θα πρέπει στην προσφορά του, να συμπεριλάβει την περιγραφή των αρχών σχεδιασμού του, με τρόπο που να καταδεικνύει πως οι μονάδες που θα αναπτυχθούν θα περιλαμβάνουν καθιερωμένες μεθοδολογίες, και θα υποστηρίζουν στην πράξη την αρθρωτή (modular) αρχιτεκτονική.

### Διεπαφή Χρήστη


Οι διεπαφές χρήστη, του κεντρικού συστήματος, καθώς και των υποσυστημάτων, θα πρέπει να αναπτυχθούν με την τελευταία stable έκδοση των τεχνολογιών που θα χρησιμοποιηθούν. Ο ανάδοχος θα πρέπει να ενσωματώσει τα δημοσιευμένα πρότυπα UI/UX ψηφιακών υπηρεσιών του GOV.GR (<https://guide.services.gov.gr/>), εκτός από B.I σύστημα όπως αυτά θα ισχύουν κατά την κατάθεση της μελέτης εφαρμογής του έργου.

### Λογική αρχιτεκτονική

Στο επίπεδο των ποιοτικών χαρακτηριστικών της αρχιτεκτονικής, υπάρχουν σαφείς απαιτήσεις κατευθύνσεις (κεφάλαιο Ι.3.1.1), που καθορίζουν τις ανάγκες ασφάλειας, modular αρχιτεκτονικής, πολυεπίπεδης (n-tier), κλπ.

Καθώς το σύστημα θα φιλοξενηθεί στις υποδομές του κυβερνητικού νέφους (G-Cloud), ο ανάδοχος θα πρέπει να λάβει υπόψη τις δυνατότητες λειτουργίας του συστήματος στο επίπεδο του Cloud Based μοντέλου, αλλά και στο επίπεδο της επιχειρησιακής λογικής και των αυτόνομων και κοινόχρηστων μονάδων κώδικα για την λειτουργία της ως cloud native compliant αρχιτεκτονική.

Η αύξηση του όγκου χρηστών, αιτημάτων Http, καθώς και η ανάγκη σε πόρους θα πρέπει να υποστηρίζεται αντίστοιχα από μηχανισμούς του Cloud που προσφέρουν «ελαστικότητα πόρων».




Παράλληλα, ο ανάδοχος θα πρέπει να εξασφαλίσει πως το αναβαθμισμένο σύστημα, αποκτά χαρακτηριστικά που επιτρέπουν σε επιμέρους μονάδες κώδικα επιχειρησιακής λογικής να αναβαθμίζονται (π.χ. νέα έκδοση ή διόρθωση bug), χωρίς το σύστημα να σταματήσει να λειτουργεί.

Η λειτουργία του Event bus θα πρέπει να επιτρέπει την λειτουργία των services με μοντέλο publish/subscribe. Λειτουργίες που μπορεί να αφορούν διαφορετικές μονάδες κώδικα, θα πρέπει να μπορούν να εκτελεστούν από subscriber services στο ίδιο topic. Καθώς οι μονάδες κώδικα θα μπορούν να επικοινωνήσουν από message bus και όχι με την χρήση των service URL, το message bus θα πρέπει να έχει την δυνατότητα να είναι distributed.

Οι εφαρμογές που θα αποτελούν το νέο αναβαθμισμένο σύστημα, θα πρέπει να λειτουργούν στις τελευταίες εκδόσεις των πλέον δημοφιλών web browsers ( π.χ. edge, Mozilla Firefox, chrome, opera κλπ.), και να είναι προσβάσιμες από σύγχρονα κινητά τηλέφωνα και ταμπλέτες.

Οι υποδομές και το λογισμικό συστήματος και εξυπηρετητών, θα πρέπει να λειτουργούν σε λειτουργικό σύστημα Linux. Παράλληλα θα πρέπει να μπορούν να αξιοποιήσουν cloud υπηρεσίες του G-Cloud όπως SSL Offloading , load balancers κλπ.

Τα επιμέρους υποσυστήματα, καθώς και οι αντίστοιχες υπηρεσίες που θα αναπτυχθούν, θα πρέπει σε επίπεδο σχεδιασμού και λογικής αρχιτεκτονικής να έχουν ομοιομορφία, να κάνουν χρήση κοινόχρηστων υπηρεσιών (services), αλλά και κοινών υπηρεσιών επιχειρησιακής λογικής.



Οι ψηφιακές υπηρεσίες στο πλαίσιο της λογικής αρχιτεκτονικής

Ο ανάδοχος θα πρέπει να περιγράψει την μεθοδολογία και τα εργαλεία που θα χρησιμοποιηθούν κατά την διαδικασία migration, όπως και τα σενάρια δοκιμών που θα πραγματοποιήσει αλλά και την Q&A μεθοδολογία που θα εφαρμόσει για τα σενάρια δοκιμών.

### Υποδομή φιλοξενίας

Το συνολικό σύστημα θα φιλοξενηθεί στις υποδομές του κυβερνητικού νέφος (G-Cloud). Οι υποψήφιοι Ανάδοχοι στην προσφορά τους, υποχρεωτικά θα υποβάλλουν την αρχική (τεκμηριωμένη) προσέγγιση τους για την διαστασιολόγηση των υποδομών και το μοντέλο παροχής υπηρεσιών.

### Διαλειτουργικότητα

Η Διαλειτουργικότητα του ΠΣ ΧΕΜΔ, αποτελεί ιδιαίτερα σημαντικό ποιοτικό χαρακτηριστικό του συστήματος. Το σύστημα θα πρέπει να αξιοποιεί ανοικτά πρότυπα διαλειτουργικότητας (Rest API ’s, SOAP Web Services, APIs), τόσο για τα παρεχόμενα APIs του σε τρίτα συστήματα, όσο και για την «κατανάλωση» APIs από τρίτα συστήματα.

Η προστιθέμενη διαλειτουργικότητα του συστήματος στα πλαίσια του έργου αφορά

* την δυνατότητα λήψης πληροφοριών από το Πληροφοριακό Σύστημα του Ψηφιακού Μητρώου Εγκαταστατών (ΨΜΕ) για την ταυτοποίηση χρηστών / εγκαταστατών.
* την δυνατότητα ανταλλαγής πληροφοριών με το Ολοκληρωμένο Πληροφοριακό Σύστημα Smart Readiness
* Την χρήση υπηρεσιών όπως οι υπηρεσίες αυθεντικοποίησης της ΓΓΠΣΔΔ
* Την δυνατότητα λήψης πληροφοριών (από Σύστημα Ηλεκτρονικής Υποβολής Αιτήσεων κεραιοσυστημάτων (ΣΗΛΥΑ) και τη βάση δεδομένων χορήγησης δικαιωμάτων χρήσης ραδιοσυχνοτήτων σταθερής υπηρεσίας, τα οποία τηρεί και λειτουργεί η ΕΕΤΤ

Στο πλαίσιο της υλοποίησης, ο ανάδοχος θα πρέπει να αξιοποιήσει λειτουργίες message bus αλλά και design patterns όπως publish/subscribe με τρόπο τέτοιο που εκτός άλλων να ευνοεί την εκτέλεση σύνθετων λειτουργιών που μπορεί να περιλαμβάνουν σύγχρονες αλλά και ασύγχρονες διαδικασίες.

Καθώς όπως έχουμε ήδη αναφέρει τα χαρακτηριστικά διαλειτουργικότητας του συστήματος είναι ιδιαίτερα σημαντικά, ο ανάδοχος θα πρέπει να περιγράψει με λεπτομέρεια το αρχιτεκτονικό μοντέλο που αφορά την διαλειτουργικότητα, τον τρόπο με τον οποίο θα αντιμετωπίσει τις ανάγκες αυξημένου όγκου διαλειτουργικότητας χωρίς αυτή να επηρεάζει το performance των υποσυστημάτων, αλλά και τις δυνατότητες αύξησης του scalability των μονάδων διαλειτουργικότητας (οριζόντια ή και κάθετα).

Ο ανάδοχος, θα πρέπει να περιγράψει αναλυτικά, την χρήση της διαλειτουργικότητας και στην εκτέλεση διασταυρωτικών ελέγχων που απαιτεί το σύστημα. Οι έλεγχοι αυτοί, θα πρέπει να μπορούν να αξιοποιηθούν κεντρικά από υποσυστήματα του ΟΠΣ-SR όπου μπορεί να εφαρμοστεί κοινόχρηστη χρήση τους.

Επιπλέον, η περιγραφή του αναδόχου της διαλειτουργικότητας του ΟΠΣ-SR θα πρέπει να αναλύει θέματα που αφορούν :

* Την ασφάλεια και την εξουσιοδότηση πρόσβασης σε υπηρεσίες διαλειτουργικότητας
* Τον αρχιτεκτονικό σχεδιασμό της με όρους που να υποστηρίζουν την λειτουργία σε cloud περιβάλλον.
* Τον σχεδιασμό για υψηλή διαθεσιμότητα, και την ελαστικότητα για την κάλυψη αυξημένων όγκων αιτημάτων
* Την δυνατότητα εφαρμογής κανόνων ασφαλείας κατά OWASP για το Web Services Security
* Την δυνατότητα χρήσης καθιερωμένων πλέον Specifications (π.χ. OpenAPI Specification ή άλλο)
* Την χρήση μηχανισμού SSL Offloading

Ο ανάδοχος θα πρέπει να συμπεριλάβει στην λύση του την χρήση APIs Gateway. Οι μηχανισμοί παραμετροποίησης, το μοντέλο deployment καθώς και οι όροι ικανοποίησης των βασικών ποιοτικών χαρακτηριστικών (ασφάλεια, υψηλή διαθεσιμότητα, απόκριση, επεκτασιμότητα κλπ) θα πρέπει να περιγραφούν αναλυτικά.

Για την ανάπτυξη της διαλειτουργικότητας, ο ανάδοχος θα πρέπει να εφαρμόσει και να περιγράψει στην προσφορά του, τις δυνατότητες CI/CD ειδικά για την διαλειτουργικότητα του συστήματος.

## Αναβάθμιση του Πληροφοριακού Συστήματος Χάρτη Ευρυζωνικότητας και Μητρώου Δικτύων (ΧΕΜΔ)

Ο Ανάδοχος θα αναβαθμίσει το Πληροφοριακό Σύστημα Χάρτη Ευρυζωνικότητας και Μητρώου Δικτύων (ΧΕΜΔ) για την υποστήριξη του προγράμματος Smart Readiness.

## Χρήστες / Ρόλοι συστήματος

Χρήστης (μη αυθεντικοποιημένος / δημόσιος χρήστης χωρίς ειδικές δυνατότητες στο Πληροφοριακό Σύστημα πέραν της πρόσβασης στο δημόσια διαθέσιμο περιεχόμενο και λειτουργικότητα του Πληροφοριακού Συστήματος)

Εγκαταστάτης (αυθεντικοποιημένος χρήστης). Πριν από την έναρξη του Προγράμματος θα υλοποιηθεί Ψηφιακό Μητρώο Εγκαταστατών (ΨΜΕ). Μέσω του ΨΜΕ θα πραγματοποιείται η ταυτοποίηση των εγκαταστατών για την πρόσβαση τους στο ΠΣ ΧΕΜΔ

Πάροχοι τηλεπικοινωνιών(αυθεντικοποιημένος χρήστης).

Η αυθεντικοποίηση των χρηστών (φυσικών ή νομικών προσώπων) θα πραγματοποιείται με χρήση των διαπιστευτηρίων του taxisnet με τη χρήση της Υπηρεσίας Αυθεντικοποίησης Χρηστών σε Πληροφοριακά Συστήματα τρίτων Φορέων (oAuth2.0) του Κέντρου Διαλειτουργικότητας του Υπουργείου Ψηφιακής Διακυβέρνησης.

Οι διαχειριστές του συστήματος θα έχουν τη δυνατότητα μέσα από κατάλληλη διεπαφή να χαρακτηρίζουν εξουσιοδοτημένους χρήστες προκειμένου να γίνεται η ταυτοποίηση τους όπως περιγράφεται παραπάνω, καθώς και να αποδώσουν ρόλους και δικαιώματα πρόσβασης.

## Μηχανισμός εισαγωγής στοιχείων από παρόχους μέσω αρχείων

Προβλέπεται η υποβολή στοιχείων με τη μορφή ψηφιακού αρχείου χωρικών δεδομένων (μορφότυπος “.shp”) και με τη μορφή ψηφιακού αρχείου οριοθετημένου κειμένου (μορφότυπος “.csv”), σε σύστημα συντεταγμένων για τις ακόλουθες κατηγορίες πληροφοριών (βλέπε ανάλυση παρακάτω):

Α1. Πληροφορίες σημειακής εγκατάστασης (INSTALLATION)

Α2. Πληροφορίες σύνδεσης (LINK)

Α3. Πληροφορίες κάλυψης δικτύων (COVERAGE)

Α3α. Περιοχή κάλυψης ενσύρματων δικτύων χαλκού (WiredCoverAreaCopper)

Α3β. Σημείο κάλυψης ενσύρματων δικτύων FTTH ή ομοαξονικού καλωδίου (WiredCoverPointFTTHCoax)

Α4. Πληροφορίες παροχής ευρυζωνικών υπηρεσιών (Service\_offering)

Α4α. Παροχή υπηρεσιών μέσω ενσύρματων τεχνολογιών σε γεωγραφική περιοχή ή σημείο κάλυψης (WiredService)

Α4β. Παροχή υπηρεσιών μέσω ασύρματων τεχνολογιών σε κελί πλέγματος κάλυψης (WirelessServiceGrid)

Η μετατροπή των στοιχείων που υποβάλλουν οι υπόχρεοι φορείς στην καθορισμένη μορφή με την οποία καταχωρούνται στο ΧΕΜΔ θα γίνεται από τους ίδιους.

## Περιγραφή στοιχείων και προδιαγραφές αρχείων

Οι επιμέρους πληροφορίες που παρατίθενται στη συνέχεια χαρακτηρίζονται ως προς την υποχρεωτικότητα υποβολής (με τη σήμανση ως Υποχρεωτικές (Υ) ή Προαιρετικές (Π)) καθώς και ως προς τη διαβάθμισή τους (με τη σήμανση ως Περιορισμένης πρόσβασης, Εμπιστευτικές λόγω Επιχειρησιακού Απορρήτου ή Δημόσιες)

**A1. Εγκατάσταση (Installation)**

|  |  |  |  |
| --- | --- | --- | --- |
| Αντικείμενο: | Προσδιορίζει **χωρική θέση** όπου μπορεί να τοποθετηθεί **παθητικός εξοπλισμός** (πχ κατανεμητής/διαχωριστής καλωδίων, σύνδεσμος καλωδίων, βάση ανάρτησης εναέριων καλωδίων). Κάθε εγκατάσταση μπορεί να συνδέεται με μία ή περισσότερες συνδέσεις με άλλες εγκαταστάσεις. Στην ίδια χωρική θέση μπορεί να υπάρχουν περισσότερες από μία εγκαταστάσεις διαφορετικών τύπων – στην περίπτωση αυτή υποβάλλεται μια εγκατάσταση για κάθε διαφορετικό τύπο.  Οι εγκαταστάσεις κεραιοσυστημάτων παρόχων ηλεκτρονικών επικοινωνιών αντλούνται από το πληροφοριακό σύστημα ΣΗΛΥΑ της ΕΕΤΤ και συνεπώς δεν υποβάλλονται από τους φορείς της παρ. 1 του άρθρου 3. | | |
| Τρόπος υποβολής: | Ψηφιακό αρχείου χωρικών δεδομένων (μορφότυπος “.shp”) | | |
| Διαβάθμιση: | Περιορισμένης Πρόσβασης | | |
|  |  |  |  |
| **ΟΝΟΜΑ ΠΕΔΙΟΥ** | **ΠΕΡΙΓΡΑΦΗ** | **ΤΥΠΟΣ ΔΕΔΟΜΕΝΩΝ** | **ΑΝΑΓΚΑΙΟΤΗΤΑ** |
| INFRPROV | Κωδικός υπόχρεου υποβολής στοιχείων | INTEGER (LOOKUP) | Υ |
| INSTID | Κωδικός σημειακής εγκατάστασης παθητικού εξοπλισμού. Θα πρέπει να είναι μοναδικός ανά υπόχρεο υποβολής στοιχείων | TEXT (200) | Υ |
| ADDRESS | Τοποθεσία Εγκατάστασης (Διεύθυνση) | TEXT (200) | Π |
| TYPE | Τύπος Εγκατάστασης | INTEGER (LOOKUP) | Υ |
| COMMENT | Σχόλια/Περιγραφή (πχ. Α/Κ ΠΕΡΙΣΤΕΡΙΟΥ, RAP ΤΥΡΝΑΒΟΥ, POP ΛΑΡΙΣΑΣ κλπ) | TEXT (200) | Π |
| SHAPE | Γεωγραφικό Σημείο σε σύστημα συντεταγμένων ΕΓΣΑ87 (EPSG:2100) | POINT | Υ |
|  |  |  |  |
| **INSTALLATION.TYPE** | **ΠΕΡΙΓΡΑΦΗ** | | |
| 1 | Εγκατάσταση όπου βρίσκεται τοποθετημένος **παθητικός κεντρικός κατανεμητής καλωδίων** **χαλκού** (πχ Α/Κ ΟΤΕ όπου βρίσκεται εγκατεστημένο MDF χάλκινων καλωδίων, σημείο φυσικής ή απομακρυσμένης συνεγκατάστασης παρόχων όπου βρίσκεται εγκατεστημένος κατανεμητής συνδετικού καλωδίου) | | |
| 2 | Εγκατάσταση όπου βρίσκεται τοποθετημένος **παθητικός τοπικός/ περιοχικός κατανεμητής καλωδίων** **χαλκού** (πχ KV χάλκινων καλωδίων, σημείο εγκατάστασης καμπίνας FTTC παρόχων όπου βρίσκεται εγκατεστημένος κατανεμητής συνδετικού καλωδίου) | | |
| 3 | Εγκατάσταση όπου βρίσκεται τοποθετημένος **παθητικός κεντρικός κατανεμητής οπτικών καλωδίων** (πχ main ODF οπτικών καλωδίων ή POP ή RAP ή RIX ή HFC Headend κλπ) | | |
| 4 | Εγκατάσταση όπου βρίσκεται τοποθετημένος **παθητικός τοπικός/ περιοχικός κατανεμητής οπτικών καλωδίων** (πχ FCP ή ενδιάμεσος κατανεμητής οπτικών καλωδίων όπως οπτική "καμπίνα" κλπ) ή κόμβος HFC | | |
| 5 | Εγκατάσταση για τη **διευκόλυνση διαχείρισης καλωδίων, που δεν βρίσκεται τοποθετημένος κατανεμητής/διαχωριστής καλωδίων** (πχ φρεάτιο που στεγάζει σύνδεσμο καλωδίων ή απλό φρεάτιο διέλευσης χωρίς σύνδεσμο καλωδίων κλπ) | | |
| 6 | Εγκατάσταση όπου βρίσκεται τοποθετημένη **βάση ανάρτησης εναέριων καλωδίων ή/και άλλων παθητικών στοιχείων** **ενσύρματων δικτύων** (πχ Στύλος, Πυλώνας κλπ) | | |
| 7 | Εγκατάσταση όπου βρίσκεται τοποθετημένη βάση ανάρτησης κεραιοσυστημάτων (πχ Ιστός, Πύργος, Στύλος, Πυλώνας, επιτοίχια βάση στήριξης κλπ). Αφορά στις εγκαταστάσεις που θα αντλούνται από το ΣΗΛΥΑ | | |

**Α2. Σύνδεση (Link)**

|  |  |  |  |  |  |
| --- | --- | --- | --- | --- | --- |
| Αντικείμενο: | | Προσδιορίζει **χωρική διαδρομή** όπου έχει εγκατασταθεί, είτε **καλώδιο για τηλεπικοινωνιακή χρήση** (πχ χάλκινο, οπτικό καλώδιο κλπ), είτε **υποδομή κατάλληλη να φιλοξενήσει καλώδιο για τηλεπικοινωνιακή χρήση** (πχ σωλήνωση κλπ), **είτε ασύρματη ζεύξη οπισθόζευξης σημείου προς σημείο**. Η σύνδεση ενώνει δύο οποιεσδήποτε εγκαταστάσεις. Οι γεωμετρικές θέσεις των άκρων της σύνδεσης θα πρέπει να ταυτίζονται με τις γεωμετρικές θέσεις των εγκαταστάσεων των δύο άκρων της σύνδεσης (δηλαδή οι συνδέσεις και οι εγκαταστάσεις θα πρέπει να σχηματίζουν μια δικτυακή τοπολογία σε φυσικό επίπεδο – αλλά όχι απαραίτητα σε λογικό επίπεδο). Στην ίδια χωρική διαδρομή μπορεί να υπάρχουν περισσότερες από μία συνδέσεις, διαφορετικών τύπων – στην περίπτωση αυτή υποβάλλεται μια σύνδεση για κάθε διαφορετικό τύπο. Οι ασυρματικές συνδέσεις οπισθόζευξης σημείου προς σημείο θα αντλούνται από τη βάση δεδομένων χορήγησης δικαιωμάτων χρήσης ραδιοσυχνοτήτων σταθερής υπηρεσίας που τηρεί και λειτουργεί η ΕΕΤΤ και συνεπώς δεν υποβάλλονται από τους φορείς της παρ. 1 του άρθρου 3. | | | |
| Τρόπος υποβολής: | | Ψηφιακό αρχείου χωρικών δεδομένων (μορφότυπος “.shp”) | | | |
| Διαβάθμιση: | | Περιορισμένης Πρόσβασης | | | |
|  | |  |  |  | |
| **ΟΝΟΜΑ ΠΕΔΙΟΥ** | | **ΠΕΡΙΓΡΑΦΗ** | **ΤΥΠΟΣ ΔΕΔΟΜΕΝΩΝ** | **ΑΝΑΓΚΑΙΟΤΗΤΑ** | |
| INFRPROV | | Κωδικός υπόχρεου υποβολής στοιχείων | INTEGER (LOOKUP) | Υ | |
| LINKID | | Κωδικός Σύνδεσης. Θα πρέπει να είναι μοναδικός ανά υπόχρεο υποβολής στοιχείων. | TEXT (200) | Υ | |
| TYPE | | Τύπος σύνδεσης | INTEGER (LOOKUP) | Υ | |
| OWNRSHIP | | Ιδιοκτησιακό καθεστώς | INTEGER (LOOKUP) | Υ | |
| KIND | | Είδος σύνδεσης | INTEGER (LOOKUP) | Υ | |
| COUNTCAP | | Πλήθος (σε μονάδες που αντιστοιχούν στο TYPE - πλήθος σωληνώσεων για TYPE 1, πλήθος συστοιχιών για TYPE 2, πλήθος ζευγών χαλκού για TYPE 3, πλήθος οπτικών ινών για TYPE 4) (πχ αν έχει δηλωθεί TYPE=4 και είναι εγκατεστημένα 2 καλώδια, το πρώτο 96FO και το δεύτερο 72FO, δηλώνεται 168) | INTEGER | Y | |
| COMMENT | | Σχόλια/Περιγραφή (πχ Φ90, DB7, 96FO κλπ) | TEXT (200) | Π | |
| OCCUPANC | | Χαρακτηρισμός πληρότητας βάση του ποσοστού κατάληψης επί των μονάδων πλήθους που αναφέρονται στο COUNTCAP (πχ εάν έχουν δηλωθεί TYPE=1 και COUNTCAP=2, και είναι κατειλημένη (χρησιμοποείται) μία σωλήνωση, δηλώνεται OCCUPANC=2) | INTEGER (LOOKUP) | Y | |
| SHAPE | | Γεωγραφική Διαδρομή σε σύστημα συντεταγμένων ΕΓΣΑ87 (EPSG:2100) | POLYLINE | Υ | |
|  | | |  |  | |
| **LINK.TYPE** | | **DESCRIPTION** | | | |
| 1 | | Σωλήνωση (χωρίς συστοιχία σωληνίσκων) | | | |
| 2 | | Συστοιχία σωληνίσκων | | | |
| 3 | | Καλώδιο χαλκού | | | |
| 4 | | Καλώδιο οπτικών ινών | | | |
| 5 | | Ασυρματική σύνδεση οπισθόζευξης σημείου προς σημείο. Αφορά στις συνδέσεις που θα αντλούνται από τη βάση δεδομένων χορήγησης δικαιωμάτων χρήσης ραδιοσυχνοτήτων σταθερής υπηρεσίας που τηρεί και λειτουργεί η ΕΕΤΤ | | | |
|  | |  |  |  | |
| **LINK.OWNRSHIP** | | **ΠΕΡΙΓΡΑΦΗ** | | | |
| 1 | | Σύνδεση ιδιοκτησίας του υπόχρεου φορέα υποβολής στοιχείων | | | |
| 2 | | Σύνδεση ιδιοκτησίας ή εκμετάλλευσης τρίτου φορέα εκμετάλλευσης δικτύου (πχ IRU) | | | |
|  | |  |  |  | |
| **LINK.KIND** | | **ΠΕΡΙΓΡΑΦΗ** | | | |
| 1 | | Υπόγεια (buried) | | | |
| 2 | | Εναέρια (aerial) | | | |
| 3 | | Επιτοίχια (façade) | | | |
| 4 | | Υποθαλάσσια (submarine) | | | |
|  |  | | | |  | |  |
| **LINK.OCCUPANC** | **ΠΕΡΙΓΡΑΦΗ** | | | | |
| 1 | Χαμηλή (ποσοστό κατάληψης <= 30%) | | | | |
| 2 | Μέση (30%<ποσοστό κατάληψης <= 70%) | | | | |
| 3 | Υψηλή (ποσοστό κατάληψης > 70%) | | | | |

**Α3. Κάλυψη Δικτύων (Coverage)**

Προσδιορίζει γεωγραφική περιοχή ή σημείο, όπου τελικοί χρήστες μπορούν να λάβουν ευρυζωνική υπηρεσία μέσω ενσύρματων δικτύων. H κάλυψη θα δίδεται:

* **σε μορφή πολυγώνου** (WiredCoverAreaCopper) για το δίκτυο πρόσβασης χαλκού,
* **σε μορφή σημείων** (WiredCoverPointFTTHCoax) για τα δίκτυο πρόσβασης οπτικών ινών ή ομοαξονικού καλωδίου

**A3α. Περιοχή κάλυψης ενσύρματων δικτύων χαλκού (WiredCoverAreaCopper)**

|  |  |  |  |
| --- | --- | --- | --- |
| Αντικείμενο: | Προσδιορίζει γεωγραφική περιοχή όπου τελικοί χρήστες μπορούν να λάβουν ευρυζωνική υπηρεσία μέσω ενσύρματων δικτύων χαλκού. H κάλυψη δίδεται σε μορφή πολυγώνου (WiredCoverAreaCopper). Ως **Περιοχή κάλυψης ενσύρματων δικτύων χαλκού** ορίζεται το γεωγραφικό πολύγωνο κάλυψης μίας συγκεκριμένης σημειακής εγκατάστασης παθητικού εξοπλισμού του δικτύου χαλκού. | | |
| Τρόπος υποβολής: | Ψηφιακό αρχείου χωρικών δεδομένων (μορφότυπος “.shp”) | | |
| Διαβάθμιση: | Δημόσια | | |
|  |  |  |  |
| **ΟΝΟΜΑ ΠΕΔΙΟΥ** | **ΠΕΡΙΓΡΑΦΗ** | **ΤΥΠΟΣ ΔΕΔΟΜΕΝΩΝ** | **ΑΝΑΓΚΑΙΟΤΗΤΑ** |
| INFRPROV | Κωδικός υπόχρεου υποβολής στοιχείων | INTEGER (LOOKUP) | Υ |
| COVERID | Κωδικός πολυγώνου κάλυψης χαλκού. Θα πρέπει να είναι μοναδικός και να ταυτίζεται με τον γνωστοποιημένο κωδικό που χαρακτηρίζει μοναδικά το πολύγωνο κάλυψης στο πληροφοριακό σύστημα χονδρικής του υπόχρεου υποβολής στοιχείων | TEXT (200) | Υ |
| METHOD | Μέθοδος πρόσβασης με χρήση της οποίας εξασφαλίζεται η κάλυψη | INTEGER (LOOKUP) | Υ |
| SHAPE | Γεωγραφικό Πολύγωνο σε σύστημα συντεταγμένων ΕΓΣΑ87 (EPSG:2100) | POLYGON | Υ |
|  |  |  |  |
| **WRCARCOP.METHOD** | **DESCRIPTION** | | |
| 1 | Χάλκινος τοπικός βρόχος | | |
| 2 | Χάλκινος τοπικός υποβρόχος | | |

**Α3β. Σημείο κάλυψης ενσύρματων δικτύων FTTH ή ομοαξονικού καλωδίου (WiredCoverPointFTTHCoax)**

|  |  |  |  |  |
| --- | --- | --- | --- | --- |
| Αντικείμενο: | Προσδιορίζει γεωγραφικό σημείο όπου τελικοί χρήστες μπορούν να λάβουν ευρυζωνική υπηρεσία μέσω ενσύρματων δικτύων FTTH ή ομοαξονικού καλωδίου. H κάλυψη δίδεται σε μορφή σημείων (WiredCoverPointFTTHCoax). Ως **Σημείο κάλυψης ενσύρματων δικτύων FTTH ή ομοαξονικού καλωδίου** ορίζεται **ένα οποιοδήποτε κτίριο έμπροσθεν του οποίου διέρχεται το αντίστοιχο δίκτυο και μπορεί να εξυπηρετηθεί από αυτό** (building passed), ανεξάρτητα αν είναι συνδεδεμένο ή όχι. | | | |
| Τρόπος υποβολής: | Ψηφιακό αρχείου οριοθετημένου κειμένου (μορφότυπος “.csv”) | | | |
| Διαβάθμιση: | Τα στοιχεία που αφορούν στην τρέχουσα γεωγραφική εμβέλεια των ευρυζωνικών δικτύων χαρακτηρίζονται ως Δημόσια. Τα στοιχεία που αφορούν σε πρόβλεψη για διάστημα έως 4 μηνών από την ημερομηνία υποβολής χαρακτηρίζονται ως Εμπιστευτικά λόγω Επιχειρησιακού Απορρήτου με την επιφύλαξη της παρ.9 του Άρθρου 8. Τα στοιχεία που αφορούν σε πρόβλεψη για διάστημα άνω των 4 μηνών από την ημερομηνία υποβολής χαρακτηρίζονται ως Εμπιστευτικά λόγω Επιχειρησιακού Απορρήτου. | | | |
|  |  |  |  |
|  |  |  |  |
| **ΟΝΟΜΑ ΠΕΔΙΟΥ** | **ΠΕΡΙΓΡΑΦΗ** | **ΤΥΠΟΣ ΔΕΔΟΜΕΝΩΝ** | **ΑΝΑΓΚΑΙΟΤΗΤΑ** |
| INFRPROV | Κωδικός υπόχρεου υποβολής στοιχείων | INTEGER (LOOKUP) | Υ |
| COVERID | Κωδικός σημείου κάλυψης FTTH ή Coax. Θα πρέπει να είναι μοναδικός ανά υπόχρεο υποβολής και εφόσον προσφέρεται σχετική υπηρεσία με τη μορφή χονδρικής, να ταυτίζεται με τον γνωστοποιημένο κωδικό που χαρακτηρίζει μοναδικά το σημείο κάλυψης στο πληροφοριακό σύστημα χονδρικής του υπόχρεου υποβολής στοιχείων (ή σε σχετικό αρχείο που είναι διαθέσιμο προς τους παρόχους λιανικής) | TEXT (200) | Υ |
| METHOD | Μέθοδος πρόσβασης με χρήση της οποίας εξασφαλίζεται η κάλυψη | INTEGER (LOOKUP) | Υ |
| INFRSTAR | Ημερομηνία Έναρξης παροχής κάλυψης μέσω της συγκεκριμένης μεθόδου πρόσβασης. Για τις περιπτώσεις μελλοντικής Ημερομηνίας Έναρξης κάλυψης, συμπληρώνεται η απώτατη ημερομηνία βάσει του σχεδιασμού του παρόχου (πχ για προβλεπόμενη κάλυψη το 2022Q3 συμπληρώνεται 30/09/2022). | DATE (DD/MM/YYYY) | Υ |
| PREMPASS | Αριθμών ανεξάρτητων χώρων (premises– διαμερίσματα ή επαγγελματικοί χώροι) που **μπορούν** να εξυπηρετηθούν στο σημείο κάλυψης | INTEGER | Υ |
| CONNSTAT | Κατάσταση σύνδεσης | INTEGER (LOOKUP) | Υ |
| INTCABL | Διαθεσιμότητα υποδομής οπτικής ενδοκτιριακής καλωδίωσης | INTEGER (LOOKUP) | Υ |
| VHCN | Κατηγοριοποίηση ως προς το χαρακτηρισμό του σημείου κάλυψης ως καλυπτόμενο μέσω 'Δικτύου Πολύ Υψηλής Χωρητικότητας' βάσει των 'BEREC Guidelines on Geographical surveys of network deployments' | INTEGER (LOOKUP) | Υ |
| ADDRESS | Ταχυδρομική/ές διεύθυνση/εις που χαρακτηρίζει το σημείο κάλυψης (TK, STREET, NUMBER, MUNICIPALITY|TK, STREET, NUMBER, MUNICIPALITY|…). πχ "15772,ΑΘΑΝΑΣΙΟΥ ΔΙΑΚΟΥ,13,ΖΩΓΡΑΦΟΥ|15772,ΥΑΚΙΝΘΟΥ,2,ΖΩΓΡΑΦΟΥ" | TEXT (400) | Υ |
| POINT | Γεωγραφικό μήκος και πλάτος (στη μορφή φ και λ σε σύστημα αναφοράς WGS84-EPSG:3857, με 6 δεκαδικά ψηφία χωρισμένων με το χαρακτήρα «|»). πχ "37.975080|23.776663" | TEXT (19) | Υ |
|  |  |  |  |
| **WRCPFC.METHOD** | **DESCRIPTION** | | | |
| 4 | FTTH/B - Οποιαδήποτε τεχνολογία/αρχιτεκτονική πρόσβασης επί οπτικής ίνας μέχρι το σπίτι/κτίριο | | | |
| 5 | DOCSIS 3.0/3.1 επί ομοαξονικού καλωδίου | | | |
|  |  |  |  |
| **WRCPFC.CONNSTAT** | **DESCRIPTION** | | | |
| 0 | Το κτίριο **ΔΕΝ έχει συνδεθεί** με το δίκτυο του υπόχρεου υποβολής στοιχείων | | | |
| 1 | Το κτίριο **έχει συνδεθεί** με το δίκτυο του υπόχρεου υποβολής στοιχείων | | | |
|  |  |  |  |
| **WRCPFC.INTCABL** | **DESCRIPTION** | | | |
| 0 | Το κτίριο **δεν διαθέτει ή είναι άγνωστο αν διαθέτει υποδομή** οπτικής ενδοκτιριακής καλωδίωσης | | | |
| 1 | Το κτίριο **διαθέτει υποδομή** οπτικής ενδοκτιριακής καλωδίωσης **που έχει κατασκευαστεί από τον υπόχρεο υποβολής στοιχείων**. Η υποδομή υποστηρίζει την παροχή ευρυζωνικών υπηρεσιών ταχύτητας τουλάχιστον 1 Gbps χωρίς την ανάγκη πρόσθετων εργασιών πλέον των εργασιών κατασκευής της οριζόντιας καλωδίωσης οπτικών ινών για τη διασύνδεση της οριζόντιας ιδιοκτησίας | | | |
| 2 | Το κτίριο **διαθέτει υποδομή** οπτικής ενδοκτιριακής καλωδίωσης **που ΔΕΝ έχει κατασκευαστεί από τον υπόχρεο υποβολής στοιχείων**. Η υποδομή υποστηρίζει την παροχή ευρυζωνικών υπηρεσιών ταχύτητας τουλάχιστον 1 Gbps χωρίς την ανάγκη πρόσθετων εργασιών πλέον των εργασιών κατασκευής της οριζόντιας καλωδίωσης οπτικών ινών για τη διασύνδεση της οριζόντιας ιδιοκτησίας | | | |
|  |  |  |  |
| **WRCPFC.VHCN** | **DESCRIPTION** | | | |
| 0 | Μη καλυπτόμενο από VHCN | | | |
| 1 | Ανάπτυξη οπτικής ίνας έως τη διεύθυνση | | | |
| 3 | Χωρίς ανάπτυξη οπτικής ίνας έως τη διεύθυνση, αλλά όλα τα κριτήρια απόδοσης που καθορίζονται στο κριτήριο 3 των κατευθυντηρίων γραμμών VHCN καλύπτονται | | | |

**Α4. Παροχή ευρυζωνικών υπηρεσιών (Service\_offering)**

Προσδιορίζει γεωγραφική περιοχή ή σημείο κάλυψης όπου παρέχονται ευρυζωνικές υπηρεσίες από τον υπόχρεο υποβολής, ανεξαρτήτως αν χρησιμοποιούνται ιδιόκτητες υποδομές πρόσβασης ή υπηρεσίες χονδρικής από τρίτο πάροχο που έχει εγκαταστήσει τη σχετική υποδομή πρόσβασης. **Το σύνολο των στοιχείων χαρακτηρίζονται ως Δημόσια (Δ)**.

**Α4α. Παροχή υπηρεσιών μέσω ενσύρματων τεχνολογιών σε γεωγραφική περιοχή ή σημείο κάλυψης (WiredService)**

|  |  |  |
| --- | --- | --- |
| Αντικείμενο: | Προσδιορίζει γεωγραφική περιοχή ή σημείο κάλυψης όπου ο υπόχρεος υποβολής μπορεί να προσφέρει ευρυζωνικές υπηρεσίες, με χρήση είτε ενσύρματων υποδομών που έχει αναπτύξει ο ίδιος (την κάλυψη των οποίων δηλώνει στις σχετικές ενότητες Α3α και Α3β) είτε με χρήση ενσύρματων υποδομών τρίτων (η κάλυψη των οποίων δηλώνεται από τους τρίτους στις ως άνω ενότητες). Ο υπόχρεος υποβολής θα εμφανίζεται ως πάροχος υπηρεσιών μόνο στις περιοχές ή σημεία κάλυψης (COVERID) του παρόχου υποδομής (INFRPROV) για τις συγκεκριμένες τεχνολογίες πρόσβασης (TECHNOLO) που δηλώνει στο παρόν αρχείο. | |
| Τρόπος υποβολής: | Ψηφιακό αρχείου οριοθετημένου κειμένου (μορφότυπος “.csv”) | |
| Διαβάθμιση: | Δημόσια | |
|  |  |  |  |
| **ΟΝΟΜΑ ΠΕΔΙΟΥ** | **ΠΕΡΙΓΡΑΦΗ** | **ΤΥΠΟΣ ΔΕΔΟΜΕΝΩΝ** | **ΑΝΑΓΚΑΙΟΤΗΤΑ** |
| SERVPROV | Κωδικός υπόχρεου υποβολής στοιχείων | INTEGER (LOOKUP) | Υ |
| INFRPROV | Κωδικός του παρόχου υποδομής που χρησιμοποιείται από τον υπόχρεο υποβολής στοιχείων, προκειμένου να παράσχει τις υπηρεσίες του. Μπορεί να ταυτίζεται με τον SERVPROV ή να διαφοροποιείται από αυτόν | INTEGER (LOOKUP) | Υ |
| COVERID | Κωδικός της περιοχής κάλυψης ή του σημείου κάλυψης (όπως είναι γνωστοποιημένος στο πληροφοριακό σύστημα του παρόχου υποδομής), στην οποία ο υπόχρεος υποβολής παρέχει υπηρεσίες | TEXT (200) | Υ |
| TECHNOLO | Τεχνολογία πρόσβασης που χρησιμοποιεί ο υπόχρεος υποβολής, με χρήση της οποίας παρέχει υπηρεσίες προς τους πελάτες του. | INTEGER (LOOKUP) | Y |
| OWNRSHIP | Ιδιοκτησιακό καθεστώς του ενεργού εξοπλισμού που χρησιμοποιείται για την παροχή της υπηρεσίας από τον υπόχρεο υποβολής στοιχείων | INTEGER (LOOKUP) | Υ |
| MAXDOWN | Κατηγορία μέγιστης ταχύτητας κατεβάσματος της παρεχόμενης υπηρεσίας (σε Mbps). Αν είναι συμπληρωμένο χρησιμοποιείται η δηλωθείσα τιμή. Αν δεν είναι συμπληρωμένο, χρησιμοποιείται η τιμή που έχει δηλωθεί στο αντίστοιχο πεδίο του πίνακα Α4α για το COVERID από τον SERVPROV που ταυτίζεται με τον δηλωθέντα INFRPROV. | INTEGER (LOOKUP) | Π |
| NORDOWN | Κατηγορία αναμενόμενης/ συνήθους ταχύτητας κατεβάσματος της παρεχόμενης υπηρεσίας σε ώρα αιχμής (σε Mbps). Αν είναι συμπληρωμένο χρησιμοποιείται η δηλωθείσα τιμή. Αν δεν είναι συμπληρωμένο, χρησιμοποιείται η τιμή που έχει δηλωθεί στο αντίστοιχο πεδίο του πίνακα Α4α για το COVERID από τον SERVPROV που ταυτίζεται με τον δηλωθέντα INFRPROV. | INTEGER (LOOKUP) | Π |
| MAXUP | Κατηγορία μέγιστης ταχύτητας ανεβάσματος της παρεχόμενης υπηρεσίας (σε Mbps). Αν είναι συμπληρωμένο χρησιμοποιείται η δηλωθείσα τιμή. Αν δεν είναι συμπληρωμένο, χρησιμοποιείται η τιμή που έχει δηλωθεί στο αντίστοιχο πεδίο του πίνακα Α4α για το COVERID από τον SERVPROV που ταυτίζεται με τον δηλωθέντα INFRPROV. | INTEGER (LOOKUP) | Π |
| NORUP | Κατηγορία αναμενόμενης/ συνήθους ταχύτητας ανεβάσματος της παρεχόμενης υπηρεσίας σε ώρα αιχμής (σε Mbps). Αν είναι συμπληρωμένο χρησιμοποιείται η δηλωθείσα τιμή. Αν δεν είναι συμπληρωμένο, χρησιμοποιείται η τιμή που έχει δηλωθεί στο αντίστοιχο πεδίο του πίνακα Α4α για το COVERID από τον SERVPROV που ταυτίζεται με τον δηλωθέντα INFRPROV. | INTEGER (LOOKUP) | Π |
| SERVSTAR | Ημερομηνία Έναρξης παροχής υπηρεσιών. Για τις περιπτώσεις μελλοντικής Ημερομηνίας Έναρξης παροχής υπηρεσιών, συμπληρώνεται η απώτατη ημερομηνία βάσει του σχεδιασμού του Παρόχου Υπηρεσιών (πχ για προβλεπόμενη κάλυψη το 2022Q3 συμπληρώνεται 30/09/2022). Αν είναι συμπληρωμένο χρησιμοποιείται η δηλωθείσα τιμή. Αν δεν είναι συμπληρωμένο, χρησιμοποιείται η τιμή που έχει δηλωθεί στο αντίστοιχο πεδίο του πίνακα Α4α για το COVERID από τον SERVPROV που ταυτίζεται με τον δηλωθέντα INFRPROV. | DATE (DD/MM/YYYY) | Π |
|  |  |  |  |
| **WRSERV.TECHNOLO** | **DESCRIPTION** | |
| 1 | ADSL επί χάλκινου φορέα (βρόχου ή υποβρόχου) | |
| 2 | VDSL επί χάλκινου φορέα (βρόχου ή υποβρόχου) | |
| 3 | VECT-VDSL επί χάλκινου υποβρόχου (περιλαμβανομένου vectoring, super-vectoring, g.fast) | |
| 4 | FTTH/B - Οποιαδήποτε τεχνολογία/αρχιτεκτονική πρόσβασης επί οπτικής ίνας μέχρι το σπίτι/κτίριο | |
| 5 | DOCSIS 3.0/3.1 επί ομοαξονικού καλωδίου | |
| 13 | Other - Άλλες τεχνολογίες ευρυζωνικής πρόσβασης | |
|  |  |  |  |
| **WRSERV.OWNRSHIP** | **ΠΕΡΙΓΡΑΦΗ** | |
| 1 | Εξοπλισμός ιδιοκτησίας του υπόχρεου φορέα υποβολής στοιχείων (πχ η υπηρεσία παρέχεται με χρήση LLU, Sub-LLU, own FTTH, own Coax κλπ) | |
| 2 | Εξοπλισμός ιδιοκτησίας τρίτου φορέα εκμετάλλευσης δικτύου (πχ η υπηρεσία παρέχεται με χρήση VPU,VPU light, ΑΡΥΣ, V-ΑΡΥΣ, VPU FTTH κλπ) | |
|  |  |  |  |
| **WRSERV.MAXDOWN, WRSERV.NORDOWN, WRSERV.MAXUP, WRSERV.NORUP** | **DESCRIPTION** | |
| 8 | ≥ 1 Gbit/s | |
| 7 | ≥300 Mbit/s < 1 Gbit/s | |
| 6 | ≥100 Mbit/s < 300 Mbit/s | |
| 5 | ≥ 30 Mbit/s < 100 Mbit/s | |
| 4 | ≥ 10 Mbit/s < 30 Mbit/s | |
| 3 | ≥ 2 Mbit/s < 10 Mbit/s | |
| 2 | ≥ 256 Kbit/s < 2 Mbit/s | |
| 1 | < 256 Kbit/s | |

**Α4β. Παροχή υπηρεσιών μέσω ασύρματων τεχνολογιών σε κελί πλέγματος κάλυψης (WirelessServiceGrid)**

Για την παροχή των ως άνω στοιχείων, θα διατίθεται στην ιστοσελίδα του ΧΕΜΔ, πρότυπο αρχείο με βάση το οποίο θα υποβάλλονται τα στοιχεία από τους υπόχρεους υποβολής. Το πρότυπο αρχείο θα αποτυπώνει κάνναβο από POINTS σε Greek grid [EPSG:2100] που θα αντιστοιχεί στο κεντροειδές (centroid) κελιού 100 x 100 m και τα ακόλουθα χαρακτηριστικά:

1. το εύρος του (extend) θα καλύπτει όλη την χώρα, όπου υπάρχει χερσαία επιφάνεια

2. κάθε POINT θα χαρακτηρίζεται από Χ, Υ που είναι ακέραιο πολλαπλάσιο του 100. Δηλαδή αν το πρώτο σημείο του grid χαρακτηρίζεται από Χ=100.000 και Υ=3.850.000, το επόμενο σημείο στον Χ-άξονα θα είναι το Χ=100.100 και Υ=3.850.000 και το επόμενο σημείο στον Υ-άξονα το Χ=100.000, Υ=3.850.100.

3. Το POINT grid θα περιλαμβάνει μόνο το σημεία που αντιστοιχούν στη χερσαία επιφάνεια της χώρας, διευρυμένη κατά 100 μέτρα.

4. Το αρχείο θα είναι μορφοτύπου “.csv” που θα περιλαμβάνει τα ακόλουθα στοιχεία: Χ, Υ, GRIDID. To GRIDID θα προκύπτει με αποκοπή των δύο τελευταίων ψηφίων των συντεταγμένων Χ,Υ κάθε POINT, δηλαδή το σημείο που χαρακτηρίζεται από Χ=500100 και Υ=39800300 θα έχει GRIDID=5001|398003

Οι υπόχρεοι υποβολής στοιχείων θα χρησιμοποιούν το ως άνω αρχείο προκειμένου να προετοιμάσουν το αρχείο κάλυψης που θα υποβάλουν.

|  |  |  |  |
| --- | --- | --- | --- |
| Αντικείμενο: | Προσδιορίζει γεωγραφική επιφάνεια (grid) διαστάσεων 100 m x 100 m η οποία καλύπτεται από μία τουλάχιστον ασύρματη τεχνολογία. Η ως άνω επιφάνεια διαστάσεων 100 m x 100 m ταυτοποείται μέσω του κωδικού κελιού που περιλαμβάνεται στο πρότυπο αρχείο των POINTs που αντιστοιχούν στο κεντροειδές (centroid) κάθε κελιού 100 x 100 m | | |
| Τρόπος υποβολής: | Ψηφιακό αρχείου οριοθετημένου κειμένου (μορφότυπος “.csv”) | | |
| Διαβάθμιση: | Δημόσια | | |
|  |  |  |  |
| **ΟΝΟΜΑ ΠΕΔΙΟΥ** | **ΠΕΡΙΓΡΑΦΗ** | **ΤΥΠΟΣ ΔΕΔΟΜΕΝΩΝ** | **ΑΝΑΓΚΑΙΟΤΗΤΑ** |
| SERVPROV | Κωδικός υπόχρεου υποβολής στοιχείων | INTEGER (LOOKUP) | Υ |
| INFRPROV | Κωδικός του παρόχου υποδομής που χρησιμοποιείται από τον υπόχρεο υποβολής στοιχείων, προκειμένου να παράσχει τις υπηρεσίες του. Μπορεί να ταυτίζεται με τον SERVPROV ή να διαφοροποείται από αυτόν | INTEGER (LOOKUP) | Υ |
| GRIDID | Κωδικός του κελιού γεωγραφικής επιφάνειας παροχής υπηρεσίας (grid). Θα πρέπει να ταυτίζεται με κάποιο εκ των GRIDIDs που πρότυπου αρχείου. | TEXT (200) | Υ |
| TECH3G | Παροχή υπηρεσίας μέσω 3G - Τεχνολογίες ασύρματης πρόσβασης κινητού σημείου UMTS και HSPA | INTEGER (LOOKUP) | Υ |
| TECH4GM | Παροχή υπηρεσίας μέσω 4G- Τεχνολογίες ασύρματης πρόσβασης κινητού σημείου LTE, LTE-advanced και LTE Advanced pro | INTEGER (LOOKUP) | Υ |
| TECH5GM | Παροχή υπηρεσίας μέσω 5G - Tεχνολογία ασύρματης πρόσβασης κινητού σημείου 3GPP release 15 New Radio non-standalone, 3GPP release 15 New Radio standalone και 3GPP release 16 | INTEGER (LOOKUP) | Υ |
| TECH4GF | Παροχή υπηρεσίας μέσω 4G- Τεχνολογίες ασύρματης πρόσβασης σταθερού σημείου LTE, LTE-advanced και LTE Advanced pro | INTEGER (LOOKUP) | Υ |
| TECH5GF | Παροχή υπηρεσίας μέσω 5G - Tεχνολογία ασύρματης πρόσβασης σταθερού σημείου 3GPP release 15 New Radio non-standalone, 3GPP release 15 New Radio standalone και 3GPP release 16 | INTEGER (LOOKUP) | Υ |
| TECHOTH | Παροχή υπηρεσίας μέσω άλλων τεχνολογιών ευρυζωνικής πρόσβασης | INTEGER (LOOKUP) | Υ |
| FORETECH | Προβλεπόμενη ημερομηνία έναρξης παροχής υπηρεσιών μέσω οποιασδήποτε από τις τεχνολογίες έχει χαρακτηρισθεί με την τιμή "2". Συμπληρώνεται η απώτατη ημερομηνία βάσει του σχεδιασμού του παρόχου (πχ για προβλεπόμενη παροχή υπηρεσιών το 2024Q3 συμπληρώνεται 30/09/2024). | DATE (DD/MM/YYYY) | Π |
| MAXDOWN | Κατηγορία μέγιστης ταχύτητας κατεβάσματος (σε Mbps) από το συνδυασμό τεχνολογιών που παρέχεται στο grid cell κατά τη ημερομηνία υποβολής | INTEGER (LOOKUP) | Υ |
| MAXUP | Κατηγορία μέγιστης ταχύτητας ανεβάσματος (σε Mbps) από το συνδυασμό τεχνολογιών που παρέχεται στο grid cell κατά τη ημερομηνία υποβολής | INTEGER (LOOKUP) | Υ |
| VHCN | Κατηγοριοποίηση ως προς το χαρακτηρισμό της περιοχής κάλυψης ως καλυπτόμενη κατά τη ημερομηνία υποβολής μέσω 'Δικτύου Πολύ Υψηλής Χωρητικότητας' βάσει των 'BEREC Guidelines on Geographical surveys of network deployments'. Δεδομένου ότι μια συγκεκριμένη περιοχή κάλυψης μπορεί να καλύπτεται από περισσότερους από έναν σταθμούς βάσης, η κατηγοριοποίηση της θα αναφέρεται στα χαρακτηριστικά του κύριου σταθμού κάλυψης της. | INTEGER (LOOKUP) | Υ |
|  |  |  |  |
| **WLSERVGR.TECH3G, WLSERVGR.TECH4GM, WLSERVGR.TECH5GM,**  **WLSERVGR.TECH4GF,**  **WLSERVGR.TECH5GF,**  **WLSERVGR.TECHOTH** | **DESCRIPTION** | | |
| 0 | Δεν προσφέρεται υπηρεσια μέσω της συγκεκριμένης τεχνολογίας | | |
| 1 | Προσφέρεται υπηρεσια μέσω της συγκεκριμένης τεχνολογίας, σύμφωνα με την υποενότητα 2.4.2.1 των BEREC Guidelines on Geographical surveys of network deployments: *BEREC considers that a grid is covered by a mobile broadband technology if a broadband service (at least 2 Mbps) is available in at least 95% of the grid area with a high likelihood of a successful reception, where successful reception means a probability of successful service reception of 95%.* | | |
| 2 | Προβλέπεται η προσφορά υπηρεσιας μέσω της συγκεκριμένης τεχνολογίας εντός των επόμενων 2 ετών | | |
|  |  |  |  |
| **WLSERVGR.VHCN** | **DESCRIPTION** | | |
| 0 | Μη καλυπτόμενο από VHCN | | |
| 2 | Ανάπτυξη οπτικής ίνας έως το σταθμό βάσης | | |
| 4 | Χωρίς ανάπτυξη οπτικής ίνας έως το σταθμό βάσης, αλλά όλα τα κριτήρια απόδοσης που καθορίζονται στο κριτήριο 4 των κατευθυντηρίων γραμμών VHCN καλύπτονται | | |
|  |  |  |  |
|  |  |  |  |
| **WLSERVGR.MAXDOWN** | **DESCRIPTION** | | |
| 8 | ≥ 1 Gbit/s | | |
| 7 | ≥300 Mbit/s < 1 Gbit/s | | |
| 6 | ≥100 Mbit/s < 300 Mbit/s | | |
| 5 | ≥ 30 Mbit/s < 100 Mbit/s | | |
| 4 | ≥ 10 Mbit/s < 30 Mbit/s | | |
| 3 | ≥ 2 Mbit/s < 10 Mbit/s | | |
| 2 | ≥ 256 Kbit/s < 2 Mbit/s | | |
| 1 | < 256 Kbit/s | | |
| 0 | Μη καλυπτόμενο | | |
|  |  |  |  |
| **WLSERVGR.MAXUP** | **DESCRIPTION** | | |
| 9 | ≥ 1 Gbit/s | | |
| 8 | ≥300 Mbit/s < 1 Gbit/s | | |
| 7 | ≥ 100 Mbit/s < 300 Mbit/s | | |
| 6 | ≥ 40 Mbit/s < 100 Mbit/s | | |
| 5 | ≥ 20 Mbit/s < 40 Mbit/s | | |
| 4 | ≥ 5 Mbit/s < 20 Mbit/s | | |
| 3 | ≥ 1024 Kbit/s < 5 Mbit/s | | |
| 2 | ≥ 128 Kbit/s < 1024 Kbit/s | | |
| 1 | < 128 Kbit/s | | |
| 0 | Μη καλυπτόμενο | | |

## Διαδικασία εισαγωγής αρχείων στο σύστημα

Η Εισαγωγή των αρχείων θα γίνεται από αυθεντικοποιημένους χρήστες Παρόχων μέσω γραφικής διεπαφής (GUI).

Κατά την εισαγωγή των αρχείων, το σύστημα θα πρέπει να εκτελεί τις παρακάτω ενέργειες:

1. Έλεγχος στηλών: Επιβεβαίωση ότι η θέση, ο αριθμός και η ονομασία των στηλών είναι σύμφωνες με τις προδιαγραφές
   1. Σε περίπτωση επιτυχούς ελέγχου, το σύστημα προχωράει στην επόμενη ενέργεια
   2. Σε περίπτωση αποτυχίας, το αρχείο απορρίπτεται και εμφανίζεται μήνυμα σφάλματος στον χρήστη που περιέχει την αιτία απόρριψης
2. Έλεγχος πεδίων: Για κάθε γραμμή, επιβεβαίωση του τύπου των δεδομένων και της ύπαρξης τιμής και προσθήκη στήλης με κωδικό σφάλματος (μη αποδεκτός τύπος, έλλειψη τιμής)
3. Εισαγωγή στοιχείων στη βάση δεδομένων

## Μηχανισμός εισαγωγής στοιχείων από Εγκαταστάτες

Σύμφωνα με την ΚΥΑ Αριθμ. οικ. 5847 ΕΞ 2023 «Καθορισμός των όρων και των προϋποθέσεων για την υποβολή στοιχείων σε ηλεκτρονική μορφή στον «Χάρτη Ευρυζωνικότητας και Μητρώο Δικτύων» (ΧΕΜΔ) του Υπουργείου Ψηφιακής Διακυβέρνησης, την πρόσβαση σε αυτά και τις διαδικασίες επικαιροποίησής τους», ο εγκαταστάτης της ενδοκτιριακής καλωδίωσης υποβάλει παραδοτέο (Μελέτη και Τεκμηρίωση κατασκευής για το τμήμα του δικτύου «όπως κατασκευάσθηκε»), σύμφωνα με τις προδιαγραφές που εξειδικεύονται στην ως άνω ΚΥΑ. Στο πλαίσιο του παρόντος, ο Ανάδοχος θα υλοποιήσει διεπαφή για την καταχώρηση του «παραδοτέου» έπειτα από την ολοκλήρωση της ενδοκτιριακής καλωδίωσης σε κάθε κτίριο.

Για τα μεν κτίρια στα οποία η υλοποίηση θα γίνει στο πλαίσιο της δράσης Smart Readiness, θα υλοποιηθεί αυτοματοποιημένη διεπαφή με το ΠΣ Smart Readiness στο οποίο έπειτα από την ολοκλήρωση της εγκατάστασης, ο Εγκαταστάτης υποβάλλει όλα τα απαραίτητα έγγραφα τεκμηρίωσης του φυσικού και οικονομικού αντικειμένου (πίνακας εξοπλισμού/υλικών, σχέδια as-built, φωτογραφίες, αποτελέσματα μετρήσεων κλπ). Τα κτίρια αυτά (που θα διαθέτουν σύμφωνα με τον οδηγό της δράσης Smart Readiness το «Σήμα Έξυπνης Ετοιμότητας», θα αποτυπώνονται διακριτά στο ΧΕΜΔ. Οι απαιτήσεις διασύνδεσης περιγράφονται στην ενότητα [Ι.4.2.4.2 Διασύνδεση με ΟΠΣ Smart Readiness](#_Διασύνδεση_με_ΟΠΣ)

Για τα υπόλοιπα κτίριο στα οποία η υλοποίηση θα γίνει εκτός του πλαισίου της δράσης Smart Readiness, θα υλοποιηθεί διεπαφή για την καταχώρηση του «παραδοτέου» από τον εγκαταστάτη, έπειτα από την ολοκλήρωση της ενδοκτιριακής καλωδίωσης σε κάθε κτίριο.

## Περιγραφή στοιχείων και προδιαγραφές αρχείων

Αρχείο της μορφής .pdf που θα περιλαμβάνει την Τεκμηρίωση Κατασκευής της ενδοκτιριακής καλωδίωσης ενός κτηρίου (πίνακας εξοπλισμού/υλικών, σχέδια as-built).

## Διαδικασία εισαγωγής στοιχείων στο σύστημα

Οι Εγκαταστάτες (αυθεντικοποιημένοι χρήστες) θα επιλέγουν στον χάρτη το κτίριο που επιθυμούν και θα έχουν δυνατότητα να ενημερώσουν το σύστημα ότι διαθέτει ενδοκτιριακή καλωδίωση και να επισυνάψουν το αρχείο .pdf με την Τεκμηρίωση Κατασκευής.

## Περιοχές παρέμβασης Παρόχων

Στοιχεία περιοχών παρέμβασης ανά πάροχο που τηρούνται στο ΧΕΜΔ σύμφωνα με το Α4α. Παροχή υπηρεσιών μέσω ενσύρματων τεχνολογιών σε γεωγραφική περιοχή ή σημείο κάλυψης (WiredService) της ΚΥΑ Αριθμ. οικ. 5847 ΕΞ 2023.

## Διασυνδέσεις με τρίτα συστήματα

Οι διασυνδέσεις του ΠΣ-ΧΕΜΔ με τρίτα συστήματα πρέπει να ικανοποιούν τις απαιτήσεις διαλειτουργικότητας όπως αυτές αναλύονται στην ενότητα [Ι.4.1.6](#_Διαλειτουργικότητα)

## Διασύνδεση με Ψηφιακό Μητρώο Εγκαταστατών (ΨΜΕ)

Η διασύνδεση του ΟΠΣ ΧΕΜΔ με το Ψηφιακό Μητρώο Εγκαταστατών του προγράμματος Smart Readiness είναι απαραίτητη για την αυθεντικοποίηση των Εγκαταστατών κατά την είσοδο τους στο ΟΠΣ ΧΕΜΔ και την πρόσβαση λειτουργιών διαβαθμισμένης πρόσβασης.

Η ταυτοποίηση των Εγκαταστατών θα γίνεται με χρήση των διαπιστευτηρίων του taxisnet με τη χρήση της Υπηρεσίας Αυθεντικοποίησης Χρηστών σε Πληροφοριακά Συστήματα τρίτων Φορέων (oAuth2.0) του Κέντρου Διαλειτουργικότητας του Υπουργείου Ψηφιακής Διακυβέρνησης.

Το ΧΕΜΔ θα καλεί το ΨΜΕ κάθε φορά που θα γίνεται προσπάθεια διαβαθμισμένης πρόσβασης από Εγκαταστάτες για την αυθεντικοποίηση τους προκειμένου να εισάγουν στο σύστημα φακέλους τεκμηρίωσης που έχουν υλοποιηθεί εκτός προγράμματος Smart Readiness.

Το ΧΕΜΔ αποστέλλει τα στοιχεία του εγκαταστάτη και το ΨΜΕ επιστρέφει θετική ή αρνητική απάντηση για την είσοδο στο σύστημα.

## Διασύνδεση με ΟΠΣ Smart Readiness

## Αναζήτηση Κτιρίου - Δημόσια πρόσβαση

Για την αναζήτηση κτηρίου από δημόσιους χρήστες, το ΠΣ ΧΕΜΔ θα πρέπει να υποστηρίζει τα εξής:

1. Εισαγωγή διεύθυνσης (χωρίς απαραιτήτως να είναι πλήρης)
2. Προβολή χάρτη με αποτύπωση ως πινέζα του σημείου στο οποίο καταλήγει η γεωκωδικοποίηση της διεύθυνσης
3. Προβολή περιγράμματος (area) που περιλαμβάνει όλες τις περιοχές που προκύπτουν από την ένωση των περιοχών κάλυψης όλων των παρόχων διευρυμένων κατά 1.000 μέτρα.
4. Δυνατότητα επιβεβαίωσης ακριβούς θέσης του κτηρίου από χρήστη μετακινώντας την πινέζα
5. Έλεγχο επιλεξιμότητας κτηρίου με βάση την επιλογή του χρήστη
6. Απάντηση από ΧΕΜΔ (NAI / OXI) σχετικά με την επιλεξιμότητα του κτηρίου

Η παραπάνω λειτουργικότητα θα πρέπει να είναι διαθέσιμη στο ΟΠΣ Smart Readiness μέσω User Interface (πχ iframe, redirect, κ.α.) transparent προς το χρήστη του ΟΠΣ-SR.

## Αναζήτηση Κτιρίου - Διαβαθμισμένη πρόσβαση

Για την αναζήτηση κτηρίου από αυθεντικοποιημένους χρήστες, το ΠΣ ΧΕΜΔ θα πρέπει να υποστηρίζει τα εξής:

1. Εισαγωγή διεύθυνσης (χωρίς απαραιτήτως να είναι πλήρης)
2. Προβολή χάρτη με αποτύπωση ως πινέζα του σημείου στο οποίο καταλήγει η γεωκωδικοποίηση της διεύθυνσης
3. Δυνατότητα επιβεβαίωσης ακριβούς θέσης του κτηρίου από τον εγκαταστάτη μετακινώντας την πινέζα
4. Εμφάνιση των ακόλουθων στοιχείων για μια ζώνη 50 μέτρων γύρω από τη δηλωθείσα θέση του κτιρίου:
   1. όλα τα κτίρια που έχουν δηλωθεί από όλους τους παρόχους («κουκίδες» στις θέσεις που αντιστοιχούν στις γεωγραφικές συντεταγμένες που έχουν δηλωθεί). Για τα κτίρια αυτά είναι διαθέσιμες επιπλέον οι πληροφορίες PROVIDER, COVERID και ADDRESS.
   2. το τμήμα του περιγράμματος «area» όλων των περιοχών που προκύπτουν από την ένωση των περιοχών κάλυψης όλων των παρόχων διευρυμένων κατά 1000 μέτρα.
5. Δυνατότητα επιλογής επί του χάρτη της κουκίδας ή των κουκίδων (» στην περίπτωση που το κτίριο έχει δηλωθεί ως καλυπτόμενο από περισσότερους από έναν παρόχους) που αντιστοιχούν στο κτίριο, προσδιορίζοντας έτσι το / τα COVERID(s).
6. Δυνατότητα επιβεβαίωσης ότι δεν υπάρχει δηλωμένη κουκίδα που αντιστοιχεί στο κτίριο στην περίπτωση που το κτίριο βρίσκεται εντός του περιγράμματος «area» αλλά δεν υπάρχει «κουκίδα», τοποθετώντας την πινέζα κατά το δυνατόν στο κέντρο του περιγράμματος του κτιρίου για το οποίο επιθυμεί να υποβάλει Αίτηση Επιχορήγησης. Σε αυτή την περίπτωση το ΧΕΜΔ επιστρέφει Χ Y του κτιρίου και διεύθυνση (αν υπάρχει).

Η παραπάνω λειτουργικότητα θα πρέπει να είναι διαθέσιμη στο ΟΠΣ Smart Readiness μέσω User Interface (πχ iframe, redirect, κ.α.) transparent προς το χρήστη του ΟΠΣ-SR.

## Ενημέρωση ΠΣ ΧΕΜΔ με στοιχεία κτηρίων

Το ΠΣ ΧΕΜΔ θα ενημερώνεται από το ΟΠΣ SR με στοιχεία που αφορούν σε κτήρια κάθε φορά που λαμβάνει χώρα ένα από τα ακόλουθα γεγονότα:

1. Ένα κτήριο συσχετίζεται με voucher SR
2. Η κατάσταση του αιτήματος ένταξης στο πρόγραμμα Smart Readiness για ένα κτήριο έχει αλλάξει

Τα στοιχεία που θα αποστέλλει το ΟΠΣ SR στο ΟΠΣ ΧΕΜΔ περιλαμβάνουν:

**Μοναδικός κωδικός voucher**

Ο μοναδικός κωδικός που χαρακτηρίζει το voucher σε όλο τον κύκλο ζωής του. Αποτελείται από ένα οκταψήφιο κωδικό της μορφής ΧΧ.ΧΧ.ΧΧ.ΧΧ, που μπορεί να αποτελείται από ψηφία (0 έως 9) ή κάποιο από τα ακόλουθα γράμματα: Α, Β, Ε, Η, Κ, Μ, Ν, Τ, Υ, Χ.

**Καταστάσεις αιτημάτων**

* ΥΠΟΒΛΗΘΗΚΕ ΑΙΤΗΣΗ VOUCHER: Έχει ολοκληρωθεί η υποβολή του αιτήματος από τον Εγκαταστάτη με τη μεταφόρτωση στο ΠΣ-SR του ψηφιακά βεβαιωμένου από τον Διαχειριστή αρχείου της αίτησης έκδοσης voucher
* ΑΠΟΡΡΙΦΘΗΚΕ ΑΙΤΗΣΗ VOUCHER: Η αίτηση απορρίφθηκε ύστερα από έλεγχο συστήματος
* ΕΚΔΟΘΗΚΕ VOUCHER: Έγκριση της αίτησης κατόπιν συστημικών ελέγχων και έκδοση voucher.
* ΠΡΟΓΡΑΜΜΑΤΙΣΤΗΚΕ ΕΓΚΑΤΑΣΤΑΣΗ: Όταν ο Εγκαταστάτης ενημερώσει το ΠΣ-SR με τις προγραμματιζόμενες ημερομηνίες εγκατάστασης των σωληνώσεων που συνδέουν το BEP με το σημείο αναμονής του παρόχου και ολοκλήρωσης του συνόλου των εργασιών εγκατάστασης
* ΥΠΟΒΛΗΘΗΚΕ ΔΗΛΩΣΗ ΟΛΟΚΛΗΡΩΣΗΣ: Βεβαιωμένη δήλωση ολοκλήρωσης από Διαχειριστή
* ΟΛΟΚΛΗΡΩΣΗ ΧΩΡΙΣ ΑΠΟΔΟΧΗ ΔΙΑΧΕΙΡΙΣΤΗ: Δήλωση ολοκλήρωσης από Εγκαταστάτη χωρίς βεβαίωση από Διαχειριστή
* ΑΚΥΡΩΘΗΚΕ VOUCHER: Ακύρωση ύστερα από την πάροδο 90νημερολογιακών ημερών από την έκδοση του voucher χωρίς να έχει μεταβληθεί η κατάσταση αιτήματος σε ΥΠΟΒΛΗΘΗΚΕ ΔΗΛΩΣΗ ΟΛΟΚΛΗΡΩΣΗΣ ή ΟΛΟΚΛΗΡΩΣΗ ΧΩΡΙΣ ΑΠΟΔΟΧΗ ΔΙΑΧΕΙΡΙΣΤΗ.
* ΠΡΟΣ ΕΛΕΓΧΟ ΠΑΡΟΧΟΥ: Δικαίωμα ελέγχου από παρόχους κατόπιν αιτήματος τους εντός 5 εργάσιμων ημερών από την μεταβολή της κατάστασης αιτήματος σε ΥΠΟΒΛΗΘΗΚΕ ΔΗΛΩΣΗ ΟΛΟΚΛΗΡΩΣΗΣ ή ΟΛΟΚΛΗΡΩΣΗ ΧΩΡΙΣ ΑΠΟΔΟΧΗ ΔΙΑΧΕΙΡΙΣΤΗ.
* ΔΕΝ ΕΚΔΗΛΩΘΗΚΕ ΕΝΔΙΑΦΕΡΟΝ ΓΙΑ ΕΛΕΓΧΟ ΠΑΡΟΧΟΥ: Δεν υπάρχει αίτημα από πάροχο για έλεγχο με την συμπλήρωση 5 εργάσιμων ημερών από την μεταβολή της κατάστασης αιτήματος σε ΥΠΟΒΛΗΘΗΚΕ ΔΗΛΩΣΗ ΟΛΟΚΛΗΡΩΣΗΣ ή ΟΛΟΚΛΗΡΩΣΗ ΧΩΡΙΣ ΑΠΟΔΟΧΗ ΔΙΑΧΕΙΡΙΣΤΗ
* ΕΚΚΡΕΜΟΤΗΤΕΣ ΑΠΟ ΕΛΕΓΧΟ ΠΑΡΟΧΟΥ: Προέκυψαν ευρήματα / εκκρεμότητες ύστερα από έλεγχο παρόχου
* ΧΩΡΙΣ ΕΚΚΡΕΜΟΤΗΤΕΣ ΑΠΟ ΕΛΕΓΧΟ ΠΑΡΟΧΟΥ:
  + Δεν προέκυψαν ευρήματα / εκκρεμότητες ύστερα από έλεγχο παρόχου
  + Παρήλθε διάστημα 15 εργάσιμων ημερών από την μεταβολή της κατάστασης αιτήματος σε ΠΡΟΣ ΕΛΕΓΧΟ ΠΑΡΟΧΟΥ
* ΠΡΟΣ ΕΛΕΓΧΟ ΑΝΑΘΕΤΟΥΣΑΣ ΑΡΧΗΣ: Έλεγχος Αναθέτουσας Αρχής ύστερα από την μεταβολή της κατάστασης αιτήματος σε ΧΩΡΙΣ ΕΚΚΡΕΜΟΤΗΤΕΣ ΑΠΟ ΕΛΕΓΧΟ ΠΑΡΟΧΟΥ
* ΕΚΚΡΕΜΟΤΗΤΕΣ ΑΠΟ ΕΛΕΓΧΟ ΑΝΑΘΕΤΟΥΣΑΣ ΑΡΧΗΣ: Προέκυψαν ευρήματα / εκκρεμότητες ύστερα από έλεγχο Αναθέτουσας Αρχής.
* ΕΠΑΝΥΠΟΒΛΗΘΗΚΕ ΔΗΛΩΣΗ ΟΛΟΚΛΗΡΩΣΗΣ: Εκ νέου υποβολή Δήλωσης Ολοκλήρωσης από τον Εγκαταστάτη ύστερα από αίτημα της Αναθέτουσας Αρχής για συμπλήρωση εκκρεμοτήτων και εντός 10 εργάσιμων ημερών από την μεταβολή της κατάστασης αιτήματος σε ΕΚΚΡΕΜΟΤΗΤΕΣ ΑΠΟ ΕΛΕΓΧΟ ΑΝΑΘΕΤΟΥΣΑΣ ΑΡΧΗΣ.
* SMART READY: Επιβεβαίωση ολοκλήρωσης εργασιών από Αναθέτουσα Αρχή και έγκριση πληρωμής Εγκαταστάτη

Το ΟΠΣ-SR θα αποστέλλει προς το ΠΣ ΧΕΜΔ τις ακόλουθες πληροφορίες, κάθε φορά που υπάρχει σχετική αλλαγή με τη λογική push notification:

1. Συσχέτιση κτιρίου με voucher SR
2. Ενημέρωση κατάστασης αιτήματος για συνδεδεμένα κτίρια κάθε φορά που γίνεται μεταβολή στην κατάσταση αιτήματος στο ΟΠΣ SR

## Διασύνδεση με ΣΗΛΥΑ (ΕΕΤΤ)

Υλοποίηση διεπαφής για την καταχώρηση των αρχείων που υποβάλλονται από την ΕΕΤΤ στο ΧΕΜΔ. Συγκεκριμένα, η ΕΕΤΤ υποβάλει τα στοιχεία των αδειοδοτημένων εγκαταστάσεων κεραιών και ζεύξεων σταθερής υπηρεσίας, τα οποία ορίζονται στις ενότητες Α1 και Α2 του Παραρτήματος Α της ΥΑ του ΧΕΜΔ. Τα στοιχεία αυτά αντλούνται καταρχήν από το Σύστημα Ηλεκτρονικής Υποβολής Αιτήσεων κεραιοσυστημάτων (ΣΗΛΥΑ) και τη βάση δεδομένων χορήγησης δικαιωμάτων χρήσης ραδιοσυχνοτήτων σταθερής υπηρεσίας, τα οποία τηρεί και λειτουργεί η ΕΕΤΤ. Τα στοιχεία αυτά θα καταχωρούνται στην ως άνω διεπαφή και θα τυγχάνουν αυτοματοποιημένης διαχείρισης προκειμένου να αποτυπωθούν στο ΧΕΜΔ.

## Υποσύστημα Επιχειρησιακής Ευφυίας

Η ποικιλία των δεδομένων και των διαχειριστικών συστημάτων που περιλαμβάνονται στο έργο προέρχονται από κάθετα συστήματα που ικανοποιούν την επιχειρησιακή λογική ανά αντικείμενο, δράση και ομάδα χρηστών. Στο πλαίσιο υλοποίησης του έργου έχει αναγνωριστεί η αναγκαιότητα εφαρμογής προηγμένων μεθόδων ανάλυσης δεδομένων, εντός των μητρώων και συστημάτων που θα αναπτύξει ο Ανάδοχος του έργου, όσο και με συνδυασμό πληροφοριών από διαφορετικά πληροφοριακά συστήματα, μέσω υπηρεσιών διαλειτουργικότητας.

Στο αντικείμενο του έργου περιλαμβάνεται και η προμήθεια, εγκατάσταση και παραμετροποίηση, από τον Ανάδοχο έτοιμου λογισμικού υποσυστήματος επιχειρησιακής ευφυίας, το οποίο θα προσφέρει, τα απαραίτητα reports και την ανάλυση δεδομένων για την εξαγωγή συμπερασμάτων για τις ακόλουθες περιπτώσεις:

* 1. Για την υποβοήθηση στη διεξαγωγή διασταυρωτικών ψηφιακών ελέγχων
  2. Για την ανάπτυξη των αναγκαίων ανοικτών δεδομένων που θα προκύπτουν από την επεξεργασία των δεδομένων του έργου
  3. Για την παραγωγή reports διοικητικής πληροφορίας σχετικής με το αντικείμενο του έργου.

Το προσφερόμενο σύστημα να καλύπτει κατ΄ ελάχιστο τις ακόλουθες προδιαγραφές:

* Reporting: Δημιουργία δομημένων reports και exports στα πλέον συνήθη format (HTML, PDF, XLS, TXT, CSV, RTF)
* Multidimensional analysis (OLAP): Drill- down, drill across, slice-and-dice, drill-through process
* Charts: Ανάπτυξη charts με έτοιμες βιβλιοθήκες και με ποικιλία επιλογών
* KPIs: Δημιουργία και διαχείριση KPI ιεραρχικών μοντέλων, thresholds, alarms
* Αποτύπωση δεδομένων ανάλυσης σε χάρτες

Ο υποψήφιος Ανάδοχος στην προσφορά του, να προσδιορίσει το προσφερόμενο σύστημα επιχειρησιακής ευφυΐας που προτείνει, με βάση τις ανάγκες και τις προδιαγραφές του έργου, να προσδιορίσει πως το προσφερόμενο σύστημα θα ενταχθεί στη συνολική αρχιτεκτονική του έργου, να εξηγήσει το μοντέλο συλλογής των δεδομένων προς επεξεργασίας, ως προς την αρχιτεκτονική που προτείνει και τις μεθόδους επικοινωνίας.

# Μη λειτουργικές απαιτήσεις

## Ασφάλεια

Το σύστημα πρέπει να διαθέτει τα κατάλληλα μέτρα και τεχνικές για την προστασία των δεδομένων από κινδύνους διακύβευσης της εμπιστευτικότητας, της ακεραιότητας και της διαθεσιμότητάς τους. Για τον ακριβή καθορισμό των απαιτήσεων ασφάλειας και προστασίας της ιδιωτικότητας, ο Ανάδοχος θα εκπονήσει μελέτη ασφάλειας του συστήματος στο πλαίσιο της μελέτης εφαρμογής του έργου.

## Διαθεσιμότητα

Το σύστημα θα λειτουργεί σε βάση 24x7 και συνεπώς θα πρέπει να διασφαλίζεται η συνεχής και υψηλή διαθεσιμότητά του. Ειδικότερα, το ελάχιστο ποσοστό διαθεσιμότητας του συστήματος και των υπηρεσιών του πρέπει να είναι τουλάχιστον 99.8%.

## Ευχρηστία

Το σχεδιαζόμενο σύστημα (όλων των υποσυστημάτων) θα πρέπει να διακρίνεται από υψηλό επίπεδο χρηστικότητας – ευχρηστίας στην οργάνωση και παρουσίαση των ψηφιακών υπηρεσιών που θα παρέχει.

Ο Ανάδοχος, θα πρέπει να λάβει υπόψη κατά τον σχεδιασμό, τις διαφορετικές ομάδες χρηστών κι επομένως τους διαφορετικούς τρόπους εκπλήρωσης της παρεχόμενης λειτουργικότητας χωρίς να μειώνεται η χρηστικότητα των εφαρμογών. Κρίνεται ότι ο σχεδιασμός των εφαρμογών με βασική αρχή την επίτευξη υψηλής χρηστικότητας και εργονομίας είναι κρίσιμος παράγοντας επιτυχίας για το παρόν έργο. Η λογική/ λειτουργική πληρότητα των εφαρμογών δεν αποτελεί από μόνη της ικανή συνθήκη για επιτυχή λειτουργία του συστήματος, αλλά οφείλει να συνυπάρχει με μία διεπαφή (ή διεπαφές) που επιτρέπει σε χρήστες ελάχιστα εξοικειωμένους με δικτυακές εφαρμογές να διεκπεραιώσουν τις συναλλαγές τους με ευκολία.

Ο Ανάδοχος πρέπει να τεκμηριώσει στην Προσφορά του, τη σχεδιαστική προσέγγιση καθώς και το πλάνο δοκιμασιών ευχρηστίας και σχεδιαστικών αναπροσαρμογών που θα ακολουθήσει για να διασφαλίσει το επιθυμητό επίπεδο ευχρηστίας.

Οι κυριότερες αρχές προς την κατεύθυνση της ευχρηστίας περιλαμβάνουν:

* Τα βήματα και οι ενέργειες από την πλευρά του χρήστη για κάθε επιθυμητή λειτουργία πρέπει να είναι ελαχιστοποιημένα και ανάλογα με το προφίλ του.
* *Μοναδική σύνδεση (Single Sign-on):* Η σύνδεση στο ΟΠΣ-ΑΔΕ θα γίνεται μέσω μιας κεντρικής σελίδας πρόσβασης, όπου ο χρήστης θα εισάγει το όνομα και τον κωδικό πρόσβασης ή θα δημιουργεί ένα νέο λογαριασμό σε περίπτωση νέου χρήστη. Με την πιστοποίηση της ταυτότητας του χρήστη θα επιτρέπεται πλέον η πρόσβαση στο σύνολο των εφαρμογών (single sign-on) χωρίς να απαιτείται η πιστοποίηση του χρήστη για κάθε εφαρμογή χωριστά.
* *Συμβατότητα:* Οι web-εφαρμογές που θα υλοποιηθούν θα πρέπει να είναι προσβάσιμες με τρεις (3) τουλάχιστον, από τους πιο διαδεδομένους φυλλομετρητές (web browsers), καθώς και μέσω διαφόρων τερματικών συσκευών, συμπεριλαμβανομένων και των φορητών (tablets, smartphones), επομένως η διεπαφή με το χρήστη θα πρέπει να δημιουργηθεί έτσι ώστε να ανταποκρίνεται σε οποιοδήποτε μέγεθος ή τύπο / Λειτουργικό Σύστημα συσκευής (responsive design techniques).
* *Συνέπεια*: Οι εφαρμογές θα πρέπει να έχουν ομοιόμορφη εμφάνιση (κατά το δυνατόν) και να τηρείται συνέπεια στη χρήση των λεκτικών και των συμβόλων. Αντίστοιχη συνέπεια πρέπει να επιδεικνύουν οι οποιεσδήποτε γραφικές απεικονίσεις και οι τοποθετήσεις αντικειμένων. Στο επίπεδο των εφαρμογών και διαδραστικών λειτουργιών, παρόμοιες λεκτικές και λειτουργικές απεικονίσεις πρέπει να αντιστοιχούν σε ανάλογα αποτελέσματα.
* *Αξιοπιστία*: Ο χρήστης πρέπει να έχει σαφείς διαβεβαιώσεις δια μέσου της εμφάνισης και συμπεριφοράς του συστήματος ότι:
  1. οι συναλλαγές του διεκπεραιώνονται με ασφάλεια,
  2. οι πληροφορίες που εισάγει στο σύστημα είναι σωστές και επαρκείς (ελαχιστοποίηση λαθών χρήστη μέσω ολοκληρωμένου πρωτοβάθμιου ελέγχου),
  3. οι πληροφορίες που λαμβάνει από το σύστημα είναι ακριβείς και επικαιροποιημένες,
  4. η συμπεριφορά του συστήματος είναι προβλέψιμη,
  5. τα όρια των συναλλαγών του με το σύστημα πρέπει να είναι σαφώς διακριτά π.χ. ο χρήστης δεν πρέπει να έχει καμία αμφιβολία για το εάν η συναλλαγή του έχει ολοκληρωθεί ή χρειάζεται να προβεί σε περαιτέρω ενέργειες. Αυτό επιτυγχάνεται με υψηλά επίπεδα πληροφόρησης (on-line και off-line).
* *Προσανατολισμός:* Σε κάθε σημείο της περιήγησής του στην εσωτερική ή εξωτερική δικτυακή Πύλη ή στις web εφαρμογές, ο χρήστης πρέπει να έχει στη διάθεσή του εμφανή σημάδια που υποδεικνύουν πού βρίσκεται (θεματική ενότητα ή εφαρμογή, κατηγορία, λειτουργία, κλπ), πού μπορεί να πάει και τι μπορεί/ τι πρέπει να κάνει.
* *Ελαχιστοποίηση λαθών:* Θα πρέπει να αποφεύγονται, στο μέτρο του δυνατού, τα πεδία ελεύθερου κειμένου εφόσον η ίδια λειτουργία μπορεί να γίνει με χρήση checkboxes, radio buttons, drop-down lists κλπ.
* *Υποστήριξη Χρηστών:* Το σύστημα θα πρέπει να περιλαμβάνει λειτουργίες υποστήριξης και βοήθειας στους χρήστες οι οποίες να παρέχουν κατάλληλες πληροφορίες όποτε και όταν απαιτούνται. Κατ’ ελάχιστο θα πρέπει να παρέχεται:
  1. Παροχή βοήθειας βάσει περιεχομένου (Context Sensitive On-Line Help), έτσι ώστε να παρέχεται πρόσβαση στην κατάλληλη πληροφορία ανάλογα με τις λειτουργίες και το ρόλο του εκάστοτε χρήστη.
  2. Παροχή βοήθειας με tutorials και user guides όπου κριθεί απαραίτητο από τη Φάση Ανάλυσης Απαιτήσεων.
  3. Πρόσβαση στα αρχεία βοήθειας με περισσότερους του ενός τρόπους, όπως: δια μέσου πινάκων περιεχομένου (με αντίστοιχους συνδέσμους), με άμεση υποβολή ερωτήσεων με τη μορφή λέξεων κλειδιών, δια μέσου αλφαβητικού ευρετηρίου λέξεων ή και συνδέσμων σχετικών θεμάτων κλπ.
  4. Όλο το περιβάλλον χρήστη (user interface, on-line help, μηνύματα, κλπ.) και τα αναλυτικά εγχειρίδια χρήσης θα πρέπει να είναι γραμμένα στην ελληνική γλώσσα.
  5. Το σύστημα θα πρέπει να προσφέρει όμοιο περιβάλλον σε όλα τα υποσυστήματα του, όπως: Λίστες λειτουργιών (Menu), Εργαλειοθήκες (Toolbar), συντομεύσεις λειτουργιών (keyboard shortcuts).
* *Διαφάνεια:* Ο χρήστης θα πρέπει να ¨συναλλάσσεται¨ με το Σύστημα χωρίς να αντιλαμβάνεται τεχνικές λεπτομέρειες ή εσωτερικές διεργασίες διεκπεραίωσης των συναλλαγών.
* *Πελατοκεντρική Αντίληψη:* Οι παρεχόμενες πληροφορίες και λειτουργίες πρέπει να είναι προσανατολισμένες στις ανάγκες του χρήστη και όχι στην εσωτερική οργάνωση του Φορέα (εξωστρεφής αρχιτεκτονική πληροφοριών).
* *Έλεγχος Χρηστικότητας:* Οι εφαρμογές θα πρέπει να περάσουν έλεγχο χρηστικότητας (usability test) κατά την διάρκεια της Πιλοτικής Λειτουργίας και τα αποτελέσματα να χρησιμοποιηθούν για την βελτίωση της χρηστικότητας των εφαρμογών.

Ο υποψήφιος Ανάδοχος θα πρέπει στην προσφορά του να περιγράψει αναλυτικά τη μεθοδολογία που θα ακολουθήσει για το σχεδιασμό και την ανάπτυξη Υποσυστημάτων και εφαρμογών, τεκμηριώνοντας έτσι τη συστηματική του προσέγγιση για διασφάλιση των παραπάνω γενικών σχεδιαστικών αρχών ως προς το τελικό προϊόν. Οι συγκεκριμένες απαιτήσεις θα πρέπει να πιστοποιηθούν κατά τις φάσεις παράδοσης/αποδοχής των Υποσυστημάτων του Έργου μέσω της διενέργειας των απαραίτητων ελέγχων/δοκιμών αποδοχής (acceptance tests).

## Προσβασιμότητα

Το Υποσύστημα Διαδικτυακής Πύλης και οι εφαρμογές αυτού, που θα αναπτυχθούν στα πλαίσια του έργου θα πρέπει να υιοθετούν την αρχή του «Σχεδιάζοντας για Όλους» εντάσσοντας προϋποθέσεις και όρους προσβασιμότητας σε ΤΠΕ για άτομα με αναπηρία βασιζόμενες σε διεθνώς αναγνωρισμένους κανόνες, τις οδηγίες προσβασιμότητας W3C.

Προκειμένου να διασφαλίζεται η πρόσβαση των ατόμων με αναπηρία στο σύνολο των προσφερόμενων ηλεκτρονικών υπηρεσιών και το ηλεκτρονικό περιεχόμενο της διαδικτυακής πύλης και των εφαρμογών της, η κατασκευή της πύλης και οι διαδικτυακές υπηρεσίες της, θα πρέπει να συμμορφώνονται πλήρως με τις ελέγξιμες Οδηγίες για την Προσβασιμότητα του Περιεχομένου του Ιστού έκδοση 2.0 σε επίπεδο τουλάχιστον «ΑA» (WCAG 2.0 level AA).

Στις υπόλοιπες περιπτώσεις εφαρμογών που δεν εμπίπτουν στην κατηγορία διαδικτυακών υπηρεσιών της Πύλης, είναι απαραίτητη η αναλυτική τεκμηρίωση από τον Ανάδοχο της εξασφάλισης της προσβασιμότητας βάσει διεθνών προτύπων και οδηγιών προσβασιμότητας και ευχρηστίας εφαρμογών πληροφορικής.

Οι εφαρμογές θα περάσουν έλεγχο προσβασιμότητας από αυτόματο ελεγκτή (accessibility evaluation tools) με ευθύνη του Αναδόχου. Τα αποτελέσματα του ελέγχου θα χρησιμοποιηθούν για την βελτίωση της προσβασιμότητας των εφαρμογών.

Σημειώνεται ότι η συμμόρφωση με τις παραπάνω τεχνικές προδιαγραφές ανά περίπτωση θα πρέπει να ελεγχθεί με συστηματικό τρόπο με ευθύνη του Αναδόχου, ο οποίος υποχρεούται να παραδώσει σχετικό παραδοτέο στο οποίο να αναφέρονται επακριβώς οι πρόνοιες που ακολουθήθηκαν για την τήρηση των προδιαγραφών προσβασιμότητας και ευχρηστίας και τα αποτελέσματα των ελέγχων.

## Πνευματικά Δικαιώματα

Όλο το υλικό που παράγεται, συγκεντρώνεται ή καταρτίζεται από τον Ανάδοχο, στο πλαίσιο του παρόντος έργου (π.χ. πηγαίος κώδικας, διαγράμματα, σχέδια, προδιαγραφές, βάσεις δεδομένων, κ.λπ.), εκτός των έτοιμων προϊόντων που θα προτείνει ο Ανάδοχος και θα αναφέρονται σαφώς και επί ποινή αποκλεισμού στην προσφορά του (εμπορικό όνομα, έκδοση, κατασκευάστρια εταιρεία), θα αποτελεί περιουσιακό στοιχείο της Αναθέτουσας Αρχής, το οποίο έχει το δικαίωμα να το επαναχρησιμοποιήσει ελεύθερα, όχι όμως για εμπορική εκμετάλλευση. Τα σχετικά πνευματικά και συγγενικά δικαιώματα ρητώς εκχωρούνται στην Αναθέτουσα Αρχή χωρίς την καταβολή πρόσθετης αμοιβής πέραν της προβλεπόμενης στη σχετική σύμβαση. Όλο το υλικό που παράγεται θα παραδίδεται στην Αναθέτουσα Αρχή από τον Ανάδοχο κατά τη διάρκεια υλοποίησης του έργου, σύμφωνα με το συμβατικό χρονοδιάγραμμά του, αλλά και κατά την καθ’ οιονδήποτε τρόπο λήξη ή λύση της σύμβασης. Η μεταβίβαση των πάσης φύσης δικαιωμάτων επί του υλικού επέρχεται με την καταβολή της αντίστοιχης αμοιβής. Εξαιρείται το Ελεύθερο Λογισμικό και Λογισμικό Ανοιχτού Κώδικα (ΕΛ/ΛΑΚ) για το οποίο θα πρέπει να τηρούνται οι άδειες χρήσης σύμφωνα με τη διεθνή νομοθεσία.

Σε περίπτωση άσκησης αγωγής ή ένδικου μέσου κατά της Αναθέτουσας Αρχής από τρίτο για οποιοδήποτε θέμα σχετικά με τα πνευματικά δικαιώματα των παραδοτέων του έργου ή των δημιουργημάτων που χρησιμοποιήθηκαν από τον Ανάδοχο για την παραγωγή των παραδοτέων του, η Αναθέτουσα Αρχή οφείλει να ειδοποιήσει αμέσως και γραπτά με όλες τις απαραίτητες πληροφορίες τον Ανάδοχο, ο οποίος υποχρεούται να αμυνθεί, δικαστικά και εξωδικαστικά, για λογαριασμό της Αναθέτουσας Αρχής, έναντι του τρίτου.

# Υπηρεσίες Έργου

## Εκπόνηση Μελέτης Διαλειτουργικότητας

Ο Ανάδοχος υποχρεούται να εκπονήσει Μελέτη Διαλειτουργικότητας και Διασύνδεσης του Συστήματος με Τρίτα Συστήματα. Στο πλαίσιο εκπόνησης της εν λόγω μελέτης, ο Ανάδοχος θα πρέπει να προβεί στα παρακάτω:

* διερεύνηση των απαιτήσεων διεπαφής με το σύνολο των τρίτων συστημάτων που απαιτείται διασύνδεση (ενδεικτικά το “ΟΠΣ για τη διαχείριση αιτημάτων ένταξης στο Πρόγραμμα «Smart Readiness»”, το ΠΣ του έργου “Σχεδιασμός – υλοποίηση και Λειτουργία Ηλεκτρονικής Πλατφόρμας διαχείρισης Εγκαταστατών” καθώς και το “Σύστημα Ηλεκτρονικής Υποβολής Αιτήσεων Κατασκευών Κεραιών” της ΕΕΤΤ).
* λεπτομερής προσδιορισμός των προδιαγραφών Διαλειτουργικότητας, τόσο επιχειρησιακά, όσο και τεχνολογικά. Ο Ανάδοχος θα πρέπει να προσδιορίσει σαφώς, κατ’ ελάχιστο, τα εξής στοιχεία:
  + τους αποδέκτες των υπηρεσιών και το εύρος των στοιχείων που θα λαμβάνουν
  + τον τρόπο χρήσης και τη συχνότητα εξυπηρέτησης των αποδεκτών
  + το επιχειρησιακό σχήμα διεπαφής
  + τον τρόπο για την εξουσιοδοτημένη πρόσβαση στις πληροφορίες και στα δεδομένα
  + τον τρόπο για την αναζήτηση των πληροφοριών και των δεδομένων
  + την τεχνολογία αποστολής/ λήψης των πληροφοριών (τεχνολογία webservices, πρωτόκολλα επικοινωνιών, μορφή μεταδεδομένων, κλπ.)
  + τη μορφή των πληροφοριών (πρότυπα δόμησης της πληροφορίας/ δεδομένων και της μετα-πληροφορίας/ δεδομένων).

## Υπηρεσίες Πιλοτικής και Δοκιμαστικής Λειτουργίας

Οι Υπηρεσίες Πιλοτικής Λειτουργίας αναφέρονται στο στάδιο της προετοιμασίας και θέσης σε λειτουργία του συστήματος και θα πρέπει να πραγματοποιηθούν:

• για το προκαθορισμένο χρονικό διάστημα,

• καλύπτοντας το σύνολο των λειτουργιών του συστήματος,

• χρησιμοποιώντας αντιπροσωπευτική πληροφορία για τον ενδελεχή έλεγχο του συστήματος. Η δοκιμαστική λειτουργία της πιλοτικής εγκατάστασης θα έχει στόχο:

• την έγκαιρη & έγκυρη διαπίστωση (τυχόν) αποκλίσεων / δυσλειτουργιών τεχνικής ή επιχειρησιακής φύσεως σε συνθήκες πραγματικής λειτουργίας,

• την ιεραρχική αποτύπωση & αποκατάσταση των (όποιων) αποκλίσεων θα γίνει σε επίπεδο Πιλοτικής λειτουργίας

Επιπλέον, ο Ανάδοχος έχει τις παρακάτω υποχρεώσεις:

• Επίλυση προβλημάτων,

• Διόρθωση / Διαχείριση λαθών,

• Υποστήριξη διαχειριστών (administrators) από απόσταση αλλά και με φυσική παρουσία στελεχών του Αναδόχου (συλλογή παρατηρήσεων από τους διαχειριστές (administrators), υποστήριξη στο χειρισμό και λειτουργία των υπολογιστών, εφαρμογών, κλπ.),

• Επικαιροποίηση (update) τεκμηρίωσης.

• Παροχή υπηρεσιών τεχνικής υποστήριξης on-site ή από απόσταση μέσω εξουσιοδοτημένης πρόσβασης, κατά το διάστημα της περιόδου εκπαίδευσης και πιλοτικής και δοκιμαστικής παραγωγικής λειτουργίας προκειμένου να μεταφέρει την απαραίτητη τεχνογνωσία χρήσης του συστήματος στα στελέχη του φορέα. Σε περίπτωση ισχύος ειδικών μέτρων λόγω πανδημίας η υποστήριξη θα παρέχεται από απόσταση με τη χρήση συστήματος conference στο οποίο τα στελέχη του Αναδόχου που θα διατεθούν για το σκοπό αυτό, θα είναι συνδεδεμένα σε όλη τη διάρκεια της εργασίας τους και θα έχουν μικρόφωνο και κάμερα.

Για την επίτευξη αυτής της υποχρέωσης, ο Ανάδοχος οφείλει, , να εφαρμόσει μεθοδολογία ελέγχου και να τεκμηριώσει τα αποτελέσματά του. Η μεθοδολογία που θα χρησιμοποιήσει ο Ανάδοχος πρέπει να περιλαμβάνει κατ’ ελάχιστον:

• τον προγραμματισμό του ελέγχου

• την υλοποίηση του ελέγχου

• την τεκμηρίωση των αποτελεσμάτων του ελέγχου.

Οι έλεγχοι που θα διεξαχθούν κατά τη φάση της πιλοτικής λειτουργίας είναι αυτοί που θα έχουν συμπεριληφθεί στη μελέτη εφαρμογής και θα έχουν συμφωνηθεί πριν την έναρξη των δοκιμών.

Οι υπηρεσίες πιλοτικής και δοκιμαστικής λειτουργίας θα παρέχονται στο τέλος κάθε φάσης του έργου για την οποία θα προβλέπεται έναρξη παραγωγικού λειτουργίας διακριτά για τα σύστημα και υποσυστήματα που θα τεθούν σε παραγωγική λειτουργία με την ολοκλήρωση της Φάσης. Συνεπώς η πιλοτική λειτουργία θα επαναληφθεί τρεις φορές κατά τη διάρκεια του έργου.

Οι έλεγχοι που θα διεξαχθούν κατά τη φάση πιλοτικής λειτουργίας είναι αυτοί που θα έχουν συμπεριληφθεί στη μελέτη εφαρμογής και θα έχουν συμφωνηθεί πριν την έναρξη των δοκιμών.

## Υπηρεσίες Ολοκλήρωσης Συστημάτων

Η κρισιμότητα των υπηρεσιών ολοκλήρωσης των συστημάτων (κατανάλωση υπηρεσιών από εξωτερικά συστήματα, εσωτερικές υπηρεσίες, διάθεση APIs σε εξωτερικά συστήματα, χρήση υπηρεσιών του GOV.GR ή της ΓΓΠΣΔΔ) είναι προφανής από τις απαιτήσεις της διακήρυξης. Στο κεφάλαιο της διαλειτουργικότητας [Ι.3.1.6](#I_3_1_6), περιγράφονται οι βασικές απαιτήσεις σε ποιο τεχνικό επίπεδο.

Ο ανάδοχος στο πλαίσιο των υπηρεσιών ολοκλήρωσης, θα πρέπει να παρέχει κατ’ ελάχιστο :

* Την ένταξη όλων των APIs και υπηρεσιών διαλειτουργικότητας σε API Gateway που θα προσφέρει.
* Την παραμετροποίηση του API Gateway σε ότι αφορά την πρόσβαση εξωτερικών συστημάτων στις υπηρεσίες που παρέχει το ΟΠΣ-SR
* Την επικοινωνία και οργάνωση της παραγωγικής λειτουργίας σε συνεργασία με το Κέντρο Διαλειτουργικότητας της ΓΓΠΣΔΔ, καθώς και τις όποιες τροποποιήσεις απαιτηθούν.
* Την εφαρμογή κανόνων ασφαλείας και quota σε επίπεδο API Gateway κατόπιν της σχετικής μελέτης των αναγκών.
* Την λειτουργία του API Gateway με τρόπο που να υποστηρίζει ενδεικτικά
  + Διαμοιρασμό φόρτου και ελαστικότητα πόρων
  + Την χρήση SSL Offloading
  + Την καταγραφή των προσβάσεων τρίτων εξωτερικών συστημάτων και τον περιορισμό τους σε επίπεδο IP ή host
  + Την εκτέλεση δοκιμών σε συνεργασία με τους administrators τρίτων εξωτερικών συστημάτων ή του ΚΕΔ.
  + Την παραγωγή των ENDPOINT URI’s κατά φορέα και την κατηγοριοποίηση της χρήσης των APIs ανά φορέα.
  + Την προσθήκη κανόνων ασφαλείας στην πρόσβαση των APIs όπως την εφαρμογή http basic authentication ή την προσθήκη tokens εξουσιοδότησης.
* Την εφαρμογή μηχανισμού Monitoring και alerting όλων των ENDPOINTS με έλεγχο σε διαστήματα μικρότερα των 5 λεπτών.
* Την παραμετροποίηση του μηχανισμού alerting με Email ή άλλο μέσο (π.χ. SMS) σε περιπτώσεις που διαπιστωθεί πρόβλημα σε κάποιο ENDPOINT (εσωτερικό ή εξωτερικό τρίτου παρόχου)
* Την παροχή API Catalogue και τις απαραίτητες ρυθμίσεις για την καταλογοποίηση.
* Την καταγραφή των αιτημάτων (request / responses) διαλειτουργικότητας καθώς και των πληροφοριών που μεταφέρουν σε βάση δεδομένων.

Στο πλαίσιο των υπηρεσιών διαλειτουργικότητας, ο ανάδοχος για όλη την διάρκεια της σύμβασης, θα πρέπει να είναι σε συνεννόηση με τους παρόχους υπηρεσιών ή καταναλωτές υπηρεσιών του ΟΠΣ-SR, για την ενημέρωση και την εκτέλεση δοκιμών σε περιπτώσεις αναβαθμίσεων τρίτων συστημάτων, ή αναβαθμίσεων των υπηρεσιών του ΟΠΣ-SR.

## Υπηρεσίες Εγγύησης

Η συνολική Περίοδος Εγγύησης Καλής Λειτουργίας, ορίζεται από την Οριστική Παραλαβή του έργου μέχρι και τις 31/12/2025.

Οι υπηρεσίες της Περιόδου Εγγύησης Καλής Λειτουργίας αφορούν στο σύνολο του Έργου, παρέχονται σε περιβάλλον **Εγγυημένου Επιπέδου Υπηρεσιών** (βλ. παρ. Τήρηση Εγγυημένου Επιπέδου Υπηρεσιών – Ρήτρες) και είναι αυτές που περιγράφονται στην παρούσα ενότητα..

Οι υπηρεσίες εγγύησης του Λογισμικού διακρίνονται σε Υπηρεσίες Προληπτικής και Επανορθωτικής Συντήρησης. Η προληπτική συντήρηση των εφαρμογών περιλαμβάνει την υπηρεσία για τον έλεγχο της κατάστασης των εφαρμογών, τη διαδικασία τεκμηρίωσης της ορθότητας της λειτουργίας, τον εποπτικό έλεγχο αξιόπιστης λειτουργίας των εφαρμογών. Η προληπτική συντήρηση, αναπτύσσεται δύο φορές σε όλη τη διάρκεια ισχύος της εγγύησης, ανά έτος, και παράγονται αντίστοιχες αναφορές ελέγχου.

Η προληπτική συντήρηση ορίζεται ως το σύνολο των ενεργειών που αποσκοπούν επίσης στην πρόληψη προβλημάτων και στην εξασφάλιση της λειτουργίας των εφαρμογών, εκπληρώνοντας τον λόγο για τον οποίο αναπτύχθηκαν.

Στο πλαίσιο των υπηρεσιών προληπτικής συντήρησης ο Ανάδοχος θα καταγράφει τυχόν αποκλίσεις μεταξύ των τρεχουσών εκδόσεων λογισμικού συστήματος και των εγκατεστημένων στο παραγωγικό περιβάλλον. Θα μελετά την αναγκαιότητα και την εφικτότητα αναβάθμισης των υποδομών λογισμικού συστήματος (λειτουργικά συστήματα, βάσεις δεδομένων, application servers, κλπ) και θα προτείνει στην αναθέτουσα αρχή τις απαραίτητες ελεγμένες από τον ίδιο προσαρμογές αναβαθμίσεις του λογισμικού συστήματος. Τις αναβαθμίσεις αυτές θα υλοποιεί ο Ανάδοχος μετά την έγκριση από την αναθέτουσα αρχή, σύμφωνα με το χρονοδιάγραμμα αναβάθμισης λογισμικού συστήματος που θα συμπεριλαμβάνει στην ανωτέρω μελέτη, την οποία θα υποβάλλει, στο πλαίσιο της προληπτικής συντήρησης.

Η επανορθωτική συντήρηση των εφαρμογών περιλαμβάνει τις αναγκαίες υπηρεσίες για την αποκατάσταση δυσλειτουργίας ή απρόβλεπτης τεχνικής συμπεριφοράς της εφαρμογής.

|  |  |  |  |  |  |  |
| --- | --- | --- | --- | --- | --- | --- |
| **ΑΝΤΙΚΕΙΜΕΝΟ / ΠΕΡΙΕΧΟΜΕΝΟ ΠΕΡΙΟΔΟΥ:**  **ΣΥΝΤΗΡΗΣΗ ΕΤΟΙΜΟΥ ΛΟΓΙΣΜΙΚΟΥ ή ΑΛΛΟΥ ΛΟΓΙΣΜΙΚΟΥ εφόσον έχει παραδοθεί στο πλαίσιο της παρούσας**   1. Διασφάλιση καλής λειτουργίας έτοιμου λογισμικού. 2. Εντοπισμός αιτιών βλαβών/ δυσλειτουργιών και αποκατάσταση. Κατόπιν τεκμηριωμένης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ. Τήρηση Εγγυημένου Επιπέδου Υπηρεσιών – Ρήτρες) εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ. Τήρηση Εγγυημένου Επιπέδου Υπηρεσιών – Ρήτρες), επιβάλλονται οι προβλεπόμενες ρήτρες. 3. Βελτιστοποιήσεις στη δομή της βάσης, έτσι ώστε να εξασφαλίζεται η βέλτιστη απόδοση του συστήματος. 4. Παράδοση – εγκατάσταση τυχόν βελτιωτικών εκδόσεων λογισμικού, μετά από έγκριση της ΕΠΕ. 5. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις βελτιωτικές εκδόσεις. 6. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων λογισμικού. 7. Χρήση του Συστήματος Διαχείρισης Αιτημάτων Έργων (Ticket Management System) της Αναθέτουσας Αρχής από τον Ανάδοχο.   **ΣΥΝΤΗΡΗΣΗ ΕΦΑΡΜΟΓΗΣ/ΩΝ**   1. Διασφάλιση καλής λειτουργίας εφαρμογής/ών. 2. Αποκατάσταση ανωμαλιών λειτουργίας (bugs) της/ων εφαρμογής/ών. Κατόπιν έγγραφης ειδοποίησης από τον Φορέα Λειτουργίας, ο Ανάδοχος είναι υποχρεωμένος να επιλύει τα προβλήματα εντός χρονικού διαστήματος από την αναγγελία (βλ. παρ.Τήρηση Εγγυημένου Επιπέδου Υπηρεσιών – Ρήτρες) εφόσον αυτά δεν έχουν προκύψει από κακόβουλες ή άστοχες παρεμβάσεις τρίτων. Αν η πλήρης και οριστική επίλυση του προβλήματος δεν είναι εφικτή εντός του συγκεκριμένου χρονικού ορίου όπως προβλέπεται στην παρ.Τήρηση Εγγυημένου Επιπέδου Υπηρεσιών – Ρήτρες) επιβάλλονται οι προβλεπόμενες ρήτρες. 3. Εντοπισμός αιτιών βλαβών/ δυσλειτουργιών και αποκατάσταση. 4. Παράδοση – εγκατάσταση τυχόν νέων εκδόσεων των εφαρμογών, μετά από έγκριση της ΕΠΕ. 5. Σε περίπτωση που η εγκατάσταση βελτιωτικής έκδοσης των έτοιμων πακέτων λογισμικού, μετά από έγκριση της ΕΠΕ, συνεπάγεται την ανάγκη επεμβάσεων στις εφαρμογές, ο Ανάδοχος είναι υποχρεωμένος να πραγματοποιήσει τις επεμβάσεις αυτές χωρίς πρόσθετη επιβάρυνση του Φορέα Λειτουργίας. 6. Σε περίπτωση που η παράδοση και εγκατάσταση νέων εκδόσεων των εφαρμογών, απαιτεί την εγκατάσταση νέων εκδόσεων έτοιμου λογισμικού, τότε ο Ανάδοχος είναι υποχρεωμένος να τις πραγματοποιήσει χωρίς πρόσθετη επιβάρυνση του Φορέα Λειτουργίας. Στη περίπτωση αυτή η προμήθεια των νέων εκδόσεων έτοιμου λογισμικού δεν αποτελεί υποχρέωση του Αναδόχου. 7. Εξασφάλιση ορθής λειτουργίας όλων των customizations, διεπαφών με άλλα συστήματα, κ.λπ., με τις νεότερες εκδόσεις. 8. Παράδοση αντιτύπων όλων των μεταβολών ή των επανεκδόσεων ή τροποποιήσεων των εγχειριδίων εφαρμογής/ών. 9. Χρήση του Συστήματος Διαχείρισης Αιτημάτων Έργων (Ticket Management System) της Αναθέτουσας Αρχής από τον Ανάδοχο.   **ΥΠΗΡΕΣΙΕΣ/ΤΕΧΝΙΚΗ ΥΠΟΣΤΗΡΙΞΗ**   1. Υπηρεσίες απομακρυσμένης Τεχνικής Υποστήριξης 2. On site υποστήριξη. Όταν τα αναφερόμενα προβλήματα δεν μπορούν να επιλυθούν απευθείας και οριστικά από το πρώτο επίπεδο παρέμβασης, πρέπει να προωθούνται σε ειδικούς οι οποίοι θα δίνουν την απαιτούμενη λύση επιτόπου. 3. Αντιμετώπιση λαθών και σφαλμάτων στη λειτουργία του συστήματος. 4. Προσαρμογή της βάσης που θα αναπτυχθεί στο πλαίσιο του παρόντος Έργου σε νέες απαιτήσεις που προκύπτουν από πιθανές τροποποιήσεις στην οργάνωση και τις λειτουργίες του Φορέα Λειτουργίας και σχετίζονται με το φυσικό αντικείμενο του παρόντος Έργου. 5. Αναβάθμιση του συστήματος σε νέες εκδόσεις του λειτουργικού συστήματος ή του συστήματος διαχείρισης βάσεων δεδομένων στα οποία βασίζεται το σύστημα. 6. Ενημέρωση των χειριστών του για τυχόν αλλαγές στη λειτουργικότητα του συστήματος.   Για τις ανωτέρω Υπηρεσίες 1, 2 και 3 θα πρέπει να παραδοθούν τα αντίστοιχα Παραδοτέα όπως αυτά περιγράφονται στο Αντικείμενο του Έργου της παρούσας.  Οι ΑΜ που θα διατεθούν κατά τη διάρκεια της περιόδου συντήρησης για τις εργασίες που περιγράφονται στο σημείο 1. ανωτέρω, δεν θα υπερβαίνουν κατ΄ έτος το 5% των ανθρωπομηνών που θα προσφερθούν από τον Ανάδοχο για την ανάπτυξη / παραμετροποίηση των εφαρμογών.  **ΑΝΑΜΕΝΟΜΕΝΑ ΠΑΡΑΔΟΤΕΑ / ΑΠΟΤΕΛΕΣΜΑΤΑ ΠΕΡΙΟΔΟΥ:**   |  |  | | --- | --- | | **Περίοδος Εγγύησης Καλής Λειτουργίας** – Παραδοτέα (ελάχιστα): | | | Τίτλος Παραδοτέου | Περιγραφή Παραδοτέου | | 1. Υπηρεσίες υποστήριξης και αποκατάστασης βλαβών | Τεύχος αποτύπωσης υπηρεσιών που θα περιλαμβάνει:   * Αναλυτικό Πρόγραμμα ενεργειών προληπτικής συντήρησης, που υποβάλλεται με την έναρξη της σχετικής περιόδου * Αναλυτική Καταγραφή Πεπραγμένων Συντήρησης (Τακτικών – Έκτακτων Ενεργειών) * Τεκμηρίωση πρόσθετων προσαρμογών και παραμετροποιήσεων σε έτοιμο λογισμικό και εφαρμογών * Παράδοση αντιτύπων όλων των μεταβολών ή επανεκδόσεων ή τροποποιήσεων των εγχειριδίων του έτοιμου λογισμικού και εφαρμογής/ών * Τεκμηρίωση εγκαταστάσεων νέων εκδόσεων έτοιμου λογισμικού και εφαρμογής/ών * Έκθεση αξιολόγησης Περιόδου | |

## Τήρηση Εγγυημένου Επιπέδου Υπηρεσιών – Ρήτρες

Τόσο κατά τη διάρκεια υλοποίησης του έργου και συγκεκριμένα κατά την περίοδο παραγωγικής λειτουργίας κάθε επιμέρους έκδοσης του συστήματος ΟΠΣ-SR όσο και κατά την περίοδο της Εγγύησης και Συντήρησης, ο Ανάδοχος είναι υποχρεωμένος να διαθέσει και εγκαταστήσει όλες τις Νέες εκδόσεις του συνόλου των έτοιμων προϊόντων λογισμικού που θα προσφέρει, αναφέροντας αυτές διακριτά στην οικονομική του προσφορά, εφόσον οι αντίστοιχοι κατασκευαστές διαθέτουν ειδικούς κωδικούς διάθεσής των νέων εκδόσεων. Ο Ανάδοχος είναι ομοίως υποχρεωμένος να προβεί και σε όποιες τροποποιήσεις, παρεμβάσεις ή αναβαθμίσεις των εφαρμογών που έχει προσφέρει, προκειμένου να συνεργάζονται αρμονικά με τις νέες εκδόσεις των έτοιμων λογισμικών που θα εγκαταστήσει.

Τονίζεται ότι οι όροι που αναφέρονται στην παρούσα παράγραφο ισχύουν για την Περίοδο Παραγωγικής Λειτουργίας κάθε επιμέρους έκδοσης του συστήματος ΟΠΣ-SR, καθώς και για τις περιόδους Εγγύησης και Συντήρησης.

**Ορισμοί:**

* Μέγιστος Χρόνος Μη Λειτουργίας, ανά Επίπεδο Σοβαρότητας Προβλήματος και ανά μήνα ορίζεται ο συνολικός χρόνος (αθροιστικά) κατά τον οποίον εφαρμογές του συστήματος βρίσκονται εκτός λειτουργίας.
* Ως Κανονικές Ώρες Κάλυψης (ΚΩΚ) ορίζεται το διάστημα μεταξύ 08:00 και 17:00 κάθε εργάσιμης ημέρας.
* Ως Επιπλέον Ώρες Κάλυψης (ΕΩΚ) ορίζονται τα διαστήματα μεταξύ 00:00 και 08:00, 17:00 και 24:00 και οι επίσημες αργίες.
* Ως Τεχνική Ομάδα Υποστήριξης (ΤΟΥ) ορίζεται η ομάδα του Αναδόχου που θα αναλάβει τη λειτουργία, συντήρηση και επίλυση των προβλημάτων του συστήματος, όταν αυτό τεθεί σε παραγωγική λειτουργία.
* Ως Χρόνος Απάντησης ορίζεται το διάστημα από την αναγγελία του προβλήματος μέχρι την απόκριση του από την ΤΟΥ.
* Ως Χρόνος Αποκατάστασης ορίζεται το διάστημα από την απόκριση στην αναγγελία του προβλήματος μέχρι την επαναφορά σε κανονική λειτουργία.
* Ως Μέσος Χρόνος Επισκευής ορίζεται ο χρόνος που απαιτείται για την επισκευή ενός είδους βλάβης από τη στιγμή που εντοπίζεται μια συγκεκριμένη βλάβη. Οι Μέσοι Χρόνοι Επισκευής που αναφέρονται στην προσφορά του Αναδόχου θεωρούνται δεσμευτικοί.

**Τα Επίπεδα Σοβαρότητας Προβλήματος ορίζονται ως κάτωθι:**

* Επείγουσα: Απαιτείται άμεση επέμβαση. Αφορά προβλήματα που παρουσιάζονται και δεν επιτρέπουν την λειτουργία μέρους ή/και του συνόλου του συστήματος και θα καθοριστούν από την Αναθέτουσα Αρχή σε συνεργασία με τον Ανάδοχο.
* Υψηλή: Απαιτείται ταχεία επέμβαση. Αφορά προβλήματα που παρουσιάζονται σε κρίσιμες υπηρεσίες λειτουργίας του συστήματος, χρονικά ευαίσθητες που θα καθοριστούν από την Αναθέτουσα Αρχή σε συνεργασία με τον Ανάδοχο.
* Μέτρια: Απαιτείται επέμβαση. Αφορά προβλήματα που παρουσιάζονται σε μη κρίσιμες υπηρεσίες λειτουργίας του συστήματος, όχι χρονικά ευαίσθητες που θα καθοριστούν από την Αναθέτουσα Αρχή σε συνεργασία με τον Ανάδοχο.
* Χαμηλή: Δίχως σημαντικό αντίκτυπο. Αφορά προβλήματα που παρουσιάζονται σε μεμονωμένες υπηρεσίες λειτουργίας του συστήματος, δίχως αντίκτυπο στην ομαλή και αδιάλειπτη λειτουργία του.

Ο καθορισμός τους θα γίνει σε γενικό επίπεδο στην προσφορά του Αναδόχου, θα οριστικοποιηθούν από τον Ανάδοχο και θα εγκριθούν από την Αναθέτουσα Αρχή πριν την έναρξη της Πιλοτικής Λειτουργίας.

Σχετικά με το Χρόνο Απάντησης εντός Κανονικών Ωρών Κάλυψης, το 80% των αιτημάτων, θα πρέπει να απαντώνται το αργότερο σε δύο (2) ώρες, ενώ το 100% των κλήσεων θα πρέπει να απαντώνται το αργότερο σε τέσσερις (4) ώρες από τη χρονική στιγμή της πρώτης γνωστοποίησης. Μετά την πάροδο των παραπάνω χρόνων απάντησης οι επιπλέον χρόνοι προσμετρούνται στους χρόνους αποκατάστασης.

Ανεξαρτήτως των χρόνων επίλυσης των προβλημάτων, ο Μέγιστος Χρόνος Μη Λειτουργίας, σε ώρες αθροιστικά για όλα τα προβλήματα που παρουσιάστηκαν ανά μήνα, ορίζεται ανάλογα με το Επίπεδο Σοβαρότητας Προβλήματος ως εξής:

* **Επείγουσα:** Είκοσι τέσσερις (24) ώρες
* **Υψηλή:** Σαράντα οκτώ (48) ώρες
* **Μέτρια:** Εβδομήντα δύο (72) ώρες
* **Χαμηλή:** Ενενήντα έξι (96) ώρες

Διευκρινίζεται ότι ο Μέγιστος Χρόνος Μη Λειτουργίας ορίζεται με βάση τη συνολική χρονική διάρκεια όλων των προβλημάτων που εμφανίστηκαν μηνιαίως και επομένως συμπεριλαμβάνει τους χρόνους αποκατάστασης των προβλημάτων και αρχίζει να μετρά από τη στιγμή που δηλώνεται το σχετικό πρόβλημα.

Επιτρέπεται η διενέργεια προγραμματισμένων διακοπών του Πληροφοριακού Συστήματος, τόσο κατά την υλοποίηση του Έργου, όσο και κατά τη διάρκεια των υπηρεσιών εγγύησης, σύμφωνα με τις παρακάτω συνθήκες:

* Κάθε προγραμματισμένη διακοπή της υπηρεσίας από τον Ανάδοχο θα ανακοινώνεται τουλάχιστον επτά (7) ημερολογιακές ημέρες νωρίτερα και θα πρέπει να τεκμηριώνεται κατάλληλα.
* Κάθε προγραμματισμένη διακοπή της υπηρεσίας θα πραγματοποιείται μόνο εφόσον ρητά συμφωνηθεί μεταξύ των δύο μερών.
* Η μέγιστη διάρκεια μίας προγραμματισμένης διακοπής υπηρεσιών θα συμφωνείται ρητά μεταξύ των δύο μερών.
* Κάθε προγραμματισμένη διακοπή θα πραγματοποιείται μόνο εκτός ΚΩΚ (όπως αυτές ορίζονται προηγουμένως).
* Η χρονική περίοδος απώλειας της υπηρεσίας που οφείλεται σε προγραμματισμένη διακοπή δεν θα υπολογίζεται στη μέτρηση του μέγιστου χρόνου μη λειτουργίας.

Σε περιπτώσεις όπου η διάρκεια της προγραμματισμένης διακοπής υπηρεσίας υπερβεί την προσυμφωνημένη χρονική διάρκεια, και γι’ αυτό ευθύνεται αποκλειστικά ο Ανάδοχος, τότε η επιπλέον χρονική διάρκεια απώλειας της υπηρεσίας θεωρείται ως βλάβη.

**Μη διαθεσιμότητα – Ρήτρες:**

Ο Ανάδοχος είναι υποχρεωμένος να καταβάλλει ρήτρες στις περιπτώσεις που η απόδοση των παρεχόμενων υπηρεσιών υστερεί του επιπέδου εξυπηρέτησης που έχει προκαθοριστεί.

Η ρήτρα αποτελεί ποσοστό (%) του μηνιαίου τιμήματος του Συμβολαίου Συντήρησης (χωρίς ΦΠΑ) και υπολογίζεται ως το άθροισμα, για όλα τα Επίπεδα Σοβαρότητας Προβλήματος, των γινομένων της υπέρβασης του Μέγιστου Χρόνου Μη Λειτουργίας σε ώρες (πέρα των επιτρεπτών χρόνων) επί τους αντίστοιχους συντελεστές:

* Επείγουσα: συντελεστής δύο και μισό (2,5)
* Υψηλή: συντελεστής δύο (2)
* Μέτρια: συντελεστής ένα και μισό (1,5)
* Χαμηλή: συντελεστής ένα (1)

Σε περίπτωση υπέρβασης του **μηνιαίου Μέγιστου Χρόνου Μη Λειτουργίας**, επιβάλλεται στον Ανάδοχο ρήτρα ίση με το μεγαλύτερο εκ των δύο ακόλουθων τιμών:

* **0,05%** επί του συμβατικού τιμήματος της μονάδας/τμήματος που είναι εκτός λειτουργίας
* **0,2%** επί του τρέχοντος ετήσιου κόστους συντήρησης του συνόλου του συστήματος.

**για κάθε επιπλέον ώρα βλάβης** **(μη διαθεσιμότητας)/δυσλειτουργίας**, εφόσον αυτή είναι εντός ΚΩΚ, ή το ήμισυ του ως άνω υπολογιζόμενου ποσού, εφόσον η ώρα είναι εκτός ΚΩΚ.

*Διευκρινίζεται ότι:*

1. *Ένα σύστημα / υποσύστημα / υπηρεσία θεωρείται ολικά μη διαθέσιμο/η εάν είναι μη διαθέσιμο έστω και ένα μικρό μέρος της λειτουργικότητας που παρέχει.*
2. *Η μη διαθεσιμότητα μιας μονάδας επιφέρει τη μη διαθεσιμότητα όλων των μονάδων του Συστήματος (λογισμικό συστημάτων και εφαρμογών) που εξαρτώνται λειτουργικά από αυτήν, και συνυπολογίζεται στον προσδιορισμό της ρήτρας.*

**Επιπρόσθετες ρήτρες**

* Αν μια μονάδα (λογισμικού/εφαρμογής) είναι μη διαθέσιμη (σε βλάβη ή δυσλειτουργία) για χρονική περίοδο άνω των 72 ωρών (είτε εντός ΚΩΚ είτε εκτός) αθροιστικά στο διάστημα ενός μήνα, πέραν των ως άνω αναφερόμενων ρητρών:
* επιβάλλεται στον Ανάδοχο ρήτρα ίση με **0,02%** επί του συμβατικού τιμήματος της μονάδας/τμήματος που είναι εκτός λειτουργίας, κατά τη διάρκεια της περιόδου εγγύησης
* δεν καταβάλλεται (για τον τρέχοντα μήνα) τίμημα συντήρησης για την μονάδα αυτή κατά τη διάρκεια της περιόδου συντήρησης (εφόσον υπογραφεί Σύμβαση Συντήρησης).

Οι ρήτρες της παρούσας παραγράφου δεν ισχύουν στην περίπτωση που εξοπλισμός ή λογισμικό του Κυβερνητικού Υπολογιστικού Νέφους G-Cloud (Government Cloud) ή/και του ΣΥΖΕΥΞΙΣ προκαλέσει αποδεδειγμένα δυσλειτουργία (τεκμαιρόμενη από τα εργαλεία και τις αναφορές διαθεσιμότητας των σχετικών πόρων / υπηρεσιών του G-Cloud) σε παραδοτέο του Έργου.

Σε ό,τι αφορά στην παρακολούθηση της τήρησης των όρων του Συμβολαίου, ο Ανάδοχος θα πρέπει να διαθέσει κατάλληλο πληροφοριακό σύστημα. Το σύστημα αυτό θα πρέπει κατ’ ελάχιστο να καταγράφει την καθημερινή λειτουργία της Τεχνικής Ομάδας Υποστήριξης, δηλαδή τις ληφθείσες αιτήσεις υποστήριξης, τους αντίστοιχους χρόνους απόκρισης, τους χρόνους αποκατάστασης των βλαβών, το προσωπικό που απασχολήθηκε σε κάθε κλήση, τον τρόπο επίλυσης. Επίσης θα πρέπει να είναι ικανό να εξάγει ημερήσια και μηνιαία στατιστικά στοιχεία και ο Ανάδοχος θα πρέπει να εκδίδει μηνιαία αναφορά του συστήματος, στο οποίο θα αποτυπώνεται η μηνιαία κατάσταση με τα στοιχεία χρήσης, καθώς και με τις εργασίες συντήρησης που πραγματοποιήθηκαν.

## Προγραμματισμένες Διακοπές Υπηρεσίας

Επιτρέπεται η διενέργεια προγραμματισμένων διακοπών της Υπηρεσίας (Planned Outages), τόσο κατά την υλοποίηση του Έργου, όσο και κατά τη διάρκεια της ΠΕΣ, σύμφωνα με τις παρακάτω συνθήκες:

* Κάθε προγραμματισμένη διακοπή της υπηρεσίας από τον Ανάδοχο θα ανακοινώνεται τουλάχιστον **15 ημερολογιακές ημέρες** νωρίτερα στο Φορέα, και θα πρέπει να τεκμηριώνεται κατάλληλα.
* Κάθε προγραμματισμένη διακοπή της υπηρεσίας θα πραγματοποιείται μόνο εφόσον ρητά συμφωνηθεί μεταξύ των δύο μερών.
* Η μέγιστη διάρκεια μίας προγραμματισμένης διακοπής υπηρεσιών θα συμφωνείται ρητά μεταξύ των δύο μερών.
* Θα πραγματοποιείται μόνο **σε ώρες ΕΩΚ** (όπως αυτές ορίζονται στην προηγούμενη ενότητα).
* Η χρονική περίοδος απώλειας της υπηρεσίας που οφείλεται σε προγραμματισμένη διακοπή **δε** θα υπολογίζεται στη μέτρηση των Ποιοτικών Κριτηρίων.

Σε περιπτώσεις όπου, η διάρκεια της προγραμματισμένης διακοπής υπηρεσίας υπερβεί την προσυμφωνημένη χρονική διάρκεια, και γι’ αυτό ευθύνεται αποκλειστικά ο Ανάδοχος, τότε η επιπλέον χρονική διάρκεια απώλειας της υπηρεσίας θεωρείται ως βλάβη.

## Παροχή βελτιώσεων και προσαρμογών

Καθ’ όλη τη διάρκεια του Προγράμματος, ο Ανάδοχος υποχρεούται να παρέχει βελτιώσεις και περαιτέρω προσαρμογές / αναπτύξεις που αναμένεται να προκύψουν. Πιο συγκεκριμένα, ο Ανάδοχος θα παρέχει τις ακόλουθες υπηρεσίες

1. **Υλοποίηση μικρών βελτιώσεων** – Αφορούν στη μεταβολή ή/και στην ανάπτυξη τμήματος των εφαρμογών που αφορά αλλαγές μικρής κλίμακας στο λογισμικό και τη λειτουργικότητα που έχει υλοποιήσει ο Ανάδοχος για το Έργο. Αφορά τροποποιητικές παρεμβάσεις στις εφαρμογές κατά τη φάση της παραγωγικής λειτουργίας (δηλαδή μετά την παράδοση και εγκατάστασή τους) με στόχο την προσαρμογή τους και τη διατήρησή τους σε λειτουργία σε ένα μεταβαλλόμενο περιβάλλον, περιλαμβανομένων και της εγκατάστασης νέων εκδόσεων έτοιμου λογισμικού. Ενδεικτικά και όχι αποκλειστικά, περιλαμβάνονται:
   1. Σχεδιασμός και ανάπτυξη τμημάτων διεπαφών λογισμικού που αφορούν μικρές αλλαγές στις εφαρμογές.
   2. Μικρές αλλαγές στον κώδικα, στη δομή της γνωσιακής βάσης δεδομένων, των ροών εργασίας και των προτύπων καθώς και στην τεκμηρίωση.
   3. Ενέργειες για την εξασφάλιση της καλής λειτουργίας του λογισμικού εφαρμογών και των υπηρεσιών μετά από ελεγχόμενες παρεμβάσεις βελτίωσης μικρής κλίμακας τμημάτων του συστήματος ή της υποδομής που έχουν σαν αποτέλεσμα την εμφάνιση προβλημάτων ολοκλήρωσης (integration) ή σφαλμάτων.
   4. Μικρής κλίμακας βελτιώσεις του Περιβάλλοντος Χρήσης (User Interface) του Λογισμικού Εφαρμογών, των ροών και των προτύπων, η οποία αναφέρεται σε υλοποίηση νέων τρόπων χρήσης των διαθεσίμων λειτουργιών του Λογισμικού Εφαρμογών, καθώς και νέων λειτουργιών παρουσίασης των διαθεσίμων δεδομένων (πχ. νέες εκτυπώσεις).
2. **Υλοποίηση Αλλαγών** – Αφορούν στην μεταβολή της λειτουργικότητας των εφαρμογών και του λογισμικού που έχει υλοποιήσει ο Ανάδοχος για το Έργο, την υλοποίηση νέας λειτουργικότητας και σημαντικών αλλαγών στη δομή των δεδομένων των εφαρμογών. Οι βελτιώσεις θα επιφέρουν αλλαγές και περιλαμβάνουν ανασχεδιασμό και ανάπτυξη τμήματος των εφαρμογών / υποσυστημάτων του, σχεδιασμό και ανάπτυξη διεπαφών λογισμικού, καθώς και γενικευμένες αλλαγές στον κώδικα, στη δομή της γνωσιακής βάσης δεδομένων και στην τεκμηρίωση, ώστε το λογισμικό των εφαρμογών να προσαρμόζεται σε νέες λειτουργικές απαιτήσεις. Ενδεικτικά και όχι αποκλειστικά, περιλαμβάνονται:
   1. Σημαντικές Βελτιώσεις της γνωσιακής βάσης, του περιβάλλοντος χρήσης ή άλλων τμημάτων του λογισμικού εφαρμογών, η οποία αναφέρεται σε υλοποίηση νέων τρόπων χρήσης των διαθέσιμων δεδομένων ή πρόσβασης στις διαθέσιμες λειτουργίες του Λογισμικού Εφαρμογών, καθώς και νέων λειτουργιών παρουσίασης των διαθεσίμων δεδομένων (ενδεικτικά, νέες εκτυπώσεις).
   2. Προσαρμογή του λογισμικού σε μεταβολές της επιχειρησιακής λογικής (ενδεικτικά, μεταβολές στις πολιτικές της Αρχής για τη διαχείριση έργων, την κυβερνοασφάλεια κτλ.).
   3. Τροποποιήσεις ή/και νέα λειτουργικότητα του λογισμικού με στόχο τη βελτίωση της απόδοσης, της συντηρησιμότητάς τους ή της χρηστικότητάς τους (αλλαγές που απαιτούν οι χειριστές)

Για το σύνολο του Προγράμματος, οι υπηρεσίες υλοποίησης βελτιώσεων και αλλαγών των εφαρμογών που θα μπορεί να απαιτήσει η Αναθέτουσα Αρχή από τον Ανάδοχο δεν θα μπορούν να ξεπερνούν τους είκοσι (20) ανθρωπομήνες. Ο υποψήφιος ανάδοχος μπορεί να προσφέρει μεγαλύτερο αριθμό ανθρωπομηνών, ο οποίος θα αξιολογηθεί θετικά. Σε περίπτωση που σε κάποιο έτος δεν δαπανηθεί το σύνολο των υπηρεσιών, το υπόλοιπο μεταφέρεται στο επόμενο έτος.

# Χρονοδιάγραμμα και φάσεις έργου

Ο συνολικός χρόνος ολοκλήρωσης του έργου είναι **τριάντα** **(30) μήνες ή μέχρι τις 31/12/2025**. Η έναρξη του έργου ορίζεται αμέσως μετά την υπογραφή της σύμβασης μεταξύ του Αναδόχου και του φορέα Ανάθεσης, ενώ η λήξη του με την ολοκλήρωση της τελευταίας φάσης του έργου.

Η υλοποίηση των απαιτήσεων και τεχνικών προδιαγραφών του έργου, ομαδοποιείται σε δύο (2) Φάσεις, τα αποτελέσματα κάθε μίας εκ των οποίων τεκμηριώνονται σε ένα Παραδοτέο (Π) ή ομάδα παραδοτέων. Ο Ανάδοχος θα πρέπει να εκπληρώσει όλες τις υποχρεώσεις και υπηρεσίες στα πλαίσια υλοποίησης του έργου, όπως αυτές ορίζονται από τη Σύμβαση.

Μια εκ των λειτουργικών καινοτομιών του έργου είναι ότι προβλέπει ανάπτυξη με μοντέλο Agile, το οποίο σε αντίθεση με το παραδοσιακό μοντέλο waterfall, στο σχεδιασμό και υλοποίηση έργων πληροφορικής, εξασφαλίζει ταχύτερα, την έναρξη παραγωγικής λειτουργίας και την σταδιακή ενσωμάτωση νέων λειτουργιών που ολοκληρώνουν το σύστημα σε φάσεις.

Εκτός της αρχικής φάσης μελέτης εφαρμογής που είναι απαραίτητη για τον καθορισμό του Project Plan και το definition of the product, της επόμενης φάσης (Φάση2) ο Ανάδοχος θα εκτελεί διαδοχικά:

1. Σχεδιασμό του παραδοτέου της Φάσης ως επέκταση της μελέτης εφαρμογής
2. Υλοποίηση του παραδοτέου της Φάσης
3. Έλεγχο καλής λειτουργίας του παραδοτέου της Φάσης
4. Πιλοτική λειτουργία του παραδοτέου της Φάσης
5. Έναρξη παραγωγικής λειτουργίας του παραδοτέου της Φάσης

Εντός των χρονικών ορίων κάθε φάσης ο υποψήφιος ανάδοχος να παρουσιάσει αναλυτικά το προτεινόμενο από τον ίδιο χρονοδιάγραμμα, για την κατά την εκτίμηση του, βέλτιστη ανάπτυξη του έργου.

Ο υποψήφιος Ανάδοχος να περιγράψει ανά φάση, εντός των στόχων και των ορίων κάθε φάσης, τα προτεινόμενα παραδοτέα, με βάση τα οποία ολοκληρώνεται η σταδιακή παράδοση του συνόλου του έργου και των λειτουργιών του, κατά την κατανόηση του υποψηφίου Αναδόχου.

## Χρονοδιάγραμμα

Στον παρακάτω πίνακα δίνεται, ενδεικτικό χρονοδιάγραμμα των Φάσεων του Έργου:

|  |  |  |  |  |  |  |  |
| --- | --- | --- | --- | --- | --- | --- | --- |
| **Φάση** | **Περιγραφή Φάσης** | **1** | **2** | **3** | **4** | **5** | **31/12/2025** |
| Α | Μελέτη Διαλειτουργικότητας |  |  |  |  |  |  |
| Β | Εγκατάσταση Υποδομής1η έκδοση συστήματος, έναρξη παραγωγικής λειτουργίας |  |  |  |  |  |  |  |  |
| Γ | Περίοδος Εγγύησης Καλής Λειτουργίας |  |  |  |  |  |  |

## Φάσεις υλοποίησης έργου

### Φάση Α: Μελέτη Διαλειτουργικότητας

| **Μήνας Έναρξης** | **0** | **Μήνας Λήξης** | **1ος** |
| --- | --- | --- | --- |
| **Στόχοι Φάσης:**   * Στόχος 1: Κατανόηση της υφιστάμενης κατάστασης * Στόχος 2: Αποτύπωση αναγκών και τεχνολογίας διαλειτουργικότητας, διαστασιολόγηση υποδομών * Στόχος 3: Αποτύπωση των ειδικών απαιτήσεων απορρήτου του νέου πληροφοριακού συστήματος, έτσι ώστε να συμμορφώνεται με τον Γενικό Κανονισμό για τα Προσωπικά δεδομένα (GDPR), privacy by design και privacy by default | | | |
| **Περιγραφή Φάσης** (με ανάλυση σε δραστηριότητες):  Η **Φάση Α** αφορά στην εκπόνηση της Μελέτης Διαλειτουργικότητας που θα τεκμηριώνει τις οριστικές προδιαγραφές και την οριστική μεθοδολογία υλοποίησης των διεπαφών με τρίτα συστήματα σύμφωνα με τις ελάχιστες τεχνικές απαιτήσεις του Έργου και σύμφωνα με την τεχνική προσφορά του Αναδόχου, τόσο σε επίπεδο αρχιτεκτονικής όσο και σε επίπεδο λειτουργίας. Ειδικότερα, οι δραστηριότητες που πρέπει να πραγματοποιηθούν για την εκπόνηση της Μελέτης Διαλειτουργικότητας είναι:   * διερεύνηση των απαιτήσεων διεπαφής με το σύνολο των τρίτων συστημάτων που απαιτείται διασύνδεση (ενδεικτικά το “ΟΠΣ για τη διαχείριση αιτημάτων ένταξης στο Πρόγραμμα «Smart Readiness»”, το ΠΣ του έργου “Σχεδιασμός – υλοποίηση και Λειτουργία Ηλεκτρονικής Πλατφόρμας διαχείρισης Εγκαταστατών” καθώς και το “Σύστημα Ηλεκτρονικής Υποβολής Αιτήσεων Κατασκευών Κεραιών” της ΕΕΤΤ). * λεπτομερής προσδιορισμός των προδιαγραφών Διαλειτουργικότητας, τόσο επιχειρησιακά, όσο και τεχνολογικά. Ο Ανάδοχος θα πρέπει να προσδιορίσει σαφώς, κατ’ ελάχιστο, τα εξής στοιχεία:   + τους αποδέκτες των υπηρεσιών και το εύρος των στοιχείων που θα λαμβάνουν   + τον τρόπο χρήσης και τη συχνότητα εξυπηρέτησης των αποδεκτών   + το επιχειρησιακό σχήμα διεπαφής   + τον τρόπο για την εξουσιοδοτημένη πρόσβαση στις πληροφορίες και στα δεδομένα   + τον τρόπο για την αναζήτηση των πληροφοριών και των δεδομένων   + την τεχνολογία αποστολής/ λήψης των πληροφοριών (τεχνολογία webservices, πρωτόκολλα επικοινωνιών, μορφή μεταδεδομένων, κλπ.) * τη μορφή των πληροφοριών (πρότυπα δόμησης της πληροφορίας/ δεδομένων και της μετα-πληροφορίας/ δεδομένων). | | | |
| **Παραδοτέα**   * Π.1. Μελέτη Διαλειτουργικότητας. Περιλαμβάνει:   + Αποτύπωση του λειτουργικού και τεχνικού σχεδιασμού (μοντέλο/διακυβέρνηση δεδομένων, τεχνολογία, τεχνικές ασφάλειες κτλ.) των διεπαφών των λογισμικών με συστήματα τρίτων φορέων. Με τη χρήση εξειδικευμένης σημειολογίας περιγράφεται από επιχειρησιακή σκοπιά η διαλειτουργικότητα με κάθε ένα από τα τρίτα συστήματα. | | | |

### Φάση Β: 1η έκδοση συστήματος, έναρξη παραγωγικής λειτουργίας

|  |  |  |  |
| --- | --- | --- | --- |
| **Μήνας Έναρξης** | **2ος** | **Μήνας Λήξης** | **5ος** |
| **Στόχοι Φάσης:**   * Στόχος 1: Έναρξη παραγωγικής λειτουργίας | | | |
| **Περιγραφή Φάσης** (με ανάλυση σε δραστηριότητες):  Η Φάση Β΄ Περιλαμβάνει την έναρξη παραγωγικής λειτουργίας της αναβαθμισμένης έκδοσης του συστήματος | | | |
| **Παραδοτέα**  **Π2 – ΟΠΣ-ΧΕΜΔ σε παραγωγική λειτουργία**  **Ι.5 ΥΠΗΡΕΣΙΕΣ ΈΡΓΟΥ**  Ι.6.3 ΥΠΗΡΕΣΙΕΣ ΟΛΟΚΛΗΡΩΣΗΣ ΣΥΣΤΗΜΑΤΩΝ  I.6.2 ΥΠΗΡΕΣΙΕΣ ΠΙΛΟΤΙΚΗΣ ΚΑΙ ΔΟΚΙΜΑΣΤΙΚΗΣ ΛΕΙΤΟΥΡΓΙΑΣ | | | |

### Φάση Γ: Περίοδος Εγγύησης Καλής Λειτουργίας

|  |  |  |  |
| --- | --- | --- | --- |
| **Μήνας Έναρξης** | **6ος** | **Μήνας Λήξης** | **31/12/2025** |
| **Στόχοι Φάσης:**   * Στόχος 1: Παροχή υπηρεσιών προληπτικής και επανορθωτικής συντήρησης * Στόχος 2: Παροχή υπηρεσιών τεχνικής υποστήριξης | | | |
| **Περιγραφή Φάσης** (με ανάλυση σε δραστηριότητες):  Η Φάση Γ΄ Περιλαμβάνει την περίοδο Εγγύησης Καλής Λειτουργίας του συστήματος | | | |
| **Παραδοτέα**  **Π1 – Υπηρεσίες υποστήριξης και αποκατάστασης βλαβών**  **Ι.6 ΥΠΗΡΕΣΙΕΣ ΈΡΓΟΥ**  Ι.6.4 ΥΠΗΡΕΣΙΕΣ ΕΓΓΥΗΣΗΣ | | | |

# Μεθοδολογία διοίκησης και υλοποίησης έργου

## Σχήμα διοίκησης και υλοποίησης του αντικειμένου του Έργου

Ο υποψήφιος ανάδοχος υποχρεούται να υποβάλλει στην προσφορά του ολοκληρωμένη πρόταση για το σχήμα διοίκησης, την οργάνωση για την υλοποίηση του έργου και το προσωπικό που θα διαθέσει (ομάδα έργου), με αναλυτική αναφορά του αντικειμένου και του χρόνου απασχόλησής τους στο έργο.

Τυχόν αλλαγή του προσωπικού θα τελεί υπό την έγκριση της αρμόδιας Επιτροπής Παρακολούθησης και Παραλαβής του έργου.

Η Αναθέτουσα Αρχή θα έχει την κύρια ευθύνη επίβλεψης και ελέγχου της πορείας ανάπτυξης και υλοποίησης του Έργου, ενώ την κύρια ευθύνη υλοποίησης του Έργου θα την έχει ο Ανάδοχος.

## Μεθοδολογία Διοίκησης του έργου

Ο Ανάδοχος υποχρεούται να εφαρμόσει μεθοδολογία για την οργάνωση και διοίκηση του έργου, η οποία αποτελείται από τις μεθόδους και τεχνικές, τα εργαλεία, τις πρότυπες φόρμες/ υποδείγματα για την παρακολούθηση του έργου, καθώς και τα παραδοτέα διοίκησής του. Κατά την εκτέλεση του έργου θα πρέπει να εφαρμοστούν υποχρεωτικά διαδικασίες και διεργασίες που προβλέπονται ανά φάση του έργου κατά το πρότυπο PMI ή κατά το πρότυπο PM2. Ο Ανάδοχος στην προσφορά του πρέπει να παρουσιάσει αναλυτικά τις διαδικασίες και τη μεθοδολογία υλοποίησης έργου που θα προτείνει.

Ο υποψήφιος Ανάδοχος θα πρέπει να παρουσιάσει στην προσφορά του το σχήμα διοίκησης και υλοποίησης του έργου. Επιπλέον, ο Ανάδοχος θα πρέπει να περιγράψει τα σχέδια για την εσωτερική επικοινωνία του έργου, τη διασφάλιση ποιότητας των υπηρεσιών του, τη διαχείριση κινδύνων κλπ..

Ο υποψήφιος Ανάδοχος είναι υποχρεωμένος να συμπεριλάβει στην προσφορά του μεθοδολογία διοίκησης και διαχείρισης του Έργου στην οποία θα περιγράφει κατ’ ελάχιστον τον τρόπο με τον οποίον θα διαχειρίζεται:

* Την παρακολούθηση προόδου του φυσικού αντικειμένου
* Την τήρηση των χρονοδιαγραμμάτων
* Τις αποκλίσεις και τα θέματα που προκύπτουν κατά την υλοποίηση
* Τη συμμόρφωση με τις προδιαγραφές παροχής των υπηρεσιών
* Την οργάνωση και το συντονισμό των στελεχών, των ομάδων εργασίας μεταξύ τους αλλά και με την Αναθέτουσα Αρχή
* Τους κινδύνους και τις προτάσεις αντιμετώπισής τους
* Τις διαδικασίες διασφάλισης ποιότητας των παρεχομένων υπηρεσιών και των παραδοτέων
* Τις διαδικασίες εκτίμησης της ποιότητας του παραγόμενου αποτελέσματος και των τυχόν διορθωτικών δράσεων προσαρμογής και βελτίωσης
* Τα αιτήματα αλλαγών επί του τρόπου παροχής των απαιτούμενων υπηρεσιών
* Την οργάνωση και παράδοση των σχετικών παραδοτέων
* Την τακτική ενημέρωση της Αναθέτουσας Αρχής και λοιπών εμπλεκομένων

Κρίσιμο στοιχείο της μεθοδολογίας διαχείρισης του έργου είναι η μεθοδολογία Διαχείρισης Αλλαγών. Η μεθοδολογία αυτή θα πρέπει να περιλαμβάνει την τυποποίηση της συνολικής διαδικασίας υποβολής, διαχείρισης και εφαρμογής ενός αιτήματος αλλαγής και συγκεκριμένα:

* Τη δημιουργία κανόνων για κατηγοριοποίηση, αξιολόγηση και ιεράρχηση των αλλαγών με βάση συμφωνημένα κριτήρια[[25]](#footnote-26).
* Τη δημιουργία τυποποιημένης φόρμας αίτησης αλλαγής – Request For Change (RFC)[[26]](#footnote-27).
* Την αξιολόγηση του αιτήματος αλλαγής από τον Υπεύθυνο του Έργου.
* Τον προσδιορισμό των απαιτούμενων ενεργειών ανάλυσης, υλοποίησης και ενσωμάτωσης της αλλαγής και την εκτίμηση της αντίστοιχης ανθρωποπροσπάθειας και της επιλογής αν η ζητούμενη αλλαγή εμπίπτει ή όχι στο αντικείμενο του έργου.
* Τον προγραμματισμό της ενσωμάτωσης της αλλαγής στο Σύστημα.
* Τον έλεγχο και πιστοποίηση της ορθής ενσωμάτωσης σύμφωνα και με τις αρχικές απαιτήσεις.

Για την εφαρμογή του μεθοδολογίας θα χρησιμοποιούνται:

* Τυποποιημένες φόρμες αίτησης αλλαγής
* Μοντέλο διαστασιολόγησης και ιεράρχησης σε μορφή excel, στο οποίο αποτυπώνονται η ιεράρχηση αιτημάτων με τρία κριτήρια: προτεραιότητα, πολυπλοκότητα και η επίδραση της αλλαγής στο Σύστημα

## Επικοινωνία Αναδόχου – Φορέα Ανάθεσης – Φορέα λειτουργίας – Κυρίου του έργου και εμπλεκομένων φορέων

Η επικοινωνία μεταξύ των εμπλεκομένων είναι βασικός παράγοντας επιτυχίας για το έργο. Πρέπει να υπάρξει ειδική μέριμνα για τη διενέργεια συχνών συναντήσεων, στα πλαίσια της μεθοδολογίας υλοποίησης. Οι συναντήσεις θα είναι καλά ορισμένες, με γνώμονα τη βέλτιστη αξιοποίηση του χρόνου των συμμετεχόντων.

Στο οργανωτικό σχήμα που θα προτείνει ο υποψήφιος ανάδοχος στην προσφορά του θα πρέπει να προβλεφθεί η συνεργασία με τις εμπλεκόμενες οντότητες της Αναθέτουσας Αρχής και τα συλλογικά όργανα που εμπλέκονται στη διακυβέρνηση του έργου (βλ. ενότητα [Ι.1.1.4](#I_1_1_4)), οι οποίες θα έχουν επικοινωνία με την ομάδα έργου του αναδόχου μέσω του Υπεύθυνου Έργου έτσι ώστε να μπορούν να ελέγχουν τη συνολική εξέλιξη του έργου, βάσει του συμφωνηθέντος χρονοδιαγράμματος, αλλά και των απαιτήσεων της σύμβασης.

Ο Υπεύθυνος του Έργου θα ηγείται της Ομάδας Έργου του Αναδόχου και θα την εκπροσωπεί, διαθέτοντας τις γνώσεις, την εμπειρία και το κύρος του για να καθοδηγεί και να συντονίζει το σύνολο των προσφερόμενων υπηρεσιών από τον ανάδοχο.

Στο πλαίσιο υλοποίησης του έργου και κατά τη Φάση Α – Μελέτη Εφαρμογής θα ενταχθεί στο παραδοτέο Σχέδιο Διαχείρισης της Ποιότητας του Έργου (ΣΔΠΕ) το Σχέδιο Επικοινωνίας με την Αναθέτουσα Αρχή.

Σκοπός του Σχεδίου Επικοινωνίας του Αναδόχου με την Αναθέτουσα Αρχή είναι η διαμόρφωση ενός ευέλικτου αλλά ταυτόχρονα σταθερού Συστήματος Επικοινωνίας, ώστε να διασφαλίζεται η αποτελεσματική, με διαφανή τρόπο και με βάση ένα πλαίσιο κοινών αποδεκτών κανόνων ενημέρωση όλων των εμπλεκόμενων μερών σχετικά με την υλοποίηση του έργου του Προσφέροντος.

Το Σχέδιο Επικοινωνίας θα αποτυπώνει, μέσω διαδικασιών και εντύπων, τη ροή πληροφοριών, μεταξύ:

* του Αναδόχου και της Αναθέτουσας Αρχής.
* της Αναθέτουσας Αρχής και λοιπών εμπλεκομένων στο Έργο.
* του Αναδόχου και λοιπών εμπλεκομένων στο Έργο.

Συγκεκριμένα, το Σχέδιο Επικοινωνίας θα πρέπει να περιλαμβάνει τα ακόλουθα:

* προσδιορισμό των απαιτούμενων επικοινωνιών (ποιοι, ποιες πληροφορίες και με ποια συχνότητα)
* αποτύπωση των διαδικασιών με τις οποίες θα εκτελούνται οι ενέργειες επικοινωνίας
* προγραμματισμό των ενεργειών και των μεθόδων επικοινωνίας και ενημέρωσης (μέσω τηλεφώνου, συναντήσεων/ συνεδριάσεων, πληροφοριακού συστήματος, με ανταλλαγή εγγράφων)
* διαδικασία τήρησης πρακτικών των συναντήσεων και συσκέψεων.

Κατά το Σχεδιασμό της Επικοινωνίας θα πρέπει να απαντηθούν τα εξής ερωτήματα:

* Ποιος χρειάζεται πληροφορίες και ποιες είναι οι πληροφορίες αυτές;
* Πότε χρειάζεται τις πληροφορίες;
* Ποιος είναι αρμόδιος να παρέχει τις πληροφορίες;
* Πώς θα πρέπει να παρέχονται οι πληροφορίες;

Συνεπώς, θα πρέπει να:

* προσδιοριστούν τα ενδιαφερόμενα μέρη. Πρόκειται για το άτομο ή τις οντότητες, εντός ή εκτός του Έργου, που απαιτούν πληροφόρηση στο πλαίσιο της υλοποίησης του Έργου
* καθοριστούν οι απαιτήσεις επικοινωνίας των ενδιαφερομένων μερών (το είδος της πληροφόρησης που χρειάζονται)
* οριστεί η στρατηγική επικοινωνίας (ενέργειες επικοινωνίας, αρμόδιος να τις εξετάσει)
* συμπληρωθεί ο Πίνακας Επικοινωνίας

Στον Πίνακα Επικοινωνίας θα καταγράφονται: α) οι ενέργειες/ γεγονότα/ παραδοτέα της επικοινωνίας, β) ο σκοπός κάθε επικοινωνίας, γ) οι συμμετέχοντες, δ) ο προγραμματισμός και η συχνότητα επικοινωνίας, και ε) οι μέθοδοι επικοινωνίας που θα χρησιμοποιούνται για τη μετάδοση των πληροφοριών.

## Διαχείριση της ποιότητας του Έργου

Ο υποψήφιος Ανάδοχος είναι υποχρεωμένος να συμπεριλάβει στην προσφορά του λεπτομερές χρονοδιάγραμμα υλοποίησης με τις κύριες φάσεις υλοποίησης, περιγραφές εργασιών και παραδοτέων, αναλυτικές χρονικές περιόδους υλοποίησης, ανθρώπινους πόρους (ρόλοι / ομάδες έργου) και αρμοδιότητες, καθώς και τα κύρια ορόσημα του Έργου.

Κατά τη διάρκεια υλοποίησης του Έργου, ο Ανάδοχος θα υποβάλλει Μηνιαίες Αναφορές Προόδου (Progress Reports) σχετικά με τις δράσεις του και τις διαδικασίες εκτέλεσης του Έργου, έτσι ώστε να διασφαλίζεται:

* η τήρηση του χρονοδιαγράμματος του Έργου
* η ορθή, και συμβατή με τις προδιαγραφές, εκτέλεση των υποχρεώσεων του Αναδόχου.

Οι τακτικές συναντήσεις του Αναδόχου με την ΕΠΠΕ για την πρόοδο του Έργου θα διεξάγονται σε μηνιαία βάση.

Ο Υπεύθυνος Έργου του Αναδόχου θα παρουσιάζει σε κάθε συνάντηση την Αναφορά Προόδου του Έργου, στην οποία θα συμπεριλαμβάνεται τυχόν ενημερωμένη έκδοση του χρονοδιαγράμματος του Έργου.

Εκτός από τις τακτικές συναντήσεις, ο Πρόεδρος της ΕΠΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο Ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην Αναθέτουσα Αρχή.

Κατά τον σχεδιασμό του έργου και πριν την έναρξη παραγωγής, θα καταρτισθεί ένα Πρόγραμμα Ποιότητας (Quality Plan), το οποίο θα συνιστά τον οδηγό ενεργειών διαχείρισης της ποιότητας του έργου. Για την κατάρτιση του Προγράμματος Ποιότητας (Quality Plan), την ευθύνη θα έχει ο Υπεύθυνος Έργου του Αναδόχου, ο οποίος:

* Συλλέγει όλες τις προδιαγραφές που αφορούν το έργο.
* Συλλέγει τις προδιαγραφές διεργασιών που θα πρέπει να λάβουν χώρα για τη σχεδίαση – υλοποίηση του έργου.
* Συλλέγει τις προδιαγραφές των εξωτερικών φορέων με τους οποίους πιθανόν απαιτείται να συνεργαστεί ο Ανάδοχος για το έργο.
* Προσδιορίζει τα διαγράμματα των φάσεων σχεδίασης – υλοποίησης του έργου.
* Προσδιορίζει τα σημεία επιθεωρήσεων και ελέγχου κατά τη διάρκεια σχεδίασης – υλοποίησης του έργου και ολοκλήρωσης κάθε φάσης.
* Προσδιορίζει τις διεργασίες που θα ελέγχονται καθώς και τις παραμέτρους, τις προδιαγραφές και τη συχνότητα των ελέγχων αυτών.
* Προσδιορίζει τα χαρακτηριστικά της ποιότητας που θα επιθεωρούνται από τον Ποιοτικό Έλεγχο σε κάθε σημείο ελέγχου, καθώς και τις παραμέτρους, τις προδιαγραφές αυτών και το μέγεθος του δείγματος.

Όλα τα παραπάνω στοιχεία τεκμηριώνονται στο Σχέδιο Διαχείρισης της Ποιότητας του Έργου (ΣΔΠΕ), που αποτελεί παραδοτέο της Φάσης Α: Μελέτη Εφαρμογής.

## Τόπος υλοποίησης – παράδοσης του Έργου

Ο Ανάδοχος θα υλοποιήσει το έργο και θα παραδώσει τα παραδοτέα του στο φορέα Ανάθεσης. Τόπος παράδοσης του έργου (υποβολή των παραδοτέων) είναι η έδρα της ΓΓΠΣΔΔ.

Οι συναντήσεις ή/και συνεντεύξεις θα λαμβάνουν χώρα στη ΚΤΠ Μ.Α.Ε., εκτός εάν αλλιώς υποδειχθεί από την ΕΠΠΕ. Ο Ανάδοχος οφείλει να παρευρίσκεται στους χώρους που θα υποδεικνύει η ΕΠΠΕ (για τις συναντήσεις) με δικό του στελεχιακό δυναμικό.

# ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης.

Προϋπολογισμός Έργου - εκτιμώμενη αξία σύμβασης: 245.967,74€ μη περιλαμβανομένου ΦΠΑ, προϋπολογισμός με ΦΠΑ: 305.000,00 €, ΦΠΑ 24% 59.032,26€

- Εκτιμώμενη αξία σύμβασης χωρίς το δικαίωμα προαίρεσης (αρχικό έργο) :

220.161,29 € μη περιλαμβανομένου ΦΠΑ (Προϋπολογισμός με ΦΠΑ: 273.000,00€, ΦΠΑ 24% 52.838,71€)

- Εκτιμώμενη αξία δικαιώματος προαίρεσης υπηρεσιών βελτιώσεων και περαιτέρω προσαρμογών/αναπτύξεων: έως 25.806,45€ μη περιλαμβανομένου ΦΠΑ (Προϋπολογισμός με ΦΠΑ 32.000,00€, ΦΠΑ 24% 6.193,55€)

## ΠΑΡΑΡΤΗΜΑ ΙΙ – Πίνακες Συμμόρφωσης

## Γενικές Απαιτήσεις

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1 | Περιγραφή της προσέγγισης του υποψηφίου Αναδόχου σχετικά με τους στόχους, απαιτήσεις και εύρος του έργου. | ΝΑΙ |  |  |
| 2 | Περιγραφή της προσέγγισης του υποψηφίου Αναδόχου σχετικά με τους κινδύνους, τους κρίσιμους παράγοντες επιτυχίας και τα κρίσιμα ορόσημα του Έργου. | ΝΑΙ |  |  |
| 3 | Περιγραφή της μεθοδολογίας υλοποίησης που θα ακολουθήσει ο υποψήφιος Ανάδοχος. | ΝΑΙ |  |  |
| 4. | Άδειες Χρήσης για το Συστημικό λογισμικό και τις Βάσεις Δεδομένων, σύμφωνα με την διαστασιολόγηση του Υποψηφίου Αναδόχου και που να καλύπτει το Σύνολο των δυνητικών χρηστών (εσωτερικών και εξωτερικών). Να αναφερθεί αναλυτικά. | ΝΑΙ |  |  |
| 5. | Άδειες Χρήσης για το Έτοιμο Λογισμικό που θα προσφερθεί, και που να καλύπτει το Σύνολο των δυνητικών εσωτερικών χρηστών. Να αναφερθεί αναλυτικά. | ΝΑΙ |  |  |

## Λειτουργικές και τεχνικές προδιαγραφές Έργου

|  |  |  |  |  |
| --- | --- | --- | --- | --- |
|  |  | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1 | Αναβάθμιση Πληροφοριακού Συστήματος Χάρτη Ευρυζωνικότητας και Μητρώου Δικτύων | ΝΑΙ |  |  |
| 1.1 | Μηχανισμός εισαγωγής στοιχείων από παρόχους | ΝΑΙ |  |  |
| 1.2 | Μηχανισμός εισαγωγής στοιχείων από Εγκαταστάτες | ΝΑΙ |  |  |
| 1.3 | Περιοχές παρέμβασης παρόχων | ΝΑΙ |  |  |
| 1.4 | Διασυνδέσεις με τρίτα συστήματα | ΝΑΙ |  |  |
| 2 | Υποσύστημα Επιχειρησιακής Ευφυίας | ΝΑΙ |  |  |

## Υπηρεσίες

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1 | Μελέτη Διαλειτουργικότητας | ΝΑΙ |  |  |
| 2 | Πιλοτική και Δοκιμαστική Λειτουργία | ΝΑΙ |  |  |
| 3 | Ολοκλήρωση Συστημάτων | ΝΑΙ |  |  |
| 4 | Εγγύηση Καλής Λειτουργίας – Συντήρηση | ΝΑΙ |  |  |
| 5 | Παροχή βελτιώσεων και προσαρμογών | ΝΑΙ |  |  |

## Οργάνωση Έργου

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1 | Οργάνωση Υλοποίησης Έργου (Φάσεις, Παραδοτέα, Ορόσημα, Χρονοδιάγραμμα) | ΝΑΙ |  |  |
| 2 | Σχήμα Διοίκησης και Υλοποίησης Έργου | ΝΑΙ |  |  |

## ΠΑΡΑΡΤΗΜΑ ΙΙI – ΕΕΕΣ

Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ www.promitheus.gov.gr

Συνημμένα της παρούσας διακήρυξης περιλαμβάνεται πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ), το οποίο αποτελεί αναπόσπαστο μέρος της διακήρυξης.

**Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα (α) - «Γενική ένδειξη για όλα τα κριτήρια επιλογής».**

## ΠΑΡΑΡΤΗΜΑ IV – Υποδείγματα Εγγυητικών Επιστολών

1. **Εγγυητική Επιστολή Συμμετοχής**

ΕΚΔΟΤΗΣ.......................................................................

Ημερομηνία έκδοσης...........................

Προς:

**Προς: Την Κοινωνία της Πληροφορίας M.Α.Ε.**

**Λεωφ. Συγγρού 194, ΤΚ 17671, Καλλιθέα**

Εγγυητική επιστολή μας υπ’ αρ................ για ευρώ.......................

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ

{Σε περίπτωση μεμονωμένης εταιρίας: της Εταιρίας ……….. οδός …………. αριθμός … ΤΚ ……….., ΑΦΜ …..}

{ή σε περίπτωση Ένωσης ή Κοινοπραξίας: των Εταιριών

α)…….….... οδός............................. αριθμός.................ΤΚ……………… ΑΦΜ …….

β)……….…. οδός............................. αριθμός.................ΤΚ……………… ΑΦΜ ……

γ)………….. οδός............................. αριθμός.................ΤΚ……………… ΑΦΜ ……

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

και μέχρι του ποσού των ευρώ........................., για τη συμμετοχή στο διενεργούμενο διαγωνισμό της (συμπληρώνετε την καταληκτική ημερομηνία υποβολής προσφορών)….…………. με αντικείμενο (συμπληρώνετε τον τίτλο του έργου) ……………….. συνολικής αξίας (συμπληρώνετε τον προϋπολογισμό με διευκρίνιση εάν περιλαμβάνει ή όχι τον Φ.Π.Α.) ..................................., σύμφωνα με τη με αριθμό................... Διακήρυξή σας.

Η παρούσα εγγύηση καλύπτει καθ’ όλο το χρόνο ισχύος της μόνο τις από τη συμμετοχή στον ανωτέρω διαγωνισμό απορρέουσες υποχρεώσεις

{Σε περίπτωση μεμονωμένης εταιρίας: της εν λόγω Εταιρίας.}

{ή σε περίπτωση Ένωσης ή Κοινοπραξίας: των Εταιριών της Ένωσης ή Κοινοπραξίας ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα: ο χρόνος ισχύος πρέπει να είναι μεγαλύτερος τουλάχιστον κατά ένα (1) μήνα του χρόνου ισχύος της Προσφοράς).

Αποδεχόμαστε να παρατείνουμε την ισχύ της εγγύησης, ύστερα από έγγραφη δήλωσή σας, με την προϋπόθεση ότι το σχετικό αίτημα σας θα μας υποβληθεί πριν από την ημερομηνία λήξης της.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιούμε ότι όλες οι ισχύουσες Εγγυητικές Επιστολές της Τράπεζάς μας, οι οποίες έχουν χορηγηθεί στο Δημόσιο, στα Ν.Π.Δ.Δ. και στα Ν.Π.Ι.Δ., συμπεριλαμβανομένης και της παρούσης, δεν ξεπερνάνε το όριο το οποίο έχει καθοριστεί βάσει νόμου για την Τράπεζά μας.

(Εξουσιοδοτημένη υπογραφή)

1. **Εγγυητική Επιστολή Καλής Εκτέλεσης Σύμβασης**

ΕΚΔΟΤΗΣ.......................................................................

Ημερομηνία έκδοσης...........................

Προς:

**Προς: Την Κοινωνία της Πληροφορίας M.Α.Ε.**

**Λεωφ. Συγγρού 194, ΤΚ 17671, Καλλιθέα**

Εγγυητική επιστολή μας υπ’ αρ................. για ευρώ.......................

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ

{Σε περίπτωση μεμονωμένης εταιρίας : της Εταιρίας …………… Οδός …………. Αριθμός ……. Τ.Κ. ……… ΑΦΜ ……..}

{ή σε περίπτωση Ένωσης ή Κοινοπραξίας : των Εταιριών

α) ……………… οδός ……………… αριθμός ………………. Τ.Κ. ………….. ΑΦΜ …

β) ……………… οδός ……………… αριθμός ………………. Τ.Κ. ………….. ΑΦΜ …

γ) ……………… οδός ……………… αριθμός ………………. Τ.Κ. ………….. ΑΦΜ …

μελών της Ένωσης ή Κοινοπραξίας, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας},

και μέχρι του ποσού των ευρώ........................., για την καλή εκτέλεση της σύμβασης με αριθμό................... που αφορά στο διαγωνισμό της (συμπληρώνετε την καταληκτική ημερομηνία υποβολής προσφορών) …………. με αντικείμενο (συμπληρώνετε τον τίτλο του έργου) …….………..…… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ………........, σύμφωνα με τη με αριθμό................... Διακήρυξή σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Βεβαιούμε ότι όλες οι ισχύουσες Εγγυητικές Επιστολές της Τράπεζάς μας, οι οποίες έχουν χορηγηθεί στο Δημόσιο, στα Ν.Π.Δ.Δ. και στα Ν.Π.Ι.Δ., συμπεριλαμβανομένης και της παρούσης, δεν ξεπερνάνε το όριο το οποίο έχει καθοριστεί βάσει νόμου για την Τράπεζά μας.

(Εξουσιοδοτημένη υπογραφή)

1. **Εγγυητική Επιστολή Προκαταβολής**

ΕΚΔΟΤΗΣ.......................................................................

Ημερομηνία έκδοσης...........................

Προς:

**Προς: Την Κοινωνία της Πληροφορίας M.Α.Ε.**

**Λεωφ. Συγγρού 194, ΤΚ 17671, Καλλιθέα**

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

## ΠΑΡΑΡΤΗΜΑ V – Υπόδειγμα Τεχνικής Προσφοράς

Ο φάκελος «Τεχνική Προσφορά» πρέπει να περιλαμβάνει τις παρακάτω ενότητες 1 ως 9, τα περιεχόμενα των οποίων περιγράφονται παρακάτω. Η προσφορά θα πρέπει να καλύπτει το σύνολο των απαιτήσεων του έργου που αναφέρονται στην διακήρυξη και να παρέχει τα πλήρη στοιχεία που απαιτούνται για την αξιολόγησή της.

Τα περιεχόμενά της θα πρέπει να καλύπτουν τουλάχιστον τα παρακάτω κεφάλαια και υποενότητες:

1. Εισαγωγή: παρουσίαση του προσφέροντος, της καταλληλότητας του για την υλοποίηση του έργου

2. Περιβάλλον έργου – Ειδικές απαιτήσεις: Συνολική αντίληψη του υποψήφιου για το έργο και τους σκοπούς και στόχους του, ειδικές απαιτήσεις - ιδιαιτερότητες, κρίσιμοι παράγοντες επιτυχίας, κίνδυνοι του έργου και προτάσεις αντιμετώπισης

3. Αρχιτεκτονική: Περιγραφή αρχιτεκτονικής προτεινόμενης λύσης, προσαρμογή αυτής στις επιχειρησιακές και τεχνολογικές διαστάσεις του έργου

4. Προσφερόμενα έτοιμα Προϊόντα Λογισμικού: Συνοπτική περιγραφή των προσφερόμενων προϊόντων. Άδειες Χρήσης έτοιμων προϊόντων λογισμικού που να καλύπτει απεριόριστο αριθμό χρηστών ή / και εξοπλισμού Servers, της μορφής άδειας χρήσης “SITE License”.

5. Λειτουργικές απαιτήσεις Εφαρμογής του Συστήματος:

5.1 Αναβάθμιση Συστήματος Χάρτη Ευρυζωνικότητας και Μητρώου Δικτύων

5.2 Υποσύστημα Επιχειρησιακής Ευφυίας

6. Υπηρεσίες: Αναλυτική περιγραφή των προσφερομένων υπηρεσιών, σύμφωνα με τις απαιτήσεις που αναφέρονται στα αντίστοιχα κεφάλαια της παρούσας.

7. Μεθοδολογία Οργάνωσης, Διοίκησης και Υλοποίησης Έργου: Οργάνωση Υλοποίησης Έργου (Φάσεις, Παραδοτέα, Ορόσημα, Χρονοδιάγραμμα), Σχήμα Διοίκησης - Μεθοδολογία Διοίκησης και Διασφάλισης Ποιότητας

8. Συμπληρωμένοι Πίνακες Συμμόρφωσης του Παραρτήματος ΙΙ.

9. Πίνακες Οικονομικής Προσφοράς Χωρίς Τιμές, σύμφωνα με το Παράρτημα VI. Η εμφάνιση τιμής/ τιμών στον εν λόγω πίνακα αποτελεί λόγο απόρριψης της προσφοράς

Επίσης, περιλαμβάνονται στην Τεχνική Προσφορά:

- Οποιοδήποτε επιπλέον στοιχείο τεκμηριώνει πληρέστερα την προσφορά του υποψήφιου Αναδόχου και απαντά στις επιμέρους απαιτήσεις που τίθενται στην παρούσα διακήρυξη.

## ΠΑΡΑΡΤΗΜΑ VI – Υπόδειγμα Οικονομικής Προσφοράς

## Πληροφοριακό Σύστημα

## Έτοιμο Λογισμικό

| Α/Α | ΠΕΡΙΓΡΑΦΗ | ΤΥΠΟΣ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
|  | Λογισμικά Συστήματος |  |  |  |  |  |  |
|  | … |  |  |  |  |  |  |
|  | Βάση Δεδομένων |  |  |  |  |  |  |
|  | … |  |  |  |  |  |  |
|  | … |  |  |  |  |  |  |
|  | … |  |  |  |  |  |  |
|  | Υποσύστημα Επιχειρησιακής Ευφυίας |  |  |  |  |  |  |
|  | … |  |  |  |  |  |  |
|  | … |  |  |  |  |  |  |
| **ΣΥΝΟΛΟ** | | | | |  |  |  |

\* Η αναφορά σε Έτοιμο Λογισμικό στον Πίνακα 1.1 αφορά αποκλειστικά μόνο σε Άδειες Χρήσης

## Λογισμικό Εφαρμογών

| Α/Α | ΠΕΡΙΓΡΑΦΗ | ΤΥΠΟΣ/ ΜΟΝΑΔΑ ΜΕΤΡΗΣΗΣ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
| 1 | Σύστημα Χάρτη Ευρυζωνικότητας και Μητρώου Δικτύων |  |  |  |  |  |  |
| 2 | Υποσύστημα Επιχειρησιακής Ευφυίας |  |  |  |  |  |  |
| **ΣΥΝΟΛΟ** | | | | |  |  |  |

\* Η αναφορά στις Εφαρμογές του παρόντος Πίνακα 1.2 (Λογισμικό Εφαρμογών) αφορά σε ολοκληρωμένα συστήματα και δεν περιλαμβάνει κόστος αδειών χρήσης ετοίμων προϊόντων, που αναφέρονται στον Πίνακα 1.1 (Έτοιμο Λογισμικό)

## Υπηρεσίες

(π.χ. Εκπόνησης μελετών, Εγκατάστασης, Δοκιμών, Τεκμηρίωσης, Εκπαίδευσης, Πιλοτικής Λειτουργίας)

| Α/Α | ΠΕΡΙΓΡΑΦΗ | ΤΥΠΟΣ/ ΜΟΝΑΔΑ ΜΕΤΡΗΣΗΣ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
| 1 | Μελέτη Διαλειτουργικότητας |  |  |  |  |  |  |
| 2 | Πιλοτική και Δοκιμαστική Λειτουργία |  |  |  |  |  |  |
| 3 | Ολοκλήρωση Συστημάτων |  |  |  |  |  |  |
| 4 | Εγγύηση Καλής Λειτουργίας |  |  |  |  |  |  |
| 5 | Παροχή βελτιώσεων και προσαρμογών |  |  |  |  |  |  |
| **ΣΥΝΟΛΟ** | | | | |  |  |  |

## Άλλες Δαπάνες

| Α/Α | ΠΕΡΙΓΡΑΦΗ | ΤΥΠΟΣ/ ΜΟΝΑΔΑ ΜΕΤΡΗΣΗΣ | ΠΟΣΟΤΗΤΑ | ΑΞΙΑ ΧΩΡΙΣ ΦΠΑ [€] | | ΦΠΑ [€] | ΣΥΝΟΛΙΚΗ ΑΞΙΑ  ΜΕ ΦΠΑ [€] |
| --- | --- | --- | --- | --- | --- | --- | --- |
| ΤΙΜΗ ΜΟΝΑΔΑΣ | ΣΥΝΟΛΟ |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **ΣΥΝΟΛΟ** | | | | |  |  |  |

## Συγκεντρωτικός Πίνακας Οικονομικής Προσφοράς

|  |  |  |  |  |
| --- | --- | --- | --- | --- |
| Α/Α | ΠΕΡΙΓΡΑΦΗ | ΣΥΝΟΛΙΚΗ ΑΞΙΑ ΕΡΓΟΥ  ΧΩΡΙΣ ΦΠΑ [€] | ΦΠΑ [€] | ΣΥΝΟΛΙΚΗ ΑΞΙΑ ΕΡΓΟΥ ΜΕ ΦΠΑ [€] |
|
| 1 | Έτοιμο λογισμικό (Πίνακας 1.1) |  |  |  |
| 2 | Λογισμικό εφαρμογών (Πίνακας 1.2) |  |  |  |
| 3 | Υπηρεσίες (Πίνακας 2) |  |  |  |
| 4 | Άλλες δαπάνες (Πίνακας 3) |  |  |  |
|  | **ΣΥΝΟΛΟ** |  |  |  |

## ΠΑΡΑΡΤΗΜΑ VII – Υπόδειγμα Βιογραφικού Σημειώματος

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | |
|  | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | |  | | | | |
| **Επώνυμο:** |  | | | | | **Όνομα:** |  | | | |
|  | | | | | | | | | | |
| **Πατρώνυμο:** | |  | | | | **Μητρώνυμο:** | | |  | |
|  | | | | | | | | | | |
| **Ημερομηνία Γέννησης:** | | | | \_\_ /\_\_ / \_\_\_\_ | | **Τόπος Γέννησης:** | | | |  |
|  | | | | | | | | | | |
| **Τηλέφωνο:** | | | | |  | **E-mail:** | |  | | |
| **Fax:** | | | | |  |  | |  | | |
|  | | | |  | |  | | | |  |
| **Διεύθυνση Κατοικίας:** | | | |  | |  | | | |  |
|  | | | |  | |  | | | |  |
|  | | | | | | | | | | |
| **ΕΚΠΑΙΔΕΥΣΗ** | | |  | | | | | | | |
| **Όνομα Ιδρύματος** | | | | | **Τίτλος Πτυχίου** | **Ειδικότητα** | | | | **Ημερομηνία Απόκτησης Πτυχίου** |
|  | | | | |  |  | | | |  |
|  | | | | |  |  | | | |  |
|  | | | | |  |  | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Οικονομικό Φορέα, σχήμα διοίκησης Έργου) | | | | | |  | | | | |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

1. Η αναθέτουσα αρχή προσαρμόζει την παρ. 1.4 και τους όρους της διακήρυξης με βάση το αντικείμενο της σύμβασης και την κείμενη νομοθεσία, όπως ισχύει κατά την έναρξη της διαδικασίας ανάθεσης. Σε περίπτωση νομοθετικών μεταβολών και έως την επικαιροποίηση του παρόντος υποδείγματος από την Ε.Α.Α.ΔΗ.ΣΥ. οι αναθέτουσες αρχές έχουν την ευθύνη αντίστοιχης προσαρμογής των εν λόγω όρων. [↑](#footnote-ref-2)
2. Πρβλ. άρθρο 80 παρ. 10 ν. 4412/2016 [↑](#footnote-ref-3)
3. Πρβλ. σχετικά, σελ. 8 της Ανακοίνωσης της Επιτροπής C (2019) 5494 final «Κατευθυντήριες γραμμές για τη συμμετοχή προσφερόντων και αγαθών από τρίτες χώρες στην αγορά δημοσίων συμβάσεων της ΕΕ». [↑](#footnote-ref-4)
4. Πρβ. άρθρο 72 παρ. 1 του ν. 4412/2016, όπως τροποποιήθηκε με την περ. 4 του άρθρου 107 του ν. 4497/2017 (Α' 171). [↑](#footnote-ref-5)
5. Επισημαίνεται ότι η αναφορά στο ΕΕΕΣ σε “τελεσίδικη καταδικαστική απόφαση” νοείται ως “αμετάκλητη καταδικαστική απόφαση”, η δε σχετική δήλωση του οικονομικού φορέα στο Μέρος ΙΙΙ.Α. του ΕΕΕΣ αφορά μόνο σε αμετάκλητες καταδικαστικές αποφάσεις [↑](#footnote-ref-6)
6. Από τις 2-5-2019, παρέχεται η νέα ηλεκτρονική υπηρεσία [Promitheus ESPDint](https://espdint.eprocurement.gov.gr/)(<https://espdint.eprocurement.gov.gr/>) που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Μπορείτε να δείτε τη σχετική ανακοίνωση στη Διαδικτυακή Πύλη του ΕΣΗΔΗΣ [www.promitheus.gov.gr](http://www.promitheus.gov.gr) Πρβλ και το Διορθωτικό (Επίσημη Εφημερίδα της Ευρωπαϊκής Ένωσης L 17/65 της 23ης Ιανουαρίου 2018) στον Εκτελεστικό Κανονισμό (ΕΕ) 2016/7 για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας, με το οποίο επιλύθηκαν τα σχετικά ζητήματα ορολογίας που υπήρχαν στο αρχικό επίσημο ελληνικό κείμενο του Εκτελεστικού Κανονισμού. Μπορείτε να δείτε το σχετικό Διορθωτικό στην ακόλουθη διαδρομή <https://eur-lex.europa.eu/legal-content/EL/TXT/HTML/?uri=CELEX:32016R0007R(01)&from=EL> [↑](#footnote-ref-7)
7. Για τον χρόνο έκδοσης και ισχύος των αποδεικτικών μέσων, πρβλ και το με αρ πρωτ 2210/19-04-2019 (ΑΔΑ : 66ΓΠΟΞΤΒ-Ζ9Κ) έγγραφο της ΕΑΔΗΣΥ. [↑](#footnote-ref-8)
8. Πρβλ. παρ. 12 άρθρου 80 του ν.4412/2016 [↑](#footnote-ref-9)
9. Άρθρο 96, παρ. 7 του ν. 4412/2016 [↑](#footnote-ref-10)
10. Άρθρο 15 ΚΥΑ ΕΣΗΔΗΣ Προμήθειες και Υπηρεσίες [↑](#footnote-ref-11)
11. Άρθρο 13 παρ. 1.4 και 1.5 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-12)
12. Βλ. σχετικά με την ηλεκτρονική υπεύθυνη δήλωση το άρθρο εικοστό έβδομο της από 20.3.2020 Π.Ν.Π., (Α 68) - που κυρώθηκε με το άρθρο 1 του ν. 4683/2020 (Α΄83)-κατά τις παραγράφους 1 και 2 του οποίου:" Η υπεύθυνη δήλωση του άρθρου 8 του ν. 1599/1986 (Α` 75) μπορεί να συντάσσεται στην Ενιαία Ψηφιακή Πύλη της Δημόσιας Διοίκησης του άρθρου 52 του ν. 4635/2019, μέσω της ηλεκτρονικής εφαρμογής «e-Dilosi». Η ηλεκτρονική υπεύθυνη δήλωση υποβάλλεται και γίνεται αποδεκτή σύμφωνα με τα οριζόμενα στο εικοστό τέταρτο άρθρο της παρούσας. 2. Η αυθεντικοποίηση που πραγματοποιείται για τη χρήση της ηλεκτρονικής εφαρμογής της παρ. 1 του παρόντος έχει την ίδια ισχύ με τη βεβαίωση γνήσιου υπογραφής του άρθρου 11 του ν. 2690/1999 (Α` 45). Η ημερομηνία που αναγράφεται στην προηγμένη ή εγκεκριμένη ηλεκτρονική σφραγίδα του Υπουργείου Ψηφιακής Διακυβέρνησης αντιστοιχεί στην ημερομηνία έκδοσης της ηλεκτρονικής υπεύθυνης δήλωσης. Εφόσον τηρούνται οι όροι του προηγούμενου εδαφίου, η ηλεκτρονική υπεύθυνη δήλωση, τόσο ως ηλεκτρονικό όσο και ως έντυπο έγγραφο, συνιστά έγγραφο βέβαιης χρονολογίας". [↑](#footnote-ref-13)
13. Ομοίως προβλέπεται και στην περίπτωση υποβολής αποδεικτικών στοιχείων σύμφωνα με το άρθρο 80 παρ. 13 του ν.4412/2016 . Πρβλ και άρθρο 13 παρ. 1.3.1 της Κ.Υ.Α. ΕΣΗΔΗΣ Προμήθειες και Υπηρεσίες [↑](#footnote-ref-14)
14. Ενδεικτικά συμβολαιογραφικές ένορκες βεβαιώσεις ή λοιπά συμβολαιογραφικά έγγραφα [↑](#footnote-ref-15)
15. Άρθρο 90 παρ. 2 και 4 του ν. 4412/2016. [↑](#footnote-ref-16)
16. Άρθρο 100, παρ. 6 του ν. 4412/2016 [↑](#footnote-ref-17)
17. Το ποσοστό αυτό δεν μπορεί να υπερβαίνει το εκατόν είκοσι τοις εκατό (120%) της ποσότητας (παραγρ. 1, άρθρο 105, ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-18)
18. Το ποσοστό αυτό δεν μπορεί να υπερβαίνει το 80% (παραγρ. 1, άρθρο 105, Ν. 4412/2016, όπως αντικαταστάθηκε από το άρθρο 45 του ν. 4782/2021). [↑](#footnote-ref-19)
19. Άρθρο 105 παρ. 7 του ν. 4412/2016, όπως αντικαταστάθηκε από το άρθρο 45 του ν. 4782/2021. [↑](#footnote-ref-20)
20. Άρθρο 361 του ν. 4412/2016 και 4 π.δ. 39/2017 [↑](#footnote-ref-21)
21. Πρβλ. άρθρο 372 παρ. 1 και 2 Ν. 4412/2016. [↑](#footnote-ref-22)
22. Πρβλ. άρθρο 372 παρ. 4 του ν. 4412/2016. [↑](#footnote-ref-23)
23. Πρβλ άρθρο 372 παρ. 6 του ν. 4412/2016. [↑](#footnote-ref-24)
24. Άρθρο 205Α του ν. 4412/2016 [↑](#footnote-ref-25)
25. Το βήμα αυτό επηρεάζει την ταχύτητα με την οποία θα αντιμετωπισθεί το αίτημα αλλαγής. [↑](#footnote-ref-26)
26. Η Αίτηση για Αλλαγή (RFC) πρέπει να περιλαμβάνει μία περιγραφή ή / και την αποτύπωση συγκεκριμένων προδιαγραφών που θέτουν οι αιτούντες. [↑](#footnote-ref-27)